Stock Market Close: Sensex Loses 238 Points, Nifty At 15,687 Level On Wednesday - Malayalam Goodreturns\n» നേട്ടങ്ങള്‍ക്ക് വിരാമം, സെന്‍സെക്‌സില് 238 പോയിന്റ് ചോര്‍ന്നു — ലോഹ, ഊര്‍ജ ഓഹരികളില് തകര്‍ച്ച\nPublished: Wednesday, June 23, 2021, 17:14 [IST]\nമുംബൈ: മൂന്നു ദിവസത്തെ നേട്ടങ്ങള്‍ക്ക് വിരാമം. ബുധനാഴ്ച്ച ഇന്ത്യന് വിപണി നഷ്ടത്തില് വ്യാപാരം അവസാനിപ്പിച്ചു. നിക്ഷേപകര് ലാഭമെടുപ്പിലേക്ക് തിരിഞ്ഞതാണ് സെന്‍സെക്‌സിനും നിഫ്റ്റിക്കും ഇന്ന് വിനയായത്. നടപ്പു വര്‍ഷം ഇന്ത്യയുടെ വളര്‍ച്ചാ പ്രവചനം മൂഡീസ് വെട്ടിക്കുറച്ചതും വിപണിയുടെ വികാരത്തെ ബാധിച്ചു.\nഈ വര്‍ഷം 9.6 ശതമാനം വളര്‍ച്ചയാണ് ഇന്ത്യന് സമ്പദ്ഘടനയുടെ കാര്യത്തില് മൂഡീസ് ഇന്‍വെസ്റ്റേഴ്‌സ് സര്‍വീസ് പ്രവചിക്കുന്നത്. നേരത്തെ, 13.9 ശതമാനം വളര്‍ച്ചാ നിരക്ക് മൂഡീസ് കണക്കൂകൂട്ടിയിരുന്നു. വാക്‌സിനേഷന് നടപടികളുടെ വേഗത്തെ ആശ്രയിച്ചിരിക്കും ജൂണ് പാദത്തിലെ സാമ്പത്തിക നഷ്ടം പരിമിതപ്പെടുത്താന് സാധിക്കുകയെന്നും മൂഡീസ് ബുധനാഴ്ച്ച അറിയിച്ചിട്ടുണ്ട്.\nഅവസാന മണി മുഴങ്ങുമ്പോള് ബിഎസ്ഇ സെന്‍സെക്‌സ് സൂചിക 282.6 പോയിന്റ് നഷ്ടത്തില് 52,306 എന്ന നിലയാണ് രേഖപ്പെടുത്തിയത് (0.54 ശതമാനം തകര്‍ച്ച). എന്‍എസ്ഇയില് നിഫ്റ്റി ഫിഫ്റ്റി സൂചിക 86 പോയിന്റ് ഇടിഞ്ഞ് 15,687 എന്ന നിലയിലേക്കും പിന്‍വാങ്ങി (0.54 ശതമാനം തകര്‍ച്ച).\nമാരുതി സുസുക്കി, ടൈറ്റന് കമ്പനി, ബജാജ് ഫിന്‍സെര്‍വ്, മഹീന്ദ്ര ആന്‍ഡ് മഹീന്ദ്ര, അള്‍ട്രാടെക്ക് സിമന്റ്, ഹീറോ മോട്ടോകോര്‍പ്പ്, ഓഎന്‍ജിസി ഓഹരികളാണ് ലാര്‍ജ് ക്യാപില് ഇന്ന് തിളങ്ങിയത്. മറുഭാഗത്ത് അദാനി പോര്‍ട്‌സ്, വിപ്രോ, ജെഎസ്ഡബ്ല്യു സ്റ്റീല്, ഡിവിസ് ലാബ്‌സ്, ശ്രീ സിമന്റ്, എല് ആന്‍ഡ് ടി, കൊട്ടാക്ക് മഹീന്ദ്ര ബാങ്ക്, ടിസിഎസ് ഓഹരികള് നഷ്ടം നേരിട്ടവരിലും പ്രധാനികളായി.\nമിഡ്ക്യാപ്, സ്‌മോള്‍ക്യാപ് സൂചികകളും നഷ്ടത്തിലാണ് ദിനം പൂര്‍ത്തിയാക്കിയത്. പിഎന്‍ബി ഹൗസിങ്, ഫൈനാന്‍സ്, സെന്‍ട്രല് ബാങ്ക് ഓഫ് ഇന്ത്യ, യുണൈറ്റഡ് ബ്രിവറീസ്, അദാനി എന്റര്‍പ്രൈസസ്, പിഎന്‍ബി ഗ്ലിറ്റ്‌സ്, ധനലക്ഷ്മി ബാങ്ക്, ഇന്ത്യന് ഓവര്‍സീസ് ബാങ്ക് ഓഹരികള് ബിഎസ്ഇ മിഡ്ക്യാപ്, സ്‌മോള്‍ക്യാപ് സൂചികകളെ ഇന്ന് പിന്നിലേക്ക് തള്ളി. മിഡ്ക്യാപില് 0.26 ശതമാനം തകര്‍ച്ച കാണാം; സ്‌മോള്‍ക്യാപില് 0.43 ശതമാനവും.\nവ്യവസായങ്ങള് അടിസ്ഥാനപ്പെടുത്തിയുള്ള നിഫ്റ്റി വില സൂചികകള് ഭൂരിപക്ഷവും നഷ്ടത്തിലാണ് ഇടപാടുകള് നടത്തിയത്. കൂട്ടത്തില് നിഫ്റ്റി ലോഹം 1 ശതമാനവും നിഫ്റ്റി ഐടി 0.87 ശതമാനവും തകര്‍ച്ച രേഖപ്പെടുത്തി. നിഫ്റ്റി ഓട്ടോ മാത്രമേ ഇന്ന് നേട്ടത്തില് ചുവടുവെച്ചുള്ളൂ.\nയൂറോപ്യന് ഓഹരികള് റെക്കോര്‍ഡ് ഉയരത്തില് നിന്നും താഴെയിറങ്ങിയിട്ടുണ്ട്. ജൂണില് ബിസിനസ് പ്രവര്‍ത്തനങ്ങള് കൂടുതല് സജീവമായെന്ന് റിപ്പോര്‍ട്ട് വന്നെങ്കിലും പണപ്പെരുപ്പ ഭീതി വിപണിയില് കരിനിഴല് വീഴ്ത്തുകയാണ്. വിശാല യൂറോപ്യന് സൂചികയായ സ്റ്റോക്‌സ് 600 ഇന്ന് 0.2 ശതമാനം ഇടിവ് നേരിട്ടു. ഫ്രാന്‍സിലെ സിഎസി 40 സൂചിക 0.56 ശതമാനവും ജര്‍മനിയിലെ ഡാക്‌സ് സൂചിക 0.64 ശതമാനവും വീതം നഷ്ടത്തിലാണ് വ്യാപാരം നടത്തിയത്.\nഏഷ്യയില് സമ്മിശ്ര വികാരം ഇന്ന് ദൃശ്യമായി. ജപ്പാന്റെ നിക്കെയ് സൂചിക 0.03 ശതമാനം വീഴ്ച കുറിച്ചപ്പോള് ദക്ഷിണ കൊറിയയിലെ കോസ്പി, ചൈനയിലെ ഷാങ്ഹായ് സൂചികകള് യഥാക്രമം 0.38 ശതമാനവും 0.25 ശതമാനവും വീതം നേട്ടം കണ്ടെത്തി.\nStock Market Close: Sensex Loses 238 Points, Nifty At 15,687 Level On Wednesday\nStock Market Close: Sensex Loses 238 Points, Nifty At 15,687 Level On Wednesday. Read in Malayalam.\nStory first published: Wednesday, June 23, 2021, 17:14 [IST]


ഒമാനില് രാത്രി സഞ്ചാര വിലക്കിന് താൽക്കാലിക ഇടവേള\nമനോരമ ലേഖകൻ April 08, 2021 08:39 PM IST\nമസ്‌കത്ത്∙ ഒമാനില് രാത്രി യാത്രാ വിലക്ക് അവസാനിച്ചു. റമസാന് ഒന്നു വരെ വ്യാപാര വിലക്ക് മാത്രമായി തുടരും. റമസാനില് രാത്രി ഒൻപതു മുതല് പുലര്‍ച്ചെ നാലു വരെ കടകള് പ്രവര്‍ത്തിക്കുന്നതും മറ്റു വാണിജ്യ പ്രവര്‍ത്തനങ്ങളും ജനങ്ങളുടെയും വാഹനങ്ങളുടെയും സഞ്ചാരവും സുപ്രീം കമ്മിറ്റി നിരോധിച്ചിട്ടുണ്ട്.\nകോവിഡ് വ്യാപനത്തെ തുടര്‍ന്നാണ് ഒമാനില് രാത്രി വ്യാപാര - യാത്രാ വിലക്കുകള് ഏര്‍പ്പെടുത്തിയത്. ഇന്നു മുതല് വ്യാപാര വിലക്ക് തുടരുമെന്നും അധികൃതര് അറിയിച്ചു. രാജ്യത്തെ എല്ലാ ഗവര്‍ണറേറ്റുകളിലെയും കോവിഡ് സ്ഥിതിയും ആരോഗ്യ സ്ഥാപനങ്ങളുടെ ശേഷിയും കണക്കിലെടുത്താണ് സുപ്രീം കമ്മിറ്റി തീരുമാനം.\nഅതേസമയം, റമസാനില് മസ്ജിദുകളില് തറാവീഹ് നിസ്‌കാരവും പാടില്ല. മസ്ജിദുകളിലും ടെന്റുകളിലും മറ്റ് പൊതുസ്ഥലങ്ങളിലുമുള്ള ഇഫ്താര് മീറ്റുകള് പൂര്‍ണമായും നിരോധിച്ചിട്ടുണ്ട്.


ഇത് ഒരു കിടിലൻ മേക്കോവർ; അടിമുടി മാറി വർണങ്ങളിൽ തിളങ്ങി ഒരു നഗരം...\nഇത് ഒരു കിടിലൻ മേക്കോവർ; അടിമുടി മാറി വർണങ്ങളിൽ തിളങ്ങി ഒരു നഗരം…\nആകെ അലങ്കോലമായി കിടന്നിരുന്ന ഒരു സ്ഥലം. ഒട്ടും ഭംഗിയില്ലാതിരുന്ന, ആർക്കും അത്ര ഇഷ്ടമില്ലാതിരുന്ന പ്രദേശം. ആ സ്ഥലമൊന്ന് മാറ്റണം. പുതുക്കി പണിത് ആകെയൊന്ന് അടിപൊളിയാക്കി മാറ്റാൻ ഭരണകൂടം തീരുമാനിക്കുന്നു. എന്തിനെ കുറിച്ചാണ് പറയുന്നത് എന്നാണോ? യുക്രൈനിലെ കീവിൽ കംഫർട്ട് ടൗൺ എന്ന സ്ഥത്തെ കുറിച്ച്. ഇപ്പോൾ പണ്ടത്തെ ആർക്കും ഇഷ്ടമല്ലാത്ത നഗരമല്ലാട്ടോ. മേക്കോവർ ഒക്കെ നൽകി അടിമുടി മാറി. അറിയാം കീവിൽ കംഫർട്ട് ടൗണിനെ കുറിച്ച്..\nഎങ്ങനെയാണ് ഈ നഗരം മാറിയത് എന്നല്ലേ… ആർക്കും കണ്ടാൽ ഇഷ്ടമില്ലാതിരുന്ന ഈ നഗരം പുതുക്കി പണിത് ജനങ്ങൾക്ക് ഇഷ്ടമുള്ള പോലെ പണിയാൻ രാജ്യത്തെ ഏറ്റവും നല്ല കുറച്ച് ആർക്കിടെക്റ്റുകളെ ഭരണകൂടം ഏൽപ്പിക്കുന്നു. നിർദ്ദേശം ഇതാണ് ആർക്കും ഈ സ്ഥലം കണ്ടാൽ ഇഷ്ടം വരണം. ഒടുവിൽ ആർക്കിടെക്റ്റുകൾ എല്ലാവരും ചേർന്ന് ആലോചിച്ച് അതിനായി ഒരു മാർഗം കണ്ടെത്തി. ലീഗോ ബ്ലോക്കുകൾ നിരത്തിയ ആകൃതിയിൽ നഗരത്തെ മാറ്റി പണിയുക. വിവിധ വർണങ്ങളാൽ ലീഗോ ബ്ലോക്കുകൾ നിരത്തിയ പോലെ നഗരത്തെ മാറ്റി. ഇപ്പോൾ ആളുകളുടെ ഇഷ്ട സ്ഥലമാണിത്.\nമുകളിൽ നിന്ന് നോക്കിയാൽ ഒരു കൂട്ടം ലീഗോ ബ്ലോക്കുകൾ അടുക്കിയ പോലെയാണ് നഗരത്തെ തോന്നുക. ആർക്കിമാറ്റിക എന്ന കെട്ടിട നിർമ്മാണ കമ്പനിയാണ് ഈ നഗരത്തിന് പുതുനിറം നൽകിയത്. ഡിമിട്രോ വാസിലിവ്, ഓൾഗ ആൽഫിയോരോവ, അലക്സാണ്ടർ പൊപോവ് എന്നീ ആർക്കിടെക്റ്റുകളാണ് ഈ ദൗത്യത്തിന് നേതൃത്വം വഹിച്ചത്. പണ്ട് ആളുകൾ വാങ്ങാൻ പോലും മടിച്ചിരുന്ന പ്രദേശത്തിന്റെ മുഖച്ഛായ ഇതോടെ മാറിമറിഞ്ഞു. പലവർണങ്ങളിൽ അതി മനോഹരമാക്കിയ ഈ നഗരം ഇപ്പോൾ കണ്ടാൽ ആരും ഇവിടെ സ്ഥലം വാങ്ങും. ഫിറ്റ്നസ് ക്ലബ്, 3.7 ഏക്കറിൽ പരന്നു കിടക്കുന്ന ഔട്ട്ഡോർ സ്പോർട്ട്സ് ഏരിയ തുടങ്ങി എല്ലാ സൗകര്യങ്ങളോടും കൂടിയാണ് ഈ നഗരം പണിതത്. വീതിയേറിയ റോഡുകൾകൊണ്ട് നഗരം പല ഭാഗങ്ങളായി തിരിച്ചിട്ടുമുണ്ട്. ദീർഘചതുരാകൃതിയിലും സമചതുരാകൃതിയിലുമുള്ള കെട്ടിടങ്ങളാണ് ഇവിടെ ഉള്ളത്. വളരെ ലളിതമായാണ് പണിതതെങ്കിലും ഈ നഗരത്തിന്റെ ഭംഗി ഒട്ടും കുറയുന്നില്ല.\nRead Also : അത്രമേൽ ഹൃദ്യം ഈ ദൃശ്യം; വളർത്തുനായയുടെ ഒപ്പമുള്ള മനോഹരമായ നിമിഷങ്ങൾ…\nബാൽക്കണികൾ ഉൾപ്പെടുത്താതെ പരന്ന നിലയിൽ പണിത കെട്ടിടങ്ങളുടെ താഴത്തെ നിലയിൽ സ്റ്റോറുകളും ഓഫീസുകളും കഫേകളും ഉൾപെടുത്തിയിട്ടുണ്ട്. പേര് സൂചിപ്പിക്കുന്നതുപോലെതന്നെ ഏറ്റവും കംഫർട്ട് ആയി ജീവിക്കാൻ പറ്റുന്ന ഇടം തന്നെയാണ് ഇപ്പോൾ ഈ സ്ഥലം.\nStroy Highlights: Colorful street Buildings in Kiev, Comfort Town\nRead more on: Kiev Comfort Town | ukraine\nകാബൂളില് നിന്ന് യുക്രെയ്ന് വിമാനം അജ്ഞാതര് തട്ടിക്കൊണ്ടുപോയി; രക്ഷാപ്രവര്‍ത്തനം പ്രതിസന്ധിയില്


മഴക്കൊപ്പം ശക്തമായ ഇടിമിന്നലിന് സാധ്യത; ജാഗ്രത നിര്‍ദേശങ്ങള് പുറപ്പെടുവിച്ചു – Chandrika Daily\nBy chandrika Thursday April 25, 2019 14:30 pm\nമഴക്കൊപ്പം ശക്തമായ ഇടിമിന്നലിന് സാധ്യത; ജാഗ്രത നിര്‍ദേശങ്ങള് പുറപ്പെടുവിച്ചു\nകേരളത്തില് ഇപ്പോള് ലഭിക്കുന്ന വേനല് മഴയോടനുബന്ധിച്ച് ഉച്ചക്ക് രണ്ടുമണി മുതല് വൈകിട്ട് എട്ടുമണിവരെയുള്ള സമയത്ത് ശക്തമായ ഇടിമിന്നലിനുള്ള സാധ്യതയുള്ളതായി കാലാവസ്ഥാ നിരീക്ഷണ കേന്ദ്രം. ഇത്തരം ഇടിമിന്നല് അപകടകാരികള്…\nകേരളത്തില് ഇപ്പോള് ലഭിക്കുന്ന വേനല് മഴയോടനുബന്ധിച്ച് ഉച്ചക്ക് രണ്ടുമണി മുതല് വൈകിട്ട് എട്ടുമണിവരെയുള്ള സമയത്ത് ശക്തമായ ഇടിമിന്നലിനുള്ള സാധ്യതയുള്ളതായി കാലാവസ്ഥാ നിരീക്ഷണ കേന്ദ്രം. ഇത്തരം ഇടിമിന്നല് അപകടകാരികള് ആണ്. അവ മനുഷ്യ ജീവനും വൈദ്യുത ചാലകങ്ങളുമായി ബന്ധിപ്പിച്ചിട്ടുള്ള വീട്ടുപകരണങ്ങള്‍ക്കും വലിയ നാശനഷ്ടം സൃഷ്ടിക്കുന്നുണ്ട്. സംസ്ഥാന ദുരന്ത നിവാരണ അതോറിറ്റി ഇടിമിന്നലിനെ ഒരു സംസ്ഥാന സവിശേഷ ദുരന്തമായി പ്രഖ്യാപിച്ചിട്ടുണ്ട്.\nഅതിനാല് പൊതുജനങ്ങള് മുന്‍കരുതല് സ്വീകരിക്കേണ്ടതാണ്. ഇടിമിന്നല് ദൃശ്യമല്ല എന്നതിനാല് ഇത്തരം മുന്‍കരുതല് സ്വീകരിക്കുന്നതില് നിന്നും വിട്ടുനില്‍ക്കരുത്. ഉച്ചക്ക്2മണി മുതല് വൈകിട്ട് 8 മണിവരെയുള്ള സമയത്ത് കുട്ടികളെ തുറസായ സ്ഥലത്ത് കളിക്കുന്നതില്‍നിന്നും വിലക്കുക.\nമഴക്കാര് കാണുമ്പോള് ഉണക്കാനിട്ട വസ്ത്രങ്ങള് എടുക്കാന് മുറ്റത്തേക്കോ ടെറസിലേക്കോ പോകാതിരിക്കുക.മുന് അനുഭവങ്ങളില് മഴക്കാറ് കണ്ട് വളര്‍ത്തു മൃഗങ്ങളെ മാറ്റി കെട്ടാനും ടെറസില് ഉണക്കാനിട്ട വസ്ത്രങ്ങള് എടുക്കാനും പോയ വീട്ടമ്മമാരില് കൂടുതലായി ഇടിമിന്നല് ഏറ്റതായി കാണുന്നു. ഇത്തരം പ്രവൃത്തികളില് ഏര്‍പ്പെടുന്ന വീട്ടമ്മമാര് പ്രത്യേകമായി ശ്രദ്ധിക്കുക.\nഇടിമിന്നലിന്റെ ആദ്യ ലക്ഷണം കണ്ടുകഴിഞ്ഞാല് ഉടന് തന്നെ സുരക്ഷിതമായ കെട്ടിടത്തിനുള്ളിലേക്ക് മാറുക. ഗൃഹോപകരണങളുടെ വൈദ്യുതി ബന്ധം വിഛേദിക്കുക. ജനലും വാതിലും അടച്ചിടുക. ലോഹ വസ്തുക്കളുടെ സ്പര്‍ശനമോ സാമീപ്യമോ പാടില്ല. വൈദ്യുതി ഉപകരണങ്ങളുടെ സാമീപ്യവും ഒഴിവാക്കുക. ഫോണ് ഉപയോഗിക്കരുത്. ഇടിമിന്നലുള്ള സമയത്ത് കുളിക്കുന്നത് ഒഴിവാക്കുക. കഴിയുന്നത്ര ഗൃഹാന്തര് ഭാഗത്ത് ഭിത്തിയിലോ തറയിലോ സ്പര്‍ശിക്കാതെ ഇരിക്കുക. ഇടിമിന്നലുള്ള സമയത്ത് ടെറസ്സിലോ മറ്റ് ഉയരമുള്ള സ്ഥലങ്ങളിലോ വൃക്ഷ കൊമ്പിലോ ഇരിക്കുന്നത് അപകടകരമാണ്. വീടിനു പുറത്താണങ്കില് വൃക്ഷങ്ങളുടെ ചുവട്ടില് നില്‍ക്കരുത്. വാഹനത്തിനുള്ളില് ആണങ്കില് തുറസ്സായ സ്ഥലത്ത് നിര്‍ത്തി, ലോഹ ഭാഗങ്ങളില് സ്പര്‍ശിക്കാതെ ഇരിക്കണം. ഇടിമിന്നല് ഉണ്ടാകുമ്പോള് ജലാശയത്തില് ഇറങ്ങുവാന് പാടില്ല.\nപട്ടം പറത്തുവാന് പാടില്ല. തുറസ്സായ സ്ഥലത്താണങ്കില് പാദങ്ങള് ചേര്‍ത്തുവച്ച് തല കാല് മുട്ടുകള്‍ക്ക് ഇടയില് ഒതുക്കി പന്തുപോലെ ഉരുണ്ട് ഇരിക്കുക. ഇടിമിന്നലുള്ള സമയം പുറത്ത് അയയില് കിടക്കുന്ന നനഞ്ഞ വസ്ത്രങ്ങള് എടുക്കാതിരിക്കുക. ഇടിമിന്നലില്‍നിന്ന് സുരക്ഷിതമാക്കാന് കെട്ടിടങ്ങള്‍ക്കു മുകളില് മിന്നല് ചാലകം സ്ഥാപിക്കാം. വൈദ്യുതോപകരണങ്ങളുടെ സുരക്ഷക്കായി സര്‍ജ്ജ് പ്രോട്ടക്ടര് ഘടിപ്പിക്കാം.\nമിന്നലിന്റെ ആഘാതത്താല് പൊള്ളല് ഏല്‍ക്കുകയോ കഴ്ച്ചയോ കേഴ്‌വിയോ നഷ്ടമാവുകയോ ഹൃദയാഘാതം സംഭവിക്കയോ ചെയ്യാം. മിന്നലാഘാതം ഏറ്റ ആളിന്റെ ശരീരത്തില് വൈദ്യുത പ്രവാഹം ഇല്ല എന്ന് മനസ്സിലാക്കണം. അതിനാല് മിന്നലേറ്റ ആളിന് പ്രഥമ ശുശ്രൂഷ നല്‍കുവാന് മടിക്കരുത്. മിന്നല് ഏറ്റാല് ആദ്യ മുപ്പത് സെക്കന്റ് സുരക്ഷക്കായിട്ടുള്ള സുവര്‍ണ്ണ നിമിഷങ്ങളാണ്. വളര്‍ത്തു മൃഗങ്ങളെ തുറസായ സ്ഥലത്ത് ഈ സമയത്ത് കെട്ടരുത്. അവയെ അഴിക്കുവാനും സുരക്ഷിതമായി മാറ്റി കെട്ടുവാനും മഴ മേഘം കാണുമ്പോള് തുറസായ സ്ഥലത്തെക്ക് പോകരുത്.\nകോഴിക്കോട്: കേരള തീരത്ത് ഇന്നു രാത്രി 11.30 വരെ ശക്തമായ തിരമാലയ്ക്ക് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം അറിയിച്ചു. 1.5 മീറ്റര് മുതല് 2.2 മീറ്റര് വരെ ഉയരത്തില് തിരമാലയുണ്ടാവുന്നതിനാല് കടല് പ്രക്ഷുബ്ദ്ധമാവും. ഇന്ത്യന് മഹാസമുദ്രത്തിന്റെ ഭൂമധ്യരേഖാ പ്രദേശത്തും തെക്കു പടിഞ്ഞാറന് ബംഗാള് ഉള്‍ക്കടലിലും ശ്രീലങ്കയുടെ തെക്കുകിഴക്കുമായി ന്യൂനമര്‍ദ്ദം രൂപംകൊള്ളുമെന്ന് കേന്ദ്ര കാലാവസ്ഥാനിരീക്ഷണ കേന്ദ്രം അറിയിച്ചു.\nഈ മേഖലയില് ഇന്നു കാറ്റിന്റെ വേഗത മണിക്കൂറില് 30 മുതല് 40 കിലോമീറ്റര് വരെയാവാനും. നാളെ കാറ്റിന്റെ വേഗത മണിക്കൂറില് 40 മുതല് 50 കിലോമീറ്റര് വരെയാവാനും സാധ്യതയുണ്ട്. 27ന് കാറ്റിന്റെ വേഗത മണിക്കൂറില് 60 മുതല് 70കിലോമീറ്റര് വരെയാവും. 28ന് കേരള തീരത്ത് മണിക്കൂറില് 80 മുതല് 90 കിലോമീറ്റര് വരെയും തമിഴ്‌നാട് തീരത്ത് മണിക്കൂറില് 40 മുതല് 50 കിലോമീറ്റര് വരെയും വേഗത്തില് കാറ്റടിക്കും.\nമത്സ്യത്തൊഴിലാളികള് 27 മുതല് ഇന്ത്യന് മഹാസമുദ്രത്തിന്റെ ഭൂമധ്യരേഖാ പ്രദേശത്തും അതിനോട് ചേര്‍ന്നുള്ള തെക്ക് പടിഞ്ഞാറന് ബംഗാള് ഉള്‍ക്കടലിലും, തമിഴ്‌നാട് തീരത്തും മത്സ്യബന്ധനത്തിന് പോകരുതെന്ന് അറിയിച്ചിട്ടുണ്ട്. കടല് പ്രക്ഷുബ്ദമോ അതിപ്രക്ഷുബ്ദമോ ആകാന് സാധ്യതയുള്ളതിനാല് ആഴകടലില് മത്സ്യബന്ധനത്തില് ഏര്‍പ്പെട്ടിരിക്കുന്നവര് 27ന് പുലര്‍ച്ചെ 12 മണിയോടെ ഏറ്റവും അടുത്തുള്ള തീരത്തെത്തണമെന്ന് അറിയിച്ചു.\nCategories: Culture, Video Stories Tags: fishermen, heavy rain, Rain fall, Thunder and Lightening


ഹിമാനികളുടെ അപരദന-നിക്ഷേപണ പ്രക്രിയകൾ ഈ വൻകരയിൽ നിരന്തരം നടന്നുവരുന്നു; ഇതര വൻകരകളിൽ നിന്നു വ്യത്യസ്തമായി, പ്രവാഹജലം, കാറ്റ്, ഭൂജലം തുടങ്ങിയ കാരകങ്ങൾക്ക് ഇവിടുത്തെ ഭൂരൂപനിർമാണത്തിൽ പങ്കില്ല. ഗ്രീഷ്മ കാലത്ത് അല്പായുസ്സുകളായ അരുവികൾ പ്രത്യക്ഷപ്പെടാം. മഞ്ഞുരുകിയിറങ്ങുന്ന ജലമാണ് ഇവയെ പോഷിപ്പിക്കുന്നത്. ഇക്കൂട്ടത്തിൽ പ്രമുഖമായ ഒണിക്സ് ലോവർ റൈറ്റ് ഹിമാനിയിൽ നിന്നു പ്രഭവിച്ച് മക്മുർഡോ സൌണ്ടിനു സമീപത്തുള്ള വണ്ടാജലാശയത്തിൽ പതിക്കുന്നു.\nഅന്റാർട്ടിക്കയിലെ ഹിമസഞ്ചയത്തിന്റെ മൊത്തം വ്യാപ്തത്തിൽ പലവുരു ഏറ്റക്കുറച്ചിലുകളുണ്ടായതിന് വ്യക്തമായ സൂചനകൾ ലഭിച്ചിട്ടുണ്ട്. ഇപ്പോഴത്തെ ഹിമപ്രതലത്തിനു മുകളിൽ എഴുന്നുനില്ക്കുന്ന ഉന്നതഭാഗങ്ങളിൽ ദൃശ്യമാവുന്ന ഹിമാനീകൃത ചാലുകളും ദ്രോണികളും നിക്ഷിപ്തമായ ഹിമപാളികളുടെ ആവർത്തിച്ചുള്ള അവശോഷണത്തിനും പ്രവൃദ്ധിക്കും തെളിവാണ്. ദ.ധ്രുവത്തിനു ചുറ്റും സഞ്ചിതമായിരുന്ന ഹിമപിണ്ഡങ്ങൾ ഭൂതലത്തിന്റെ പൊതുവായ ചായ്‌വിനെ അവലംബിച്ച് ട്രാൻസ് അന്റാർട്ടിക് മലയിടുക്കുകളിലൂടെ ഒഴുകി ഒടുവിൽ പൂർണമായി ഉരുകി ശോഷിച്ചതിന്റെ പരിണതഫലമാണ് റൈറ്റ്, ടെയ്ലർ, വിക്റ്റോറിയ തുടങ്ങി നേർത്ത ഹിമാവരണത്തിലുള്ള താഴ്വാരങ്ങൾ. ബേർഡ്മൂർ ഹിമാനിയുടെ പ്രാന്തങ്ങളിൽ 1983-ൽ പ്ളയോസീൻ യുഗത്തിലേതോ അതിലും പ്രായംകുറഞ്ഞതോ ആയ ഡയറ്റംനിക്ഷേപങ്ങൾ (Diatom deposits) കണ്ടെത്തിയിട്ടുണ്ട്. ആഴംകുറഞ്ഞ സമുദ്രഭാഗങ്ങളിൽ മാത്രം കാണപ്പെടുന്നവയാണിവ. പൂർവ അന്റാർട്ടിക്കാ തീരത്തെ വൻകരാവേദികയിലേക്ക് അതിക്രമിച്ച ഹിമാനികൾ കാർന്നെടുത്ത ഡയറ്റം ശേഖരങ്ങൾ, അവ പിൻവാങ്ങിയപ്പോൾ വൻകരയുടെ ഉൾഭാഗത്ത് എത്തപ്പെടുകയും തുടർന്നുള്ള ശോഷണത്തിനിടയിൽ നിക്ഷേപിക്കപ്പെടുകയും ചെയ്തുവെന്നാണ് അനുമാനിക്കപ്പെടുന്നത്. മൂന്നു ദശലക്ഷം വർഷത്തിനു മുൻപ് അന്റാർട്ടിക് ഹിമസഞ്ചയത്തിനു നേരിട്ടശോഷണം വളരെ വ്യാപകമായിരുന്നുവെന്ന സൂചനയും ഇതിലൂടെ ലഭിക്കുന്നു. പില്ക്കാലങ്ങളിൽ ഉത്തരാർധഗോളത്തിൽ ഹിമയുഗങ്ങൾക്കിടയ്ക്കുണ്ടായ തപിത(warm period)ഘട്ടങ്ങൾക്കു സമാന്തരമായി ഈദൃശ ഹിമശോഷണം (deglaciation) ആവർത്തിക്കപ്പെട്ടിരിക്കാനുള്ള സാധ്യത തള്ളിക്കളയാവുന്നതല്ല. തപിതഘട്ടങ്ങളിൽ സമുദ്രനിരപ്പിലുണ്ടായ ആഗോളവർധനവ് ധ്രുവമേഖലകളിലെ ഹിമപാളികൾ ദ്രവീഭവിച്ചുണ്ടായ അധികജലം മൂലമായിരുന്നുവെന്നു കരുതപ്പെടുന്നു. ഇപ്പോഴത്തെ അവസ്ഥയിൽ അന്റാർട്ടിക്കയിലെ ഹിമശേഖരങ്ങൾ ഏറെക്കുറെ സന്തുലിതാവസ്ഥയിലാണ്; കാര്യമായ ഏറ്റക്കുറച്ചിലുകൾ ഉണ്ടാവുന്നില്ല. റാസ്, റോൺ, ഫിൽനെർ, അമറി എന്നീ ഹിമാനികൾക്ക് ഗണ്യമായ ശോഷണം സംഭവിക്കുന്നുണ്ടെങ്കിലും അടിത്തട്ടിലെ ദ്രവീകരണം കൂടുതൽ സാന്ദ്രമായ പുനഃഹിമായനത്തിനു നിദാനമാവുന്നതിനാൽ പ്രസക്ത ഹിമാനി പൂർവാധികം പുഷ്ടിപ്പെടുന്നതായാണ് കണ്ടിട്ടുള്ളത്.\nഒട്ടനവധി സമുദ്രജീവികൾ ഫോട്ടോപ്ലാങ്ക്ടണെ നേരിട്ടോ അല്ലാതെയോ ആശ്രയിച്ചു ജീവിക്കുന്നു. അന്റാർട്ടിക്ക് സമുദ്ര ജൈവജാലങ്ങളിൽ പെൻഗ്വിനുകൾ നീലത്തിമിംഗലങ്ങൾ, ഓർക, കൊളോസൽ നീരാളികൾ, രോമാവൃത സീലുകൾ എന്നിവയുൾപ്പെടുന്നു. അന്റാർട്ടിക്കയിലെ ശീതകാലത്ത് പ്രത്യുത്പാദനധർമ്മം നിർവഹിക്കുന്ന ഏക പെൻഗ്വിനാണ് എമ്പറർ പെൻഗ്വിൻ. അതേസമയം മറ്റുള്ള പെൻഗ്വിനുകളെ അപേക്ഷിച്ച് വളരെ തെക്കായി മുട്ടയിടുന്ന പെൻഗ്വിനാണ് അഡേലി പെൻഗ്വിൻ. അന്റാർട്ടിക്കയിൽ കണ്ടുവരുന്ന റോക്ക്‌ഹോപ്പർ പെൻഗ്വിൻ, കിങ് പെൻഗ്വിൻ, ചിൻസ്ട്രാപ് പെൻ‌ഗ്വിൻ, ജെന്റൂ പെൻഗ്വിൻ എന്നിവയേയും അന്റാർട്ടിക്കയിൽ കണ്ടുവരുന്നു.\nഅന്റാർട്ടിക്ക് രോമാവൃത സീൽ (പതിനെട്ടും പത്തൊമ്പതും നൂറ്റാണ്ടുകളിൽ ഇവയെ വൻതോതിൽ വേട്ടയാടിയിരുന്നു), വെഡൽ സീൽ, ലെപ്പേർഡ് സീൽ, രോമാവൃത സീൽ, നീരാളി, തിമിംഗലം, ഐസ് ഫിഷ്, ആൽബട്രോസ് അടക്കമുള്ള പക്ഷികൾ എന്നിവയാണ് അന്റാർട്ടിക്കയിലെ മറ്റു പ്രധാന ജീവികൾ. കൊഞ്ചുകളോട് സാമ്യമുള്ള ക്രിൽ എന്ന ജീവികൾ അന്റാർട്ടിക്കൻ പ്രദേശത്തെ ജൈവവ്യവസ്ഥയിൽ കാര്യമായ പങ്ക് വഹിക്കുന്നു.\nബ്രിട്ടീഷുകാരും അമേരിക്കക്കാരുമായ സീൽ വേട്ടക്കാരാണ് പ്രദേശത്ത് ആദ്യമായി താമസിക്കാൻ തുടങ്ങിയ മനുഷ്യർ. സൗത്ത് ജോർജ്ജിയ ദ്വീപിലായിരുന്നു മിക്കവാറും ഇവരുടെ വാസം. തിമിംഗല വേട്ട കാലഘട്ടങ്ങളിൽ വേനൽക്കാലത്ത് 1000 മുതൽ 2000 വരെയും മഞ്ഞുകാലത്ത് 200 വരെയും ആൾക്കാരിവിടെ താമസിച്ചു പോന്നു. 1966-ൽ തിമിംഗല വേട്ട നിരോധിക്കുന്നതു വരെ ഇതു തുടർന്നു പോന്നു. തിമിംഗല വേട്ടക്കാരുടെ മാനേജർമാർ മിക്കവാറും പ്രദേശത്ത് കുടുംബമായാണ് താമസിച്ചുവന്നിരുന്നത്. ദക്ഷിണ ധ്രുവ പ്രദേശത്ത് ജനിച്ച ആദ്യ വ്യക്തി നോർവീജിയൻ പെൺകുട്ടിയായ സോൾവിഗ് ഗൺബ്യോർഗ് ജേക്കബ്സൺ ആണ്. ഒക്ടോബർ 8, 1913-നു ആണ് സേൾവിഗ് ജനിച്ചത്. സോൾവിഗിന്റെ പിതാവ് അവിടുത്തെ ഒരു തിമിംഗല വേട്ട കേന്ദ്രത്തിലെ അസിസ്റ്റന്റ് മാനേജർ ആയിരുന്നു. അദ്ദേഹത്തിന്റെ രണ്ട് മക്കൾ ദക്ഷിണ ധ്രുവ പ്രദേശത്തെ സൗത്ത് ജോർജ്ജിയ ദ്വീപിലാണ് ജനിച്ചത്.\nഅന്റാർട്ടിക്കയിലേക്ക് മനുഷ്യന്റെ ശ്രദ്ധ ആകർഷിച്ചത് സമുദ്രവിഭവങ്ങളായിരുന്നു. രോമം സമ്പാദിക്കുവാൻ വേണ്ടിയുള്ള സീൽവേട്ട 1766-ൽ ആരംഭിച്ചു. 1780-കളിൽ ഫാക്ലൻഡിൽനിന്ന് ദശലക്ഷക്കണക്കിന് സീൽ തോലുകളാണ് അന്താരാഷ്ട്ര വിപണിയിൽ എത്തിയിരുന്നത്. ഒരു ശതകത്തിനുള്ളിൽ സീലുകൾ ഏതാണ്ട് വംശനാശത്തിലെത്തി. തുടർന്ന് എണ്ണയ്ക്കായി എലിഫന്റ് സീൽ എന്ന ഇനത്തെ തിരഞ്ഞുപിടിച്ച് വേട്ടയാടിപ്പോന്നു. പിന്നീട് ആക്രമണം തിമിംഗലങ്ങളുടെ നേർക്കായി. 1994-ൽ 40 രാഷ്ട്രങ്ങൾക്ക് അംഗത്വമുള്ള, ഇന്റർനാഷനൽ വേലിങ് കമ്മിഷൻ (International Whaling Commission) ആസ്റ്റ്രേലിയയ്ക്കു തെക്കുള്ള മുഴുവൻ കടലുകളിലും തിമിംഗലവേട്ട നിരോധിച്ചു.\n↑ 8.0 8.1 "Weather in the Antarctic". British Antarctic Survey. ശേഖരിച്ചത് 2006-02-09.\n↑ "Владимир Петраков: «Антарктика – это особая атмосфера, где живут очень интересные люди» (Vladimir Petrakov: "Antarctic isaspecial world, full of very interesting people"" (ഭാഷ: Russian). (Interview with Father Vladimir Petrakov,apriest who twice spentayear at the station)\nAral Karakum · Aralkum · Badain Jaran Desert · Betpak-Dala · Dzoosotoyn Elisen Desert · ഗോബി മരുഭൂമി · Hami Desert · Indus Valley Desert · Karakum Desert · Kharan Desert · Kumtag Desert · Kum-tagh Desert · Kyzyl Kum · Lop Desert · Ordos Desert · Qaidam · Registan Desert · Saryesik-Atyrau Desert · തകെലമഗൻ മരുഭൂമി · Tengger Desert · Thal Desert · താർ മരുഭൂമി-Cholistan Desert · Ustyurt Plateau\nAd-Dahna Desert · Arabian Desert · Dasht-e Kavir · Dasht-e Lut · Dasht-e Margoh · Dasht-e Naomid · Judean Desert · Nefud · റബിഅ് അൽ ഖാലി · Negev · Syrian Desert · Tihamah · Wahiba Sands\n"https://ml.wikipedia.org/w/index.php?title=അന്റാർട്ടിക്ക&oldid=2157161" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 07:30, 1 ഏപ്രിൽ 2015.


വീനസിനെ കീഴടക്കി;മുഗുരുസക്ക് വിംബിൾഡൺ കിരീടം.\nSports | ലണ്ടൻ\nJul 16 2017 05:30 pm\nവിംബിൾഡണിലെ പെൺകിരീടത്തിന് യുവത്വത്തിന്റെ തിളക്കം. 37ാം വയസ്സിൽ സന്റെർ കോർട്ടിൽ ജയിച്ച് ഗ്രാൻഡ്സ്ലാം ചാമ്പ്യൻപട്ടത്തിലെ മുതിർന്ന ജേത്രിയാവാനിറങ്ങിയ വീനസ് വില്യംസിന് വീണ്ടണ്ടുമൊരിക്കൽ അടിതെറ്റിയപ്പോൾ സ്പെയിനിന്റെ 23കാരി ഗർബിൻ മുഗുരുസ പുതു ചാമ്പ്യൻ. കലാശപ്പോരാട്ടത്തിൽ വെറും ഒരു മണിക്കൂർ 17 മിനിറ്റിനുള്ളിലായിരുന്നു 15ാം റാങ്കുകാരി മുഗുരുസയുടെ ജയം. സ്കോർ: 7-5, 6-0.\nആദ്യ സെറ്റിൽ തുടക്കത്തിൽ ലീഡ് പിടിച്ച് ചരിത്ര ജയത്തിന്റെ പ്രതീക്ഷ നൽകിയ വീനസ് പക്ഷേ, എളുപ്പത്തിൽ തളർന്നു. വീനസ് ലീഡ് ചെയ്യുമ്പോൾ തിരിച്ചടിച്ച് ഒപ്പമെത്തിയ സ്പാനിഷ് താരം ടൈബ്രേക്കറിനൊടുവിൽ സെറ്റ് ജയിച്ചു. രണ്ടു തവണ സെറ്റ് പോയൻറിന് അരികിലെത്തിയ വീനസിനെ ബ്രേക്ക് ചെയ്തായിരുന്നു മുഗുരുസ തിരിച്ചെത്തിയത്. എന്നാൽ, രണ്ടാം സെറ്റിൽ കളിയുടെ ഗതിമാറി. ഏഴ് ഗ്രാൻഡ്സ്ലാം ജയിച്ച വീനസിന് താളം തെറ്റിയതോടെ മുഗുരുസ മേധാവിത്വം നേടി. എതിരാളിയുടെ സർവ് ബ്രേക്ക് ചെയ്ത് ആദ്യ പോയൻറ് നേടിയ സ്പാനിഷുകാരി ഏകപക്ഷീയമായിതന്നെ സെറ്റ് ജയിച്ച് കിരീടമണിഞ്ഞു.


Emalayalee.com - കേരളത്തില് തെരഞ്ഞെടുപ്പ് ചൂട് പാരമ്യത്തില്; നാളെ കൊട്ടിക്കലാശം; 96 മണ്ഡലങ്ങള് മൂന്നാം ഘട്ടത്തില് ബൂത്തിലേക്ക്; അമിത് ഷായും രാഹുലും ജനവിധി തേടും\nതിരുവനന്തപുരം: കേരളം ഉള്‍പ്പെടെ 13 സംസ്ഥാനങ്ങളില് നാളെ പരസ്യ പ്രചാരണത്തിന് അവസാനം കുറിച്ച് കൊട്ടിക്കലാശം. 13 സംസ്ഥാനങ്ങളിലും രണ്ടു കേന്ദ്ര ഭരണ പ്രദേശങ്ങളിലുമായി 96 മണ്ഡലങ്ങളിലെ പരസ്യ പ്രചാരണം നാളെ അവസാനിക്കും. കാശ്മീരിലെ അനന്ത്നാഗ് മണ്ഡലത്തിലെ ഒരു ജില്ലയിലും വോട്ടെടുപ്പ് മാറ്റിവെച്ച ത്രിപുര ഈസ്റ്റിലും ചൊവ്വാഴ്ച തന്നെയാണ് വോട്ടെടുപ്പ്.\nദേശീയ തലത്തില് തന്നെ ശ്രദ്ധേയമായ മത്സരമാണ് മൂന്നാം ഘട്ടത്തില് നടക്കാനിരിക്കുന്നത്. ഗുജറാത്തിലെ ഗാന്ധി നഗറില് നിന്നു ബിജെപി ദേശീയാധ്യക്ഷന് അമിത് ഷായും കോണ്‍ഗ്രസ് അധ്യക്ഷന് രാഹുല് ഗാന്ധി വയനാട്ടില് നിന്നും ജനവിധി തേടുന്ന പ്രമുഖ സ്ഥാനാര്‍ത്ഥികളാണ്


Thiruvananthapuram City Police Commissioner Transferred | പാർട്ടി നേതാക്കൾ പറയുന്നതു പോലെ കേസ് എടുക്കില്ല; പരാതി ഉണ്ടെങ്കിൽ മറുവശം കേട്ടേ തീരുമാനം എടുക്കൂ; ആനാവൂർ നാഗപ്പനും ശിവൻകുട്ടിയും വിളിക്കുമ്പോൾ ഇംഗ്ലീഷിൽ മറുപടി പറയും; ഹർത്താൽ നേരിടുന്നതിൽ പരാജയപ്പെട്ടു എന്നാരോപിച്ച് തിരുവനന്തപുരം കമ്മീഷണറെ ക്രമസമാധാന പരിപാലനത്തിൽ നിന്നും തന്നെ നീക്കിയത് സിപിഎം നേതാക്കൾ പറയുന്നത് കേട്ട് കേസെടുക്കാത്തതിന്റെ വാശി തീർക്കാൻ - MarunadanMalayali.com\nJanuary 08, 2019 | 02:38 PM IST | Permalink\nതിരുവനന്തപുരം: തിരുവനന്തപുരം സിറ്റി പൊലീസ് കമ്മീഷണർ സ്ഥാനത്തും നിന്നും പി പ്രകാശിനെ മാറ്റിക്കൊണ്ട് ഉത്തരവ് പുറത്തിറങ്ങിയത് ഇന്നലെയാണ്. ഹർത്താൽ ദിനത്തിലെ ക്രമസമാധാനപാലനത്തിൽ വീഴ്ച പറ്റിയെന്ന് ആരോപണം ഉന്നയിച്ചു കൊണ്ട് കോഴിക്കോട് കമ്മീഷണർ അടക്കമുള്ളവർക്കെതിരെ നടപടി കൈക്കൊണ്ട വേളയിലാണ് പ്രകാശിനെയും സ്ഥലം മാറ്റിയത്. തിരുവനന്തപുരം സിറ്റി പൊലീസ് കമ്മീഷണറായിരുന്ന പി പ്രകാശിനെ ബറ്റാലിയൻ ഡി ഐ ജി സ്ഥാനത്തേക്കാണ് മാറ്റിയത്. എസ് സുരേന്ദ്രനാണ് തലസ്ഥാനത്തെ പുതിയ പൊലീസ് കമ്മീഷണർ.\nഇതാണ് യഥാർത്ഥ കമ്മിഷണർ.. പ്രകാശ് സാർ പൊലീസിന്റെ അഭിമാനമാണ്; സിപിഎം നേതാക്കളോട് ഇംഗ്ലീഷ് പറഞ്ഞതിന് സർക്കാറിന് സ്ഥലംമാറ്റപ്പെട്ട തിരുവനന്തപുരം സിറ്റി പൊലീസ് കമ്മിഷണർ പി.പ്രകാശിനെ വാനോളമുയർത്തി സോഷ്യൽ മീഡിയ; കമ്മീഷണറായിരിക്കെ ചെയ്ത നല്ല കാര്യങ്ങൾ എഴുതാൻ നൂറു പേജ് വേണ്ടിവരുമെന്നും ദൈവങ്ങൾ യൂണിഫോമിൽ എത്തുന്നത് പൊതുജനം തിരിച്ചറിഞ്ഞെന്ന് കമ്മിഷണർ ഓഫീസിലെ ജൂനിയർ സൂപ്രണ്ടിന്റെ പോസ്റ്റ്; വികാരനിർഭരമായി യാത്രയപ്പ് ചടങ്ങും\nഅതേസമയം തിരുവനന്തപുരം സിറ്റി പൊലീസ് കമ്മീഷണർക്കെതിരെ കാര്യമായ ആക്ഷേപങ്ങൾ ഉണ്ടായിരുന്നില്ല. പൊതുവേ ജനസമ്മതനായിരുന്നു പി പ്രകാശ്. അങ്ങനെ ഒരു ഉദ്യോഗസ്ഥനെ മാറ്റിയതിൽ പൊലീസ് സേനയിലും ഞെട്ടൽ ഉണ്ടാക്കി. ഹർത്താൽ ദിനത്തിൽ വേണ്ടത്ര നടപടി എടുത്തില്ലെന്ന ആരോപണമാണ് ഇതിന് പിന്നിലെങ്കിലും സിപിഎമ്മിന്റ് താൽപ്പര്യമാണ് ഈ വിഷയത്തിൽ നിഴലിച്ചു നിന്നത്. പാർട്ടി നേതാക്കൾ പറയുന്നത് പോലെ കേസുകൾ എടുക്കില്ലെന്നായിരുന്നു കമ്മീഷണർക്ക് എതിരെയുള്ള ആക്ഷേപം. മറുവശം എന്തെന്ന് കേട്ട ശേഷം മാത്രം നടപടി എന്ന പക്ഷക്കാരനായിരുന്നു പ്രകാശ്.\nകൂടാതെ സിപിഎം ജില്ലാ സെക്രട്ടറി ആനാവൂർ നാഗപ്പനും ശിവൻകുട്ടിയെയും പോലുള്ളവർ ആവശ്യങ്ങൾക്ക് വിളിക്കുമ്പോൾ മറുപടി പറയുന്നത് ഇംഗ്ലീഷിലായിരുന്നു. ഇതും കമ്മീഷണറെ നീക്കണമെന്ന ആവശ്യത്തിന് കാരണമായി. ഇംഗ്ലീഷിൽ മറുപടി പറയുന്നത് മനസിലാക്കാൻ ബുദ്ധിമുട്ടിനൊപ്പം തങ്ങളെ അവഹേളിക്കലാണോ എന്ന തോന്നലും നേതാക്കൾക്കിടയിൽ ഉണ്ടാക്കി. ഇതോടെയാണ് പൊലീസ് കമ്മീഷണറെ മാറ്റിയത്. അടുത്തിടെ എസ്എഫ്‌ഐ പ്രവർത്തകർല പൊലീസിനെ നടുറോഡിൽ വെച്ച് ആക്രമിച്ച സംഭവം ഒതുക്കി തീർക്കും മുമ്പ് കമ്മീഷണർ നടത്തിയ ഇടപെടലും സിപിഎം നേതാക്കളെ ചൊടിപ്പിച്ചതയാണ് അറിയുന്നത്.\nഇത് കൂടാതെ അടുത്തിടെ തലസ്ഥാനത്തുണ്ടായ സിപിഎം-ബിജെപി സംഘർഷങ്ങളിൽ സിപിഎം പ്രവർത്തകർക്ക് അനുകൂലമായ നിലപാട് പൊലീസ് സ്വീകരിക്കാത്തതിന്റെ പേരിലും കമ്മീഷണർക്കെതിരെ വിമർശനം ഉയർന്നിരുന്നു. അതേസമയം മുഖ്യമന്ത്രിയുടെ ഓഫീസിനെ പോലും നാണിപ്പിക്കുന്ന വിധത്തിൽ സംഭവം ഉണ്ടായതിൽ പിണറായിയും അതൃപ്തനായിരുന്നു. മുഖ്യമന്ത്രി തന്നെ ആഭ്യന്തരം ഭരിക്കുന്ന വേളയിലാണ് ഒരു വിഭാഗം കുട്ടിസഖാക്കൾ ചേർന്ന് പൊലീസുകാരെ മർദ്ദിച്ചത്. ട്രാഫിക് നിയമലംഘനം നടത്തിയതിന് ശാസിച്ച പൊലീസുകാരനെ സംഘം ചേർന്ന് മർദ്ദിച്ച് അവശരാക്കിയത്. ഈ സംഭവത്തെ തുടർന്ന് പൊലീസുകാർക്കിടയിൽ കടുത്ത അമർഷത്തിന് ഇടയാക്കി.\nഡ്യൂട്ടിയിൽ ഉണ്ടായ പൊലീസുകാരെ മർദ്ദിച്ച എസ്എഫ്ഐക്കാരെ രക്ഷപെടുത്താൻ ജില്ലയിലെ മുതിർന്ന സിപിഎം നേതാവാണ് ഇടപെട്ടത്. ഇതറിഞ്ഞതോടെ മുഖ്യമന്ത്രി ക്ഷുഭിതനായത്. ആഭ്യന്തര വകുപ്പിന് ചീത്തപ്പേരുണ്ടാക്കിയ സംഭവത്തിൽ കർശനമായ നടപടി എടുക്കാൻ മുഖ്യമന്ത്രി നിർദ്ദേശിക്കുകയായിരുന്നു. അതിനിടെ സംഭവം നടക്കുമ്പോൾ സിസി ടിവി ദൃശ്യങ്ങൾ ബ്ലർ ചെയ്യാനും ശ്രമമുണ്ടായി. കൺട്രോൾ റൂമിലിരുന്ന് ഇടതു അനുഭാവിയായ പൊലീസുകാരൻ മായ്ച്ചു കളയാൻ ശ്രമിക്കുകയായിരുന്നു. ഇത് വിവാദങ്ങൾക്കും ഇടയായി. പാർട്ടി പിൻബലത്തിൽ ഡ്യൂട്ടിയിൽ ഉണ്ടായിരുന്ന പൊലീസുകാരെ മർദ്ദിച്ച നടപടി വലിയ തോതിൽ പാർട്ടിക്ക് കളങ്കമുണ്ടാക്കിയിട്ടുണ്ട്. ഇതെല്ലാം പ്രകാശിന് തിരിച്ചടിയാകുന്ന ഘടകങ്ങളായി മാറി.\nഇത് കൂടാതെ കോർപ്പറേഷനിൽ സിപിഎം-ബിജെപി കൗൺസിലർമാർ തമ്മിലുണ്ടായ സംഘർഷത്തിന്റെ തുടർച്ചയെന്നോണം സിപിഎം ജില്ലാ കമ്മിറ്റി ഓഫീസിന് നേരെ കല്ലേറും ആക്രമണവും ഉണ്ടായി. കരിക്കകത്ത് ബിജെപി പ്രവർത്തരും സിപിഎം പ്രവർത്തകരും തമ്മിൽ ഏറ്റുമുട്ടലുണ്ടായി. രണ്ട് ഡിവൈഎഫ്‌ഐ പ്രവർത്തകർക്ക് വെട്ടേൽക്കുകയും ചെയ്തു. ഈ സംഭവത്തിൽ പൊലീസിന്റെ നിഷ്‌ക്രിയാവസ്ഥക്കെതിരെ ആരോപണങ്ങൾ ഉയർന്നിരുന്നു. പൊലീസ് കാര്യക്ഷമമായി നിലപാടെടുക്കണമെന്നും ആനാവൂർ നാഗപ്പൻ ആവശ്യപ്പെട്ടിരുന്നു.\nഅടുത്തിടെ ജനമൈത്രി പൊലീസിന്റെ പ്രവർത്തനം ശക്തമാക്കുന്നതിന് അടക്കം പി പ്രകാശ് മുൻകൈയെടുത്തിരുന്നു. ആവശ്യമെങ്കിൽ താൻ നേരിട്ട് തന്നെ രാത്രികാലത്ത് റോന്ത് ചുറ്റുമെന്ന് വരെ അദ്ദേഹം പറയുകയുണ്ടായി. സമീപകാല രാഷ്ട്രീയ സംഘർഷങ്ങൾ കൊണ്ട് വിവാദത്തിലായ നഗരത്തിൽ സമാധാനം ഉറപ്പ് വരുത്തുക എന്നതിനാണ് പുതിയ സിറ്റി പൊലീസ് കമ്മീഷണറുടെ ആദ്യ പരിഗണന. അക്രമങ്ങൾ ഉണ്ടായതിന് ശേഷം ഇടപെടുക എന്നതിനല്ല, മറിച്ച് ചെറിയ അസ്വാരസ്യങ്ങൾ ഉണ്ടാവുമ്പോൾ തന്നെ ഇടപ്പെട്ട് പ്രശനം അവസാനിപ്പിക്കുക എന്നതിനാവും മുൻഗണനയെന്ന് പി.പ്രകാശ് പറഞ്ഞു. ഈ ശൈലിയാണ് സർക്കാറിലും സിപിഎമ്മിനും ദഹിക്കാതെ പോയത്.\nകേന്ദ്ര മനുഷ്യവകാശ കമ്മീഷൻ നിയോഗിച്ച പ്രത്യേക പൊലീസ് സംഘത്തിന് ആവശ്യമായ എല്ലാ സഹായവും സിറ്റി പൊലീസ് ചെയ്തുകൊടുക്കും. എന്നാൽ കേസ് ഡയറി പോലെയുള്ള രഹസ്യരേഖകൾ പരിശോധിക്കാൻ അനുവദിക്കില്ല. ജനമൈത്രി പൊലീസിന്റെ പ്രവർത്തനം ശക്തിപെടുത്തും, നഗരത്തിലെ ഗതാഗത കുരുക്കിന് പരിഹാരം തേടും. തുടങ്ങിയ നടപടികളുമായും പ്രകാശ് മുന്നോട്ടു പോകുകയായിരുന്നു. കോയമ്പത്തൂർ സ്വദേശിയായ പി.പ്രകാശ് നേരത്തെ കൊല്ലം, തൃശൂർ കമ്മീഷണറായും, എറണാകുളം ഡിസിപിയായും, തിരുവനന്തപുരം റൂറൽ എസ്‌പിയായും പ്രവർത്തിച്ചിട്ടുണ്ട്. 2004 ഐപിഎസ് ബാച്ചിലെ കേരളാ കേഡർ ഉദ്യോഗസ്ഥനാണ്.


എനിക്ക് ഒരു മകൾ ഉണ്ട്, ഒരു അനുഭവം ഉണ്ടായിരുന്നു;14 വർഷത്തെ ലിവിങ് ടുഗദറിന് ശേഷം അമ്മയെ വിളിച്ച് വിവാഹമാണെന്ന് പറഞ്ഞു; എം.ജി ശ്രീകുമാർ തുറന്ന് പറയുന്നു..!! - Skylark Pictures\nമലയാളികളുടെ പ്രിയപ്പെട്ട ഗായകനാണ് എംജി ശ്രീകുമാർ. ഒട്ടേറെ മികച്ച ഗാനങ്ങൾ മലയാളയ്കൾക്ക് സമ്മാനിച്ച ശ്രീകുമാറിന് നിരവധി ആരാധകരുമുണ്ട്. താരത്തിന്റെ സ്വകാര്യജീവിതവും അലപ്പോഴും ചർച്ചയാകാറുണ്ട്. ഇന്നിപ്പോൾ ഭാര്യ ലേഖയുമൊത്തുള്ള വിവാഹത്തെ കുറിച്ച് താരം പറഞ്ഞ കാര്യങ്ങളാണ് വൈറൽ ആയിരിക്കുന്നത്. നീണ്ട 14 വർഷത്തെ ലിവിങ് റിലേഷന് ശേഷമാണ് ഇരുവരും വിവാഹിതരായത്. ‘പതിനാല് വര്‍ഷം ലിവിങ് ടുഗദറായി ജീവിച്ചപ്പോള് ഞങ്ങൾക്ക് കേരളത്തില് നില്‍ക്കകള്ളിയില്ലാതെയായി. അങ്ങനെ സ്ഥലം വിട്ടതാണ്. കല്യാണം കഴിക്കാന് മൂകാംബികയിലേക്ക്. അന്ന് മൂകാംബികയിൽ പോയ ദിവസം എനിക്കിപ്പോഴും ഓര്‍മ്മയുണ്ട്. കാലത്ത് ഏഴ് മണിക്ക് ഞാന് അമ്മയെ വിളിച്ചിട്ട് പറഞ്ഞു, അമ്മ ഇന്നെന്റെ കല്യാണമാണ്. അത് കേട്ട് അമ്മയൊന്ന് ഞെട്ടി. ഒരു നിമിഷം നിശബ്ദയായി. പിന്നെ ചോദിച്ചു, ആരാണ് പെണ്ണെന്ന്. അമ്മയ്ക്ക് അറിയാം.\nസ്‌നേഹിക്കുക എന്ന് പറയുന്നത് പോലെ സ്‌നേഹിക്കപ്പെടുക എന്ന് പറയുന്നതും വളരെ പ്രധാനപ്പെട്ട ഒന്നാണ്. എലിസബത്തിന്റെ സ്‌നേഹത്തില് നിഷ്‌കളങ്കമായൊരു സൗന്ദര്യമുണ്ട്. അത് മറ്റെന്തിനെക്കാളും ഞാന് വിലമതിക്കുന്ന ഒന്നാണ്. പൊതുവേ വളരെ കുറച്ച് മാത്രം സംസാരിക്കുന്ന സ്വഭാവമാണ് എലിസബത്തിന്റേത്. പിന്നെയും കുറച്ചെങ്കിലും സംസാരിക്കുന്നത് എന്നോടാണ്. ആഗ്രഹിച്ചിരുന്ന പ്രൊഫഷനായ എംബിബിഎസ് എലിസബത്ത് പൂര്‍ത്തിയാക്കി. പണ്ട് മുതലേ എന്നോട് അവള്‍ക്ക് ഇഷ്ടമുണ്ടായിരുന്നു. സോഷ്യല് മീഡിയ വഴിയാണ് ഞങ്ങള് പരിചയപ്പെടുന്നത്. ആദ്യം പ്രൊപ്പോസ് ചെയ്യുന്നതും എലിസബത്ത് തന്നെയാണ്. പ്രേമത്തിന് കണ്ണില്ല കാതില്ല എന്നൊക്കെ പറയുന്നത് ഞങ്ങളുടെ കാര്യത്തിൽ 100 ശതമാനം സത്യം ആണെന്ന് എം ജി ശ്രീകുമാർ പറയുന്നു. 2000 ൽ പുറത്തു വന്ന ഒരു മാഗസിന്റെ കവർ സ്റ്റോറീ ആണ് സ്ഥിതി ഗതികൾ മാറ്റിയത് എന്നും പിന്നീട് ആണ് മൂകാംബികയിൽ വെച്ച് തങ്ങൾ വിവാഹിതർ ആയത് എന്നും തങ്ങൾ പറയുന്നു.\nഅവളെ കൂടെ കൊണ്ട് നടക്കുന്നതിന് പലപ്പോഴും പല പഴികളും കേട്ടിട്ടുണ്ട്. അവളെ കൂടെ കൊണ്ട് നടക്കുന്നതിന് പലപ്പോഴും പല പഴികളും കേട്ടിട്ടുണ്ട് എന്ന് എം.ജി ശ്രീകുമാർ പറയുന്നു. വർഷങ്ങൾക്ക് ഞാൻ എന്റെ ഭാര്യയെ കൂടെ കൊണ്ട് നടക്കുമ്പോൾ അവളെ പേടി ആയതുകൊണ്ടാണ് ഇങ്ങനെ കൂടെ കൊണ്ട് നടക്കുന്നത് എന്ന് പല സുഹൃത്തുക്കളും പറഞ്ഞിട്ടുണ്ട്. ഇവന് വേറെ ജോലി ഇല്ലേ പോകുന്നിടത്ത് ഒക്കെ ഭാര്യയേയും കൊണ്ട് നടക്കാൻ. എന്റെ ചേട്ടൻ പോലും ഈ കാര്യം പറഞ്ഞു എന്നെ ചീത്ത പറഞ്ഞിട്ടുണ്ട്. എന്നാൽ ഇപ്പോൾ കാലം മാറി. ഇപ്പോൾ ഒരുവിധം എല്ലാ സെലിബ്രറ്റികളും പോകുന്നിടത്തൊക്കെ ഭാര്യയെ കൊണ്ട് പോകുന്നുണ്ട്. എനിക്ക് അവളോട് പേടിയല്ല മറിച്ചു ഇഷ്ടം ആണ്. അവൾ കൂടെ ഇല്ല എങ്കിൽ വല്ലാത്ത വിഷമം ആണ്. എന്റെ കാര്യങ്ങൾ നോക്കാനും എല്ലാം അറേഞ്ച് ചെയ്യാനും ഒരു മാനേജർ ഉള്ളതിനേക്കാൾ നല്ലത് അല്ലെ ഭാര്യ കൂടെ ഉള്ളത് എം.ജി ചോദിക്കുന്നു.


കെഎസ്‌ആര്‍ടിസി ബസിനുള്ളില് ഇഷ്ടിക പോലുള്ള വസ്തുക്കള് സൂക്ഷിച്ചിട്ടുണ്ടെങ്കില് ഉടന്‍മാറ്റണമെന്ന് ഡ്രൈവര്‍മാര്‍ക്ക് കര്‍ശനനിര്‍ദേശം. - latest news of kerala| online malayalam news|loudspeakeronline\nകൊല്ലത്ത് യുവതിയെ ഭര്‍ത്താവിന്റെ വീട്ടില് തൂങ്ങി...\nകെഎസ്‌ആര്‍ടിസി ബസിനുള്ളില് ഇഷ്ടിക പോലുള്ള വസ്തുക്കള് സൂക്ഷിച്ചിട്ടുണ്ടെങ്കില് ഉടന്‍മാറ്റണമെന്ന് ഡ്രൈവര്‍മാര്‍ക്ക് കര്‍ശനനിര്‍ദേശം.\nതിരുവനന്തപുരം: കെഎസ്‌ആര്‍ടിസി ബസിനുള്ളില് ഇഷ്ടിക പോലുള്ള വസ്തുക്കള് സൂക്ഷിച്ചിട്ടുണ്ടെങ്കില് ഉടന്‍മാറ്റണമെന്ന് ഡ്രൈവര്‍മാര്‍ക്ക് കര്‍ശനനിര്‍ദേശം.\nഅടുത്തിടെ അപകടത്തില്‍പ്പെട്ട ബസിന്റെ ആക്സിലറേറ്റര് പെഡലിന് സമീപം ഇഷ്ടിക കണ്ടെത്തിയതിന് പിന്നാലെയാണ് ഇഷ്ടികയ്ക്ക് ബസിനുള്ളിൽ വിലക്ക് ഏര്‍പ്പെടുത്തിയത്.\nതിരുവനന്തപുരം-കൊല്ലം ദേശീയപാതയില് തെന്നിമറിഞ്ഞ ഫാസ്റ്റ് പാസഞ്ചറിന്റെ ഡ്രൈവര് കാബിനിലാണ് ചുടുകട്ട കണ്ടെത്തിയത്. ആക്സിലേറ്റര് അമര്‍ത്തിവെക്കാന് ഡ്രൈവര് ചുടുകട്ട ഉപയോഗിച്ചുവെന്നാണ് ആരോപണം. സംഭവത്തില് കെഎസ്‌ആര്‍ടിസി അന്വേഷണം ആരംഭിച്ചു. ഒരു വശത്തെ ബ്രേക്കുകള്‍മാത്രമാണ് പ്രവര്‍ത്തിച്ചത്. കാല് ഉയര്‍ത്തിവെക്കാനാണ് ചുടുകട്ട ഉപയോഗിച്ചതെന്നാണ് ഡ്രൈവറുടെ മൊഴി.\nബസിന്റെ സാങ്കേതിക തകരാറും അപകടത്തിന് ഇടയാക്കിയതായി സൂചനയുണ്ട്.\nഡ്രൈവര്‍കാബിനില് ഇത്തരം വസ്തുക്കള് സൂക്ഷിക്കുന്നത് നിയമവിരുദ്ധമാണ്. ഇവ പെഡലിന് അടിയില്‍പ്പെട്ടാല് ബ്രേക്ക് അമര്‍ത്താന് കഴിയില്ല. ഡ്രൈവറുടെ ഉയരത്തിനനുസരിച്ച് ക്രമീകരിക്കാന് കഴിയാത്ത സീറ്റുകള് ഘടിപ്പിക്കുന്നതാണ് ഇത്തരം വസ്തുക്കളെ ആശ്രയിക്കാന് പ്രേരിപ്പിക്കുന്നതെന്ന് ഡ്രൈവര്‍മാര് പറയുന്നു.\nആശങ്കയ്ക്ക് വിരാമം: നിയന്ത്രണം നഷ്ടപ്പെട്ട ചൈനീസ് റോക്കറ്റ് പതിച്ചത് ഇന്ത്യന് മഹാസമുദ്രത്തില്.\nകൊല്ലം പൂയപ്പള്ളിയിൽ യുവാവിനെ ബന്ധു വെട്ടി പരുക്കേല്‍പ്പിച്ചു\nകേരളത്തിൽ ഇന്ന് കോവിഡ് സ്ഥിരീകരിച്ചത് 39,955 പേർക്ക്; 97...\nവി കെ പ്രകാശിന്റെ മകള് കാവ്യ പ്രകാശ് ആണ് ചിത്രത്തിന്റെ സംവിധാനം.\nഒരു ആർട്ടിസ്റ്റിന്റെ ജീവിതം അമാനുഷകളില്ലാതെ അതി മനോഹരമായി വരച്ചു കാട്ടിയ മികച്ച...\nനമ്മുടെയെലാം പ്രിയപ്പെട്ട ലാലേട്ടന്റെ മകൻ പ്രണവ് മോഹൻലാലിന്റെ അപരനായി മിനിസ്ക്രീനിലും...\nഇസ്രയേൽ വ്യോമാക്രമണം : അന്താരഷ്ട്ര മാധ്യമങ്ങളുടെ ഓഫീസുകൾ...\nUNLOCK- രണ്ടാം ദിനത്തിലേക്ക് കടക്കുമ്പോൾ സംസ്ഥാനത്ത് കൂടുതൽ...\nകോവിഷീല്‍ഡ് വാക്‌സിന്റെ വില 300 രൂപയായി കുറച്ചു.


കാർലോ അക്യൂട്ടിസ് വാഴ്ത്തപ്പെട്ടവൻ | carlo acutis | Malayalam News | Manorama Online\nകാർലോ അക്യൂട്ടിസ് വാഴ്ത്തപ്പെട്ടവൻ\nമനോരമ ലേഖകൻ October 11, 2020 12:54 AM IST\nഅസീസി (ഇറ്റലി) ∙ 15 ാം വയസ്സിൽ അന്തരിച്ച കാർലോ അക്യൂട്ടിസ് വാഴ്ത്തപ്പെട്ടവരുടെ ഗണത്തിൽ. ഈ നൂറ്റാണ്ടിൽ കത്തോലിക്കാസഭ ഈ ഗണത്തിലേക്ക് ഉയർത്തിയവരിൽ പ്രായം കുറഞ്ഞയാളും ആദ്യ കംപ്യൂട്ടർ പ്രതിഭയുമാണ്. കാർലോ അന്ത്യവിശ്രമം കൊള്ളുന്ന അസീസിയിലായിരുന്നു ചടങ്ങ്.\nലാപ്ടോപ്പും സമൂഹമാധ്യമങ്ങളും ജപമാലയും ജീവിതത്തിൽ സമന്വയിപ്പിച്ച കാർലോ, സഭ അംഗീകരിച്ച വിശ്വാസ അദ്ഭുതങ്ങളെ രേഖപ്പെടുത്തിയാണു ശ്രദ്ധേയനായത്. 11 ാം വയസ്സിൽ തുടക്കമിട്ട പദ്ധതി മരണംവരെ തുടർ‍ന്നു. വിവിധ രാജ്യങ്ങളിൽ നിന്നുള്ള 136 വിശ്വാസ അദ്ഭുതങ്ങൾ ഡിജിറ്റലായി രേഖപ്പെടുത്തി, വെർച്വൽ മ്യൂസിയം സൃഷ്ടിച്ചു. ലോകമെങ്ങുമുള്ള ആയിരക്കണക്കിന് ഇടവകകളും നൂറിൽപ്പരം സർവകലാശാലകളും കാർലോയുമായി സഹകരിച്ചു.\nപന്തുകളിയും വിഡിയോ ഗെയിമുകളും ഇഷ്ടം. ക്ലാസിൽ തമാശക്കാരൻ. ടീഷർട്ടും ജീൻസും സൺഗ്ലാസുമായിരുന്നു യാത്രകളിലെ ഇഷ്ടവേഷം. വെബ്സൈറ്റുകൾ ഉണ്ടാക്കാൻ കംപ്യൂട്ടറിനു മുൻപിലെന്നപോലെ മണിക്കൂറുകൾ പ്രാർഥനയ്ക്കും ചെലവിട്ടു. രക്താർബുദം ബാധിച്ചായിരുന്നു മരണം.\nബ്രസീലിൽ ഒരു ബാലൻ രോഗസൗഖ്യം നേടിയത് കാർലോയുടെ മധ്യസ്ഥതയിലാണെന്നു സാക്ഷ്യപ്പെടുത്തിയതിനെ തുടർന്നാണ് വാഴ്ത്തപ്പെട്ടവനായി പ്രഖ്യാപിച്ചത്.


ബംഗാളില് ബിജെപിയിലേക്ക് ഒഴുക്ക് തുടരുന്നു; ഒരു തൃണമൂല് എംഎല്‍എ കൂടി പാര്‍ട്ടിവിട്ടു - Samakalika Malayalam\nബംഗാളില് ബിജെപിയിലേക്ക് ഒഴുക്ക് തുടരുന്നു; ഒരു തൃണമൂല് എംഎല്‍എ കൂടി പാര്‍ട്ടിവിട്ടു\nBy സമകാലികമലയാളം ഡെസ്‌ക് | Published: 29th May 2019 04:42 PM |\nLast Updated: 29th May 2019 04:42 PM | A+A A- |\nകൊല്‍ക്കത്ത: ലോക്‌സഭ തരഞ്ഞെടുപ്പിലെ മികച്ച വിജയത്തിന് പിന്നാലെ ബംഗാളില് ബിജെപിയിലേക്ക് തൃണമൂലില് നിന്നുള്ള എംഎഎല്‍എമാരുടെ ഒഴുക്കു തുടരുന്നു. ഒരു എംഎല്‍എ കൂടി ഇന്ന് ബിജെപിയില് ചേര്‍ന്നു. വീര്‍ഭൂമി എംഎല്‍എ മുനീറുള് ഇസ്‌ലാമാണ് ബിജെപിയില് ചേര്‍ന്നത്. ഇദ്ദേഹത്തിനൊപ്പം മൂന്ന് യുവനേതാക്കളും ബിജെപിയിലെത്തിയിട്ടുണ്ട്. ഗദ്ദര് ഹസ്ര, മുഹമ്മദ് ആസിഫ് ഇഖ്ബാല്,നിമൈദാസ് എന്നിവരാണ് ബിജെപി പാളയത്തിലെത്തിയത്.\nകഴിഞ്ഞദിവസം തൃണമൂലില് നിന്ന് രണ്ടും സിപിഎമ്മില് നിന്ന് ഒരു എംഎല്‍എയും ബിജെപിയിലെത്തിയിരുന്നു. ബിജെപി നേതാവ് മുകുള് റോയിയുടെ മകന് ശുഭ്രാംശുറോയ്, തുഷാര് കാന്തി ഭട്ടാചാര്യ എന്നിവരാണ് ബിജെപിയില് ചേര്‍ന്ന തൃണമൂല് എംഎല്‍എമാര്. ഇതില് ശുഭ്രാംശുറോയ് പാര്‍ട്ടി നടപടി നേരിട്ടയാളാണ്. സിപിഎമ്മില് നിന്ന് ദേവേന്ദ്ര റോയ് ആണ് ബിജെപിയില് ചേര്‍ന്നത്. ഏഴ് ഘട്ടങ്ങളിലായി ഇനിയും കൂടുതല് നേതാക്കളെ ബിജെപിയിലെത്തിക്കുമെന്ന് ദേശീയ ജനറല് സെക്രട്ടറി കൈലാഷ് വിജയ് വര്‍ഗീയ പറഞ്ഞു.\nമമതാബാനര്‍ജി സര്‍ക്കാര് അധികാരത്തില് ഒരു വര്‍ഷം തികയ്ക്കില്ലെന്ന് ബിജെപി പറഞ്ഞിരുന്നു. ആറുമാസത്തിനകം ബംഗാളില് നിയമസഭാ തെരഞ്ഞെടുപ്പ് നടന്നേക്കാമെന്നും ബിജെപി ദേശീയ സെക്രട്ടറി രാഹുല് സിന്‍ഹ അഭിപ്രായപ്പെട്ടു.\nതൃണമൂല് കോണ്‍ഗ്രസില് നിരവധി പേരാണ് അസംതൃപ്തരായിട്ടുള്ളത്. പൊലീസിനെയും സിഐഡിയെയും ഉപയോഗിച്ചാണ് മമത അധികാരത്തില് തുടരുന്നത്. നിലവിലെ സാഹചര്യത്തില് ആറുമാസത്തിനും ഒരു വര്‍ഷത്തിനും ഇടയില് സര്‍ക്കാര് വീഴുമെന്നും, വിധാന്‍സഭയിലേക്ക് തെരഞ്ഞെടുപ്പ് നടക്കുമെന്നുമാണ് രാഹുല് സിന്‍ഹ അഭിപ്രായപ്പെട്ടത്.\nബിജെപി തൃണമൂല് കോണ്‍ഗ്രസ് എംഎല്‍എ പാര്‍ട്ടിവിട്ടു


നഗരസഭയുടെ ഏഴുനില വ്യാപാര സമുച്ചയം പുനർനിർമ്മാണം തുടക്കമായി \nഹോം Punalur നഗരസഭയുടെ ഏഴുനില വ്യാപാര സമുച്ചയം പുനർനിർമ്മാണം തുടക്കമായി\nനഗരസഭയുടെ ഏഴുനില വ്യാപാര സമുച്ചയം പുനർനിർമ്മാണം തുടക്കമായി\nപുനലൂർ: നഗരസഭയുടെ ഏഴുനില വ്യാപാര സമുച്ചയം ആധുനിക രീതിയിൽ പുനർനിർമാണം നടത്തുന്ന പണികൾക്കു തുടക്കമായി. 3.90 കോടിയാണു നിർമാണത്തിനു ചെലവിടുന്നത്. അശാസ്ത്രീയ നിർമാണവും കാലപ്പഴക്കവും പതിറ്റാണ്ടുകൾ പഴക്കമുള്ള വ്യാപാര സമുച്ചയം ഫലപ്രദമായി ഉപയോഗിക്കാൻ കഴിയാത്ത സ്ഥിതിയാക്കി. പുനലൂർ പട്ടണത്തിലെ ആദ്യ ബഹുനില മന്ദിരമാണിത്. സമുച്ചയത്തിൽ നിന്നു ബാങ്കുളും നിരവധി സ്ഥാപനങ്ങളും മറ്റിടങ്ങളിലേക്കു മാറുകയും ചെയ്തു.\nപട്ടണത്തിന്റെ പ്രധാന ഭാഗത്തെ ഈ കെട്ടിടം നവീകരിക്കാൻ നഗരസഭാ കൗൺസിൽ പദ്ധതി തയാറാക്കി. പുതിയ മന്ദിരം നിർമിക്കാനായിരുന്നു ആദ്യ പദ്ധതി. എന്നാൽ തദ്ദേശ വകുപ്പ് ചീഫ് എൻജിനീയറുടെ നിർദേശപ്രകാരം ടി.കെ.എം. എൻജിനീയറിങ് കോളജിലെ വിദഗ്ധ സംഘം കെട്ടിടം ശാസ്ത്രീയ പരിശോധനയ്ക്കു വിധേയമാക്കി.\nഏഴുനില മന്ദിരത്തിന്റെ പില്ലറുകൾ ഉൾപ്പെടെ ചട്ടക്കൂടിന് ഉറപ്പുണ്ടെന്നു കണ്ടെത്തി. തുടർന്നാണു പില്ലർ നിലനിർത്തി മന്ദിര നവീകരണത്തിനു പദ്ധതിയൊരുക്കിയത്. വിശാലമായ വാഹന പാർക്കിങ്ങും മൂന്ന് ലിഫ്റ്റുകളും മന്ദിരത്തിന്റെ മുൻഭാഗത്തു വിശാലമായ പടവുകളും എല്ലാം ബഹുനില മന്ദിരത്തിൽ ഒരുക്കും. പുതിയ വൈവിധ്യമായ നിരവധി സംരംഭങ്ങൾ ഇതിൽ തുടങ്ങാനാകും.\nതിരുവനന്തപുരം രേവതി കൺസ്ട്രക്ഷൻസാണ് നിർമാണം ഏറ്റെടുത്തിരിക്കുന്നത്. നവീകരണത്തിന്റെ ഉദ്ഘാടനം നഗരസഭാ ചെയർമാൻ എം.എ.രാജഗോപാൽ നിർവഹിച്ചു. ഉപാധ്യക്ഷ കെ.പ്രഭ, സ്ഥിരം സമിതി അധ്യക്ഷരായ സുഭാഷ് ജി.നാഥ്, വി.ഓമനക്കുട്ടൻ, ലളിതമ്മ, കൗൺസിലർമാരായ സുശീല, രാധാകൃഷ്ണൻ, സിന്ധു ഗോപകുമാർ, ജി.ജയപ്രകാശ് എന്നിവർ പ്രസംഗിച്ചു.


Asian Games 2018; Rohan Bopanna and Divij Sharan clinch gold in men's doubles tennis - Malayalam MyKhel\n» ഏഷ്യന് ഗെയിംസ് ടെന്നീസ്; പുരുഷ ഡബിള്‍സില് ഇന്ത്യയ്ക്ക് സ്വര്‍ണം\nUpdated: Friday, August 24, 2018, 11:57 [IST]\nജക്കാര്‍ത്ത: ഇന്തോനേഷ്യയിലെ ജക്കാര്‍ത്തയില് നടന്നുകൊണ്ടിരിക്കുന്ന ഏഷ്യന് ഗെയിംസില് ടെന്നീസ് പുരുഷ ഡബിള്‍സില് ഇന്ത്യയ്ക്ക് സ്വര്‍ണം. ഇന്ത്യന് താരങ്ങളായ രോഹന് ബോപണ്ണയും ദിവിജ് ശരണും ചേര്‍ന്ന സഖ്യം കസാഖിസ്ഥാന്റെ ഡെന്നിസ് യെവിസിയേവ് അലക്‌സാണ്ടര് ബബ്ലിക് സഖ്യത്തെ 6-3, 6-4 എന്ന സ്‌കോറിന് തോല്‍പ്പിച്ചു. ജാപ്പനീസ് താരങ്ങളായ ഷിമാബുകുറോ, ഉസുഗി കെയ്‌റ്റോ എന്നിവരെ 4-6, 6-3, 10-8 എന്ന സ്‌കോറിനാണ് ഇന്ത്യ സെമിയില് തോല്‍പ്പിച്ചത്. നേരത്തെ ഇന്ത്യയുടെ അങ്കിത റെയ്‌ന വനിതാ സിംഗിള്‍സില് വെങ്കലം നേടിയിരുന്നു.\nഇതോടെ ഇന്ത്യയുടെ ആകെ മെഡല് സമ്പാദ്യം 22 ആയി. ആറു സ്വര്‍ണവും നാല് വെള്ളിയും 12 വെങ്കലവും ഇന്ത്യ നേടിയിട്ടുണ്ട്. ഗെയിംസിന്റെ ആറംദിനം പുരുഷന്മാരുടെ തുഴച്ചിലില് ക്വാഡ്രുപ്ലി സ്‌കള്‍സ് ടീം ഇനത്തില് സവാരണ് സിങ്, ദത്തു ഭൊക്കാനല്, ഓം പ്രകാശ്, സുഖ്മീത് സിങ് എന്നിവരടങ്ങിയ സംഘം സ്വര്‍ണം നേടിയിരുന്നു. തുഴച്ചിലില് പുരുഷന്മാരുടെ ലൈറ്റ് വെയ്റ്റ് സിംഗിള് സ്‌കള്‍സില് ദുഷ്യന്ത് ചൗഹാനും, പുരുഷന്മാരുടെ ഡബിള്‍സ് സ്‌കള്‍സില് രോഹിത് കുമാറും ഭഗവാന് സിങ്ങും വെങ്കല മെഡലും നേടി.\nപത്ത് മീറ്റര് എയര് റൈഫിള്‍സില് പതിനാറുകാരന് സൗരഭ് ചൗധരി ഏഷ്യന് ഗെയിംസിലെ അരങ്ങേറ്റത്തില് തന്നെ സ്വര്‍ണം നേടിയിരുന്നു. വനിതകളുടെ 25 മീറ്റര് പിസ്റ്റള് ഇനത്തില് രാഹി ജീവന് സര്‍ണോബതും സ്വര്‍ണം നേടി. ഗെയിംസില് ഇന്ത്യ നേടിയ സ്വര്‍ണത്തില് രണ്ടെണ്ണം ഗുസ്തിയിലൂടെയായിരുന്നു. വനിതകളുടെ 50 കിലോഗ്രാം ഫ്രീസ്റ്റൈല് ഗുസ്തിയില് വിനേഷ് ഫോഗട്ട്, 65 കിലോഗ്രാം ഫ്രീസ്റ്റൈല് ഗുസ്തിയില് വിഭാഗത്തില് ബജ്‌രംഗ് പൂണിയ എന്നിവരാണ് സ്വര്‍ണം നേടിയ മറ്റുള്ളവര്.\nഅതേസമയം, ഏഷ്യന് ഗെയിംസില് സ്വര്‍ണം കുത്തകയാക്കിവെച്ചിരുന്ന ഇന്ത്യന് പുരുഷ ടീമിന് ഞെട്ടിക്കുന്ന തോല്‍വി ഏറ്റുവാങ്ങി. സെമിയില് ഇന്ത്യ ഇറാനോട് തോറ്റ ഇന്ത്യയ്ക്ക് വെങ്കലം മാത്രമാണ് ഇത്തവണ ലഭിച്ചത്. 1990 മുതല് എല്ലാ ഏഷ്യന് ഗെയിംസുകളിലും സ്വര്‍ണം നേടിയ ടീമാണ് ഇന്ത്യയുടെത്. ഏഷ്യന് കബഡിയില് രാജാക്കന്മാരായിരുന്ന ഇന്ത്യ ഇത്തവണ കൊറിയയോടും തോറ്റിരുന്നു. മോശം പ്രകടനമാണ് ഇന്ത്യയ്ക്ക് തിരിച്ചടിയായതെന്നാണ് വിലയിരുത്തല്.\nRead more about: rohan bopanna gold tennis asiangames2018 asian games asian games 2018 2018 asian games jakarta indonesia ഏഷ്യന് ഗെയിംസ് 2018 ജക്കാര്‍ത്ത ഇന്തോനേഷ്യ ടെന്നീസ് സ്വര്‍ണം


മലയാള സിനിമാ ലോകത്തെ മീടൂ ക്യാംപെയ്ന്; റിപ്പോർട്ട് പുറത്ത് വിടാതെ തടയുന്നത് പിണറായി സർക്കാരെന്ന് ആശാ ജോമിസ് – Media Mangalam\n2021 ഡിസംബര് 31-ന് ഹേമ കമ്മിഷന് റിപ്പോര്‍ട്ട് സര്‍ക്കാരിന് സമര്‍പ്പിച്ചിട്ട് രണ്ടുവര്‍ഷം പൂര്‍ത്തിയാകും. എന്നാല്, 2019-ല് സമര്‍പ്പിച്ച ഈ റിപ്പോര്‍ട്ട് ഇതുവരെയും നിയമസഭയില് വയ്ക്കുകയോ വെളിച്ചം കാണുകയോ ചെയ്തിട്ടില്ല. മലയാളം സിനിമാ ഇന്‍ഡസ്ട്രിയില് ജോലി ചെയ്യുന്ന സ്ത്രീകള് അഭിമുഖീകരിച്ച പീഡനങ്ങളും വിവേചനങ്ങളും ഉള്‍ക്കൊള്ളുന്ന ഈ റിപ്പോര്‍ട്ട് കണ്ണുതുറപ്പിക്കുന്ന ഒന്നാണ്. കേരള സര്‍ക്കാര് ഈ റിപ്പോർട്ട് പുറത്തുവിടാതെ സൂക്ഷിക്കുന്നതിന് സവിശേഷ കാരണങ്ങളുണ്ട്.\nനമ്മുടെ സര്‍ക്കാരിന്റെ ഭരണപിടിപ്പുകേടിന്റെ ഒന്നാമത്തെ ഉദാഹരണമാണ് ഹേമ കമ്മിഷന് റിപ്പോര്‍ട്ട്. ഏറ്റവും മികച്ച ലിംഗ ശാക്തീകരണ പദ്ധതികളിലൊന്ന് വെറും പി.ആര്. ശണ്ഠയില് ഒടുങ്ങുകയാണ്. ഹേമ കമ്മിഷന് റിപ്പോര്‍ട്ട് പ്രസിദ്ധീകരിക്കാന് സര്‍ക്കാര് കാണിക്കുന്ന വിമുഖത അതിനെ ഒരു പുതിയ താഴ്ചയിലേക്ക് എത്തിക്കുന്നു. തൊഴിലിടങ്ങളില് വലിയ തോതിലുള്ള ചൂഷണങ്ങള്‍ക്ക് വിധേയരായ സ്ത്രീകള് ജോലി നഷ്ടപ്പെടുമെന്ന ഭീഷണി നേരിട്ടുകൊണ്ടാണ് തൊഴിലിടങ്ങളിലെ പീഡനങ്ങള് തുറന്നുപറഞ്ഞത്. എന്നിട്ടും റിപ്പോര്‍ട്ട് പ്രസിദ്ധീകരിക്കണ്ട എന്നാണ് സര്‍ക്കാര് തീരുമാനം. കുറ്റവാളികള്‍ക്കൊപ്പമാണ് സര്‍ക്കാര് എന്ന് ഇതിലൂടെ വിളിച്ചു പറയുകയാണ് ചെയ്യുന്നത്. സര്‍ക്കാരില് വിശ്വാസമര്‍പ്പിച്ച സ്ത്രീകളെ ഒറ്റുകൊടുക്കുന്ന നടപടിയാണിത്. റിപ്പോര്‍ട്ട് പുറത്തുവിടാത്തതിന് ഇതുവരെ വ്യക്തമായ കാരണം പറയാന് പോലും സര്‍ക്കാരിനായിട്ടില്ല. രാഷ്ട്രീയ അധികാര ദല്ലാളന്മാരും സിനിമാ മേഖല ദുരുപയോഗം ചെയ്യുന്നവരും തമ്മിലുള്ള അവിശുദ്ധ കൂട്ടുകെട്ടാണ് ഇതിലൂടെ തുറന്നുകാണിക്കപ്പെടുന്നത്.\nകഴിഞ്ഞ 16 വര്‍ഷമായി സാമൂഹിക വിഷയങ്ങളില് ഇടപെടുന്ന ഹൈക്കോടതി അഭിഭാഷകന് ഹരീഷ് വാസുദേവന് സംസാരിക്കുന്നു. തങ്ങളുടെ ഇഷ്ടങ്ങള്‍ക്കും താത്പര്യത്തിനും അനുസരിച്ചാണ് സര്‍ക്കാര് പ്രവര്‍ത്തിക്കുന്നത്. ഭരണപരമായ തീരുമാനമെടുക്കുന്നതില് നീതി ഉറപ്പുവരുത്തേണ്ടതുണ്ട്. തീരുമാനമെടുക്കുന്നതില് നീതിയും സുതാര്യതയും തങ്ങളുടെ കരുണയിലാണെന്ന് മുഖ്യമന്ത്രിയും സംഘവും വിശ്വസിക്കുന്നു. എന്നാല്, സത്യത്തില് അങ്ങിനെയല്ല വേണ്ടത്. അത് ഓരോ പൗരന്റെയും മൗലിക അവകാശമാണ്. ഇതില് നീതിയുടെ തത്വങ്ങള് സ്വീകരിക്കാന് സര്‍ക്കാര് ബാധ്യസ്ഥമാണ്.\nഇതില് മാത്രമല്ല, ഭൂരിഭാഗം വിഷയങ്ങളിലും സുതാര്യമല്ലാത്ത ഭരണകൂട സംവിധാനമാണ് സര്‍ക്കാര് സ്വീകരിച്ചിരിക്കുന്നത്. നമ്മുടെ ബഹുഭൂരിപക്ഷം വരുന്ന ജനങ്ങളും അവരുടെ അവകാശങ്ങളെക്കുറിച്ച് ബോധമില്ലാത്തവരാണ്. പണ്ടുകാലത്തെ രാജക്കന്മാരെപ്പോലെ ഭരണാധിപന്‍മാരാണ് മന്ത്രിമാര് എന്നാണ് അവര് വിശ്വസിച്ചുവെച്ചിരിക്കുന്നത്. അവര് എന്തുചെയ്യുന്നോ അത് നമ്മുടെ ഭാഗ്യമായി കരുതുന്നു. കൂടുതല് അന്വേഷണം ആവശ്യമായ ഒട്ടേറെ വെളിപ്പെടുത്തലുകള് ജസ്റ്റിസ് ഹേമ കമ്മിഷന് റിപ്പോര്‍ട്ടില് പറയുന്നു. അത്തരം വസ്തുതകളില് സര്‍ക്കാരിന് എങ്ങിനെയാണ് നിശബ്ദമായി തുടരാനാകുന്നത്. റിപ്പോര്‍ട്ടിന്മേലുള്ള നടപടികള് അസ്ഥിരവും അവ്യക്തവുമാണ്. ഇതുവരെ എന്ത് നടപടിയാണ് സ്വീകരിച്ചിട്ടുള്ളത്. സര്‍ക്കാരിന്റെ നിശബ്ദത അവര് അക്രമികള്‍ക്കൊപ്പമാണെന്നതിന്റെ സൂചനയാണ്. അല്ലെങ്കില് ആവശ്യമായ നടപടി സ്വീകരിച്ച് അവര് തെളിയിക്കണം.\nasha jomis government malayalam film industry metoo pinarayi vijayan


വ്യാഴം, 13 ഫെബ്രുവരി 2020 (13:19 IST)\nമോസ്കോ സിറ്റി: 26കാരിയായ കാമുകിയെ ക്രൂരമായി കൊലപ്പെടുത്തി മൃതദേഹം വെട്ടിനുറുക്കി കഷ്ണങ്ങളാക്കി ക്ലോസറ്റിൽ തള്ളി 46കാരൻ. കൊലപാതകത്തിന് ശേഷം ചോരയിൽകുളിച്ച് പുറത്തിറങ്ങിയതോടെ നാട്ടുകാരാണ് പൊലീസിൽ വിവരമറിയിച്ചത്. സംഭവത്തിൽ എറിക് ഫ്രാൻസിസ്കോ എന്ന സിവിൽ എഞ്ചിനിയറെ പൊലീസ് അറസ്റ്റ് ചെയ്തു. ഇന്‍ഗ്രിത് എക്‌സാമില വാര്‍ഗസ് എന്ന 26കാരിയാണ് ക്രുരമായി കൊല്ലപ്പെട്ടത്.\nസംഭവ ദിവസം ഇരുവരും തമ്മിൽ വഴക്കുണ്ടായിരുന്നു, ഇതിനിടെയിൽ ഇൻഗ്രിത് തന്നെ ശരീരത്തിൽ കത്തി കുത്തിയിറക്കുകയായിരുന്നു എന്ന് എറിക് പൊലീസിനോട് പറഞ്ഞു. എന്നാൽ പിന്നീട് എറികിന്റെ മൊഴി അവിശ്വസനീയമായിരുന്നു എന്ന് പൊലീസ് പറയുന്നു. ഒരിക്കൽ കൂടി തന്റെ ശരീരത്തിൽ കത്തി കുത്തിയിറക്കാൻ ഇൻഗ്രിതിനോട് എറിക് ആക്രോശിക്കുകയായിരുന്നു ഇതോടെ ഒരികൽ കൂടി യുവതി എറികിനെ കുത്തി.\nപിന്നീട് കത്തി പിടിച്ച് വാങ്ങി ഇൻഗ്രിതിനെ ക്രൂരമായി മുറിവേൽപ്പിച്ചു എന്നും കഴുത്തറുത്ത് കൊലപ്പെടുത്തി എന്നും എറിക് പൊലീസിന് മൊഴി നൽകി. യുവതി മർദിച്ചെന്ന് ഉറപ്പായതോടെ ശരീരം വെട്ടിനുറുക്കി ക്ലോസറ്റിൽ തള്ളി. മൃതദേഹത്തിന്റെ മറ്റു ഭാഗങ്ങൾ പലയിടങ്ങളിൽ വിതറി. യുവതിയുടെ ചർമ്മാം മുഴുവനും നീക്കം ചെയ്ത നിലയിലായിരുന്നു, കണ്ണും, ആന്തരിക അവയവങ്ങളും ചൂഴ്ന്നെടുത്ത് അപ്പർട്ട്മെന്റിന്റെ പാല ഭാഗങ്ങളിലായി ഉപേക്ഷിച്ചു. കാമുകിയെ കൊലപ്പെടുത്തിയ വിവരം എറിക് മുൻ ഭാര്യയെ ഫോണിൽ വിളിച്ച് അറിയിച്ചതായും പ്രാദേശിക മാധ്യമങ്ങൾ റിപ്പോർട്ട് ചെയ്യുന്നുണ്ട്.\nവൈദ്യുതി ബില്ല് അടച്ചില്ല, മായാവതിയുടെ വീട്ടിലെ ഫ്യൂസ് ഊരി ഉദ്യോഗസ്ഥർ\nകണ്ണീരോടെ വിട, ദേവനന്ദയുടെ മൃതദേഹം സംക്സരിച്ചു അന്ത്യാഞ്ജലി അർപ്പിക്കാനെത്തിയത് ആയിരങ്ങൾ


4malayalees - എന്റെ സൗകര്യം, എന്റെ ഇഷ്ടം, എന്റെ വീട്, എന്റെ കാശ്, എന്റെ അമ്മ.. അത്രയേ ഉള്ളൂ..അച്ഛനുണ്ടായിരുന്നുവെങ്കില് ഞാനിങ്ങനെ ആകുമായിരുന്നില്ലെന്ന് രഞ്ജിനി ഹരിദാസ്\nഎന്റെ സൗകര്യം, എന്റെ ഇഷ്ടം, എന്റെ വീട്, എന്റെ കാശ്, എന്റെ അമ്മ.. അത്രയേ ഉള്ളൂ..അച്ഛനുണ്ടായിരുന്നുവെങ്കില് ഞാനിങ്ങനെ ആകുമായിരുന്നില്ലെന്ന് രഞ്ജിനി ഹരിദാസ്\nഅവതാരിക രഞ്ജിനി തന്റെ ജീവിതത്തിലുണ്ടായ മാറ്റത്തെ കുറിച്ച് തുറന്നു പറയുന്നു.ഏഴാം വയസ്സിലാണ് അച്ഛന് മരിക്കുന്നത് .ആ സമയത്ത് അതിന്റെ വലിയ മാറ്റമൊന്നും നമ്മള് അറിയില്ല. ഏഴാം വയസ്സില് എന്ത് ജീവിതം. നമ്മളെ അമ്മ നോ്കുന്നു.. അച്ഛന് നോക്കൂ.. അച്ഛന് മരിച്ചതിന് ശേഷം കുറച്ചുകൂടി പ്രായമായതിന് ശേഷമാണ് സ്‌കൂളില് പോകുമ്പോഴും മറ്റും അച്ഛന് ഇല്ലാത്തതിന്റെ ബുദ്ധിമുട്ട് മനസിലാകുന്നത്. രഞ്ജിനിയുടെ ജീവിതം ഇങ്ങനെയാകാന് കാരണം അച്ഛന് മരിച്ചതോടെയാണ്. അതുകൊണ്ട് അമ്മയേയും നന്നായി നോക്കുന്നുണ്ടെന്ന് രഞ്ജിനി പറയുന്നു.\nചെറുതായിരിക്കുമ്പോ എനിയ്ക്ക് അച്ഛനെ പേടിയായിരുന്നു. ഒരു പെണ്‍കുട്ടി, അല്ലെങ്കില് ഒരു മകള് എന്ന രീതിയില് എനിക്ക് ആഗ്രഹങ്ങളുണ്ട്. പക്ഷെ ഈ അഹങ്കാരത്തോടെയുള്ള പെരുമാറ്റം ശരിയ്ക്കും എന്റെ പ്രതിരോധമാണ്.. നിലനില്‍പ്പിനുള്ള ആയുധമാണ്. ഇംഗ്ലീഷ് സംസാരിച്ചാല് അഹങ്കാരിയായി, മോഡേണ് ഡ്രസിട്ടാല് ദേ പോയി.. കൈകാണിച്ചാല്, കാലു കാണിച്ചാലൊക്കെ പ്രശ്‌നം. ഈ പ്രശ്‌നമാണ് നമ്മുടെ നാട്ടിലുള്ളത്. ഇതൊന്നും എന്നെ ബാധിക്കാറില്ല. കാരണം ഞാന് ആരെയും ബോധിപ്പാക്കാനല്ല ഇതൊക്കെ ചെയ്യുന്നത്. എന്റെ സൗകര്യം, എന്റെ ഇഷ്ടം, എന്റെ വീട്, എന്റെ കാശ്, എന്റെ അമ്മ.. അത്രയേ ഉള്ളൂവെന്ന് രഞ്ജിനി പറയുന്നു.


പിണറായി വിജയൻ സർക്കാരിന് ഭരണത്തുടർച്ച പ്രവചിച്ച് എബിപി- സി വോട്ടർ സർവേ - roundupkerala.com\nHome Current Affairs പിണറായി വിജയൻ സർക്കാരിന് ഭരണത്തുടർച്ച പ്രവചിച്ച് എബിപി- സി വോട്ടർ സർവേ\nഡൽഹി: പിണറായി വിജയൻ നേതൃത്വം നൽകുന്ന എൽഡിഎഫ് സർക്കാർ ചരിത്രം രചിച്ച് വീണ്ടും അധികാരത്തിലെത്തുമെന്ന് എബിപി- സി വോട്ടർ അഭിപ്രായ സർവേ. കേരളത്തില് വരുന്ന നിയമസഭാ തെരഞ്ഞെടുപ്പിൽ എല്‍ഡിഎഫിന് 85 സീറ്റുകള് വരെ പ്രവചിക്കുന്ന സര്‍വേ യുഡിഎഫ് 53 സീറ്റുകള് വരെ നേടുമെന്നാണ് പറയുന്നത്. ബിജെപിക്ക് ഒരു സീറ്റ് കിട്ടും. 2016 ൽ ആകെയുള്ള 140 ൽ 91 സീറ്റുമായാണ് എൽഡിഎഫ് അധികാരത്തിലെത്തിയത്.\nPrevious articleസ്വര്‍ണക്കടത്ത് കേസ്: കസ്റ്റംസ് മാര്‍ച്ചില് കുറ്റപത്രം നല്‍കും; പ്രതികളില് ചിലരെ പിഴ ചുമത്തി പ്രോസിക്യൂഷനില് നിന്നും ഒഴിവാക്കുമെന്ന് സൂചന\nNext articleകേരളത്തിൽ കോവിഡ് വാക്സിനേഷൻ മന്ദഗതിയില്; കേന്ദ്രത്തിന് അതൃപ്തി


ഓരോ വിദ്യാർത്ഥിയും പിന്തുടരേണ്ട അഞ്ച് പഠന ഉപായങ്ങൾ\nപരീക്ഷയുടെ തലേദിവസം രാത്രി അല്ലെങ്കിൽ പ്രൊജക്ട് സമർപ്പിക്കേണ്ടതിന്റെ തലേദിവസം അല്ല പഠിക്കേണ്ടത്.\nഎത്ര നേരത്തെ നിങ്ങൾ പഠിക്കാൻ തുടങ്ങുന്നോ നിങ്ങൾക്ക് അത്രയും കൂടുതൽ വിഷയം മനസ്സിലാകും, ഇത് നല്ല മാർക്ക് ലഭിക്കാനുള്ള സാധ്യത വർദ്ധിപ്പിക്കുകയും ചെയ്യും. \nഒരു പിസി നിങ്ങളുടെ പരീക്ഷകളിൾ മികവു പുലർത്താൻ മാത്രമല്ല, ഗവേഷണങ്ങൾ നടത്താനും സങ്കീർണ്ണമായ പ്രശ് നങ്ങൾ മനസ്സിലാക്കാനും സഹായിക്കുന്നു.\nഒരു പിസി ഉപയോഗിച്ച് പഠിക്കുന്ന കാര്യങ്ങളിൽ നിന്ന് കൂടുതൽ കാര്യങ്ങൾ മനസ്സിലാക്കുന്നതിനുള്ള അഞ്ച് പഠന ഉപായങ്ങൾ ഇതാ:\n1. ഒരു ഷെഡ്യൂൾ ഉണ്ടാക്കുക, അത് കൃത്യതയോടെ പാലിക്കുക\nപഠന ഷെഡ്യൂൾ ക്രമീകരിക്കുന്നതിലൂടെ എത്ര അധ്യാങ്ങൾ പഠിക്കാനുണ്ടെന്നും ഓരോന്നിനും ആവശ്യമായ സമയം എത്രയെന്നും മനസ്സിലാക്കാൻ സാധിക്കും. സ്ഥിരതയുള്ള ഒരു പഠന ഷെഡ്യൂൾ തയ്യാറാക്കുന്നതിന് ഗൂഗിൾ കലണ്ടർ പോലുള്ള ടൂൾസ് നിങ്ങളെ സഹായിക്കും. നിങ്ങളുടെ ഷെഡ്യൂളിൽ പതിവ് ഇടവേളകളും ആസൂത്രണം ചെയ്യുക.\n2. ക്ലാസിൽ കുറിപ്പുകൾ തയ്യാറാക്കുക\nക്ലാസിൽ പഠിപ്പിക്കുന്ന വിഷയം പിന്നീട് പരിശോധിക്കുന്നതിനോ അല്ലെങ്കിൽ പരീക്ഷാ സമയത്ത് വീണ്ടും പഠിക്കുന്നതിനോ ഒരു പ്രോജക്ട് തയ്യാറാക്കുന്നതിനോ വേണ്ടതായ അറിവ് ശേഖരിച്ചു വയ്ക്കുന്നതിനുള്ള ഒരു മാർഗമാണ് കുറിപ്പുകൾ എഴുതി എടുക്കൽ. പേപ്പറിൽ എഴുതി എടുത്താലും മതി, എങ്കിലും ഈ കുറിപ്പുകൾ വ്യക്തിഗതമാക്കി വയ്ക്കുന്നതിനും റഫറൻസിനായി ഇന്റർനെറ്റിൽ നിന്നും ലിങ്കുകൾ നൽകുന്നതിനും വേഡ് പ്രോസസ്സ് സഹായിക്കും.\n3. ചിന്താ സങ്കൽപങ്ങൾ യഥാർത്ഥ ജീവിതത്തിൽ നടപ്പാക്കുവാൻ പഠിക്കുക\nപഠിക്കുന്നതിനിടയിൽ, എപ്പോഴും തിയറിയും പ്രാക്ടിക്കലും തമ്മിൽ പരസ്പരം ബന്ധിപ്പിക്കാൻ ശ്രമിക്കുക. ക്ലാസ്സിൽ നിങ്ങൾ പഠിക്കുന്ന കാര്യങ്ങൾ ദൈനംദിന ജീവിതത്തിലെ വിവിധ കാര്യങ്ങളുമായി ബന്ധിപ്പിക്കുന്നത് അത് മികച്ച രീതിയിൽ ഓർക്കാൻ നിങ്ങളെ സഹായിക്കും.  വീഡിയോകൾ കാണുക, ഒരു മേക്കർസ് പേസ് പ്രൊജക്ട്2ചെയ്യുക, പഠന ഗെയിമുകൾ കളിക്കുക തുടങ്ങിയവ വിഷയം നന്നായി മനസ്സിലാക്കാൻ നിങ്ങളെ സഹായിക്കും.\n4. സ്വയം പരീക്ഷിക്കുകയും തെറ്റുകളിൽ നിന്ന് പഠിക്കുകയും ചെയ്യുക\nഒരു വിഷയം പഠിച്ച ശേഷം സ്വയം പരീക്ഷിക്കുക. ഒരേ കാര്യം ആവർത്തിക്കുന്നതിനേക്കാളും എളുപ്പത്തിൽ വിവരങ്ങൾ ഓർത്തുവയ്ക്കാൻ ഈ മാർഗ്ഗമാണ് മികച്ചത്.4 ഓൺലൈൻ ടൂൾസ് ഉപയോഗിച്ച്, നിങ്ങൾക്ക് പഠിച്ച കാര്യങ്ങൾ സ്വയം പരീക്ഷിക്കാൻ കഴിയും. ആദ്യം നിങ്ങൾക്കത് ശരിയാക്കാനായില്ലെങ്കിൽപ്പോലും എവിടെയാണ് തെറ്റു സംഭവിച്ചതെന്ന് മനസ്സിലാകും. അടുത്ത തവണ മികച്ച പ്രകടനം നടത്താൻ ഇതു സഹായിക്കും.\n5. നിങ്ങൾ പഠിക്കുന്ന കാര്യങ്ങൾ നിരന്തരം പുതുക്കികൊണ്ടിരിക്കുക\nസ്ഥിരത പ്രധാനമാണ്. പഠന സാമഗ്രികൾ എന്നും റിവൈസ് ചെയ്യുകയും ദിവസമോ അല്ലെങ്കിൽ ആഴ്ചയിൽ ഒരിക്കലെങ്കിലുമോ അവ ഓൺലൈനിലൂടെ പരിശോധിക്കുന്നതും നല്ലതാണ്. ഇത് ദീർഘകാലത്തേക്ക് വിവരങ്ങൾ ഓർത്തു വയ്ക്കാൻ സഹായിക്കും എന്നു മാത്രമല്ല, പരീക്ഷയുടെ തലേന്നാൾ പഠിക്കുന്നതിന്റെ സമ്മർദ്ദം ഒഴിവാക്കാനും സഹായിക്കും.\nഫലപ്രദമായ പഠനം ശീലിക്കുന്നതിലൂടെ സമാഹരിച്ച വിവരങ്ങൾ നിലനിർത്തുന്നതിന് സാധിക്കുന്നു. ഇതു നിങ്ങളെ പഠനത്തിൽ മികവ് പുലർത്താനും സ് കൂൾ പ്രോജക്ടിലായാലും പരീക്ഷയിലായാലും മികച്ച സ് കോർ നേടാനും സഹായിക്കും.


ഏറ്റവും ഉയര്‍ന്ന പ്രതിദിന കോവിഡ് കണക്ക് - ARN News Centre- Trending News, Sports News, Business News, Dubai News, UAE News, Gulf, News, Latest news, Arab news, Sharjah News, Gulf News, Jobs in Dubai, Dubai Labour News, Khaleej News\nഏറ്റവും ഉയര്‍ന്ന പ്രതിദിന കോവിഡ് കണക്ക്\nThursday, April 8th, 2021 12:44pm\nപുതുതായി 59,258 പേര് കൂടി രോഗമുക്തി നേടി. ഇതോടെ രോഗമുക്തരുടെ ആകെ എണ്ണം 1,18,51,393 ആയി ഉയര്‍ന്നു.\nമഹാമാരി ആരംഭിച്ചതിന് ശേഷമുള്ള ഏറ്റവും ഉയര്‍ന്ന പ്രതിദിന കോവിഡ് കണക്ക്. ഇന്നലെ 1,26,789 പേര്‍ക്കാണ് വൈറസ് ബാധ സ്ഥിരീകരിച്ചത്. ഇതോടെ രോഗബാധിതരുടെ ആകെ എണ്ണം 1,29,28,574 ആയി ഉയര്‍ന്നതായി കേന്ദ്ര സര്‍ക്കാര് കണക്കുകള് വ്യക്തമാക്കുന്നു.\nകുത്തനെ ഉയർന്ന് കൊവിഡ് കണക്കുകൾ.\nകേരളത്തില് രണ്ടു ദിവസത്തേക്കുള്ള കോവിഡ് വാക്‌സിന് മാത്രമാണ് സ്‌റ്റോക്കുള്ളതെന്ന് ആരോഗ്യമന്ത്രി കെ കെ ശൈലജ. കൂടുതല് വാക്‌സിന് കേന്ദ്രത്തോട് ആവശ്യപ്പെട്ടതായും മന്ത്രി അറിയിച്ചു.\nടിവിയും ടാബും ഒക്കെ കണ്ടു പഠിക്കുന്നതിന്റെ കൗതുകത്തിലായിരുന്നു, പിന്നെയത് മടുപ്പായി.\nസീസണലായി പടരുന്ന കോവിഡ്\nകഷായത്തിനൊപ്പം ഒരുണ്ട ശർക്കരയും കൊടുത്തു. ആളുകൾ വൈദ്യനെ കടത്തിവെട്ടി.\nബുക്ക് റിവ്യൂ - ഇകിഗൈ\nവയറിന്റെ എണ്‍പത് ശതമാനം നിറയുംവരെ മാത്രം ഭക്ഷണം കഴിക്കുക, നടത്തം പോലെയുള്ള, ശാരീരിക പുഷ്ടിക്കായുള്ള നിര്‍ദേശങ്ങളും ഇതില് അടങ്ങുന്നു.\nസ്വർണ്ണം കുഴിച്ചെടുക്കാൻ പോയ രണ്ടു സഹോദരങ്ങളുടെ കഥ പെർസിസ്റ്റൻസ് അഥവാ സ്ഥിരോത്സാഹത്തിന്റെ കഥ


വോട്ട് മലപ്പുറത്തിന്, താമസം തൃശൂരിൽ; കടവല്ലൂർ വടക്കുമുറിയിൽ നിന്നും ദുരിതം പേറി പത്ത് കുടുംബങ്ങൾ | Reporter Live\nBy : ദാസ് കോക്കൂർ November 21, 2020 5:40 pm 1 minute Read\nരേഖകളിലും തെരഞ്ഞെടുപ്പിലും മാത്രം പത്തു വീട്ടുകാർ മലപ്പുറം ജില്ലക്കാരാകുന്ന ഒരിടമാണ് കടവല്ലൂർ വടക്കുമുറി. ‘മലപ്പുറം ജില്ലയിൽ വോട്ടും താമസം തൃശ്ശൂർ ജില്ലയിലും’ എന്ന കൗതുകകരമായ അവസ്ഥയാണ് ഈ പ്രദേശത്തെ പത്ത് വീട്ടുകാർക്ക്. ഒരേസമയം തൃശൂർ ജില്ലയിലും മലപ്പുറം ജില്ലയിലും പെട്ട സ്ഥലം. അതിർത്തി വിഭജനത്തിലെ പോരായ്മകളാണ് ആലംകോട് പഞ്ചായത്തിലെ കടവല്ലൂർ വടക്കുമറിയിലെ പത്തോളം കുടുംബങ്ങൾക്ക് ദുരിതമാകുന്നത്.\nമലപ്പുറത്തേയും തൃശൂർ ജില്ലയേയും വേർത്തിരിക്കുന്ന കടവല്ലൂർ പാടത്തിന് മറുകരയിൽ താമസിക്കുന്ന വടക്കുമുറിയിലെ പത്തോളം കുടുംബങ്ങളാണ് പതിറ്റാണ്ടുകളായി ഈ ദുരവസ്ഥ അനുഭവിക്കുന്നത്. വാട്ടർ കണക്ഷന് വേണ്ടിയോ, ലാൻ്റ് ഫോണിനായി അപേക്ഷിച്ചാലോ ഇത് തന്നെ സ്ഥിതി. കുട്ടികൾക്ക് പഠനകാര്യങ്ങൾക്കും ജോലി സംബന്ധമായി ഓൺലൈൻ അപേക്ഷകൾ നൽകുമ്പോഴും പോസ്റ്റ് ഓഫീസ് കടവല്ലൂർ എന്ന് കൊടുത്താൽ അതും നിഷേധിക്കപ്പെടും.\nറേഷൻ സാധനങ്ങൾ ഏത് ജില്ലയിൽ നിന്നും വാങ്ങാവുന്ന സ്ഥിതിയുണ്ടായത് ഇവർക്ക് ഗുണകരമായിട്ടുണ്ട്. എന്നാൽ ഈ പത്ത് വീടുകൾ ഉൾപ്പെടുന്ന സ്ഥലം കൂടി തൃശ്ശൂർ ജില്ലയുടെ ഭാഗമാക്കുകയാണങ്കിൽ മെച്ചപ്പെട്ട അടിസ്ഥാന സൗകര്യങ്ങൾ അടക്കം ലഭിക്കുമെന്നാണ് ഈ വീട്ടുകാർ പറയുന്നത്.\nഈ പത്ത് വീടുകൾ കഴിഞ്ഞാൽ കിലോമീറ്ററുകളോളം വയലുകളാണ്. വയലിനപ്പുറമാണ് മലപ്പുറം ജില്ലയിലെ മറ്റു വീടുകളും പൊതുഗതാഗത സൗകര്യങ്ങളും ലഭ്യമാകുക.


വേറിട്ടൊരു സംരംഭം, വ്യത്യസ്തമായ ഉൽപന്നം, കപ്പ ന്യൂഡിൽസ് | Small Business Units In Home\nവേറിട്ടൊരു സംരംഭം, വ്യത്യസ്തമായ ഉൽപന്നം, കപ്പ ന്യൂഡിൽസ്\nടി.എസ്. ചന്ദ്രൻ June 07, 2019 10:59 AM IST\nകപ്പയിൽനിന്നു ന്യൂഡിൽസ്, പാസ്ത, ചിപ്സ്, പക്കാവട എന്നിവയാണു നിർമിക്കുന്നത്.\nഇരിങ്ങാലക്കുട ക്രൈസ്റ്റ് കോളജിലെ പൂർവവിദ്യാർഥിയാണ് ഷാജി ദാമോദരൻ. ഒപ്പം കോളജ് അലുമിനി അസോസിയേഷനിലെ സജീവഅംഗവും. ഒരിക്കൽ അത്തരമൊരു സുഹൃത് വേദിയിൽ ഷാജി ഒരു ബിസിനസ് ആശയം അവതരിപ്പിച്ചു. നമ്മുടെ കപ്പയിൽനിന്നു ന്യൂഡിൽസ്, പാസ്ത തുടങ്ങിയ ഭക്ഷ്യഉൽപന്നങ്ങൾ നിർമിച്ചു വിൽക്കുക.\nഒരു കോടിയോളം രൂപ ചെലവു വരുന്ന നല്ലൊരു പ്രോജക്ട്. സുഹ‍ൃത്തുക്കൾക്കെല്ലാം താൽപര്യമായി. അലുമിനി അസോസിയേഷൻ അംഗങ്ങളായ 12 േപർ ഈ പ്രോജക്ടിൽ പണം മുടക്കാൻ തയാറായി മുന്നോട്ടുവന്നു. അങ്ങനെ തൃശൂരിൽ ബ്രഹ്മ ഇൻഡിക് ന്യൂട്രിമെന്റ്സ് എന്ന സംരംഭം പിറവിയെടുത്തു.\nഅമേരിക്കൻ മലയാളിയായ ദാസ് രാജഗോപാലാണ് ഇതില് ഉയർന്ന തോതിൽ നിക്ഷേപം നടത്തിയത്. ലാഭവിഹിതം മാത്രം പ്രതീക്ഷിച്ചല്ല സുഹൃത്തുക്കളെല്ലാം വന്നത്. ജീവിതത്തിൽ വ്യത്യസ്ത തുറകളിലാണെങ്കിലും തങ്ങളുടെ സൗഹൃദം എന്നും നിലനിൽക്കണമെന്ന് അവർ ആഗ്രഹിച്ചു. ഈ സംരംഭം അതിന്റെ കെട്ടുറപ്പു വർധിപ്പിക്കുമെന്ന് അവർ കരുതി. ഇങ്ങനെ കൂട്ടായ്മയിൽ പണം കണ്ടെത്താനായതിനാൽ വായ്പയെ ആശ്രയിക്കാതെ സംരംഭം തുടങ്ങാൻ കഴിഞ്ഞു. നിലവിൽ പ്രവർത്തന മൂലധനത്തിനായി എടുത്ത ഓവർഡ്രാഫ്റ്റ് മാത്രമാണ് ബാധ്യതയായി ഉള്ളത്.\nആരോഗ്യത്തിന് ഹാനികരമല്ലാത്ത, നമ്മുടെ തനതായ കാർഷികവിളകൾ, ധാന്യങ്ങൾ, കിഴങ്ങുവർഗങ്ങൾ, ഫലവർഗങ്ങൾ, ഔഷധസസ്യങ്ങൾ എന്നിവ ഉപയോഗപ്പെടുത്തിക്കൊണ്ട് ഒരു സംരംഭം വേണമെന്ന ചിന്തയും ഇതിനു പിന്നിലുണ്ടായിരുന്നു. കപ്പയിൽനിന്നു ന്യൂഡിൽസ്, പാസ്ത, കപ്പ ചിപ്സ്, പക്കാവട എന്നിവയാണു നിർമിച്ചു വിൽക്കുന്നത്. പാസ്തയും ന്യൂഡിൽസുമാണ് കൂടുതലും ചെയ്യുന്നത്.\nമൈദ ചേരാത്ത ന്യൂഡിൽസ്\nമൈദ ചേരാത്ത ന്യൂഡിൽസ്/പാസ്ത നിർമിച്ചു വിൽക്കുക എന്നത് തികച്ചും ശ്രമകരമായിരുന്നു. ആദ്യം ഉൽപന്നത്തിനു വേണ്ട ഫോർമുല ലഭിച്ചത് േദശീയ കിഴങ്ങുവിള ഗവേഷണ കേന്ദ്രത്തിൽനിന്നാണ്. േകരള അഗ്രികൾച്ചർ യൂണിവേഴ്സിറ്റിയിൽനിന്നു സാങ്കേതിക സഹായവും കിട്ടി. പക്ഷേ, ഈ ഫോർമുല ഉപയോഗിച്ച് മികച്ച ഉൽപന്നം നിർമിക്കണമെങ്കിൽ 10 ശതമാനം മൈദ കൂടി ചേർക്കണമായിരുന്നു. ജങ്ക് ഫുഡുകൾക്കെതിരെയുള്ള യുദ്ധത്തിൽ അതൊരു വെല്ലുവിളി തന്നെയായിരുന്നു.\nഎന്നാൽ കമ്പനിയുടെ ഷെയർ ഹോൾഡർ കൂടിയായ രാജേഷ് മേനോൻ നിരന്തര പരീക്ഷണത്തിലൂടെ മൈദയുടെ അളവ് പൂജ്യം ശതമാനത്തിലേക്കെത്തിച്ചു. ഇംഗ്ലണ്ടിലെ ഒരു മൾട്ടിനാഷനൽ കമ്പനിയിൽ സീനിയർ സയന്റിസ്റ്റാണ് അദ്ദേഹം. ഇസ്ബുൾ, ആരോ റൂട്ട്, െവള്ളക്കടല എന്നീ പൗഡറുകൾ പ്രത്യേക അനുപാതത്തിൽ മിക്സ് ചെയ്താണ് ൈമദയ്ക്കുള്ള പകരക്കാരനെ കണ്ടെത്തിയത്. അങ്ങനെ അൽപം പോലും മൈദ ചേർക്കാതെ പാസ്തയും ന്യൂഡിൽസും വിപണിയിലെത്തിക്കാനായി. ഇത്തരത്തിലുള്ള ഉൽപന്നം വിപണിയിലെത്തിക്കുന്ന ആദ്യസംരംഭമാണിത്.\nഎറണാകുളം–തൃശൂർ ജില്ലകളിലാണ് ഇപ്പോൾ വിൽപനയുള്ളത്. അതിനു സ്ഥിരംവിതരണക്കാരെ ഏർപ്പെടുത്തിയിരിക്കുന്നു. സൂപ്പർമാർക്കറ്റുകൾ കൂടാതെ െവൽനസ് റസ്റ്ററന്റുകളിലും ഹോസ്പിറ്റലുകളിലെ ആരോഗ്യഭക്ഷണ കൗണ്ടറുകളിലും വിൽക്കുന്നുണ്ട്.\n∙ അംസ്കൃത വസ്തുക്കൾ നേരിട്ടു സംഭരിക്കുന്നു.\n∙ ഇറ്റലിയിൽനിന്ന് ഇറക്കുമതി െചയ്ത മെഷീൻ.\n∙ പ്രിസർവേറ്റീവ്/കളർ േചർക്കുന്നില്ല.\n∙ മാവിലെ ജലാംശം വളരെക്കുറവു മാത്രം.\n∙എളുപ്പത്തിൽ പാചകം ചെയ്യാം.\n∙ മികച്ച പായ്ക്കിങ്ങിൽ ലഭിക്കുന്നു.\n∙ എട്ടുമാസം വരെ കേടുകൂടാതെ സൂക്ഷിക്കാം.\n50 ലക്ഷം രൂപയുടെ മെഷിനറി\nഡ്രയർ, ന്യൂഡിൽസ് മെഷീൻ, പായ്ക്കിങ് മെഷീൻ, ഡ്രൈ ബ്ലന്റർ, ൈവറ്റ് ബ്ലന്റർ, നീഡർ തുടങ്ങിയ മെഷീനുകളാണ് ഉള്ളത്. ഏകദേശം 50 ലക്ഷം രൂപയുടെ നിക്ഷേപം ഇതിനായി വേണ്ടി വന്നു. ഏഴു തൊഴിലാളികൾ ഉണ്ട്. ഷാജി ദാമോദരൻ മാനേജിങ് ഡയറക്ടറും രമേഷ് മേനോൻ, ജ്യോതിഷ് കെ.യു. എന്നിവർ ഡയറക്ടർമാരുമായ പ്രൈവറ്റ് ലിമിറ്റഡ് കമ്പനിയാണിത്. ഷാജി കോളജ് ലക്ചറർ ആയിരുന്നു. ജോലി ഉപേക്ഷിച്ചാണ് സംരംഭകനായത്. ശ്രീലങ്കയിൽ ബേക്കറി ബിസിനസാണ് ഇദ്ദേഹത്തിന്റെ പിതാവിന്. അതുവഴിയുള്ള പരിചയവും സംരംഭകരംഗത്ത് സഹായകമായി.\nപുതിയൊരു ഉൽപന്നമായതിനാൽ വിപണി വളർത്തിയെടുക്കേണ്ട സാഹചര്യമാണുള്ളത്. അതിനായി കൂടുതൽ പരസ്യം നൽകണം. ഫണ്ടും അധികമായി കണ്ടെത്തേണ്ടതുണ്ട്. ജനങ്ങൾ ചോദിച്ചുവരുന്ന ഉൽപന്നമായി ഇതിനെ മാറ്റിെയടുക്കുകയാണ് ലക്ഷ്യമെന്നു ഷാജി പറയുന്നു. അതോടൊപ്പം ചില ഭാവിപദ്ധതികളും മനസ്സിലുണ്ട്. ശുദ്ധമായ കപ്പ പുട്ടുപൊടി വിപണിയിൽ ഇറക്കുന്നതാണു പ്രധാനം. കയറ്റുമതി പ്രോത്സാഹിപ്പിക്കാനും പരിപാടിയുണ്ട്.\nസ്ഥാപനം തുടങ്ങിയിട്ട് ഒരു വർഷം തികഞ്ഞിട്ടില്ല. അതുകൊണ്ടു കൃത്യമായ വിൽപന വിവരങ്ങൾ എടുക്കാൻ കഴിയുന്ന സ്ഥിതിയല്ല. എന്നാലും ഏകദേശം പത്തു ലക്ഷംരൂപ വരെ പ്രതിമാസ വിറ്റുവരവാണ് കണക്കുകൂട്ടുന്നത്. പത്തു മുതൽ 20 ശതമാനം വരെ അറ്റാദായവും ലഭിക്കുന്നു.\nപതിനാല് ഇനം ധാന്യങ്ങൾ ഇതിൽ േചർക്കുന്നുണ്ട്. എന്നാൽ മുഖ്യമായും കപ്പയാണ് ഉപയോഗിക്കുന്നത്. ഇത് 50 ശതമാനം വരും. െചറുധാന്യങ്ങളായ ചാമ, ചോളം, കുതിരവാലി, തിന, െചറുചണവിത്ത്, ഇസാബ്‌ബുൾ (നോർത്ത് ഇന്ത്യയിൽ ലഭിക്കുന്ന പ്രത്യേക ഇനം വിത്താണ്). ഗോവർഗം, ആരോ റൂട്ട്, മഞ്ഞൾപൊടി എന്നിവയാണ് ബാക്കി 50 ശതമാനം. അതുകൊണ്ടാണ് ഇത് മികച്ച സമീകൃതാഹാരമാകുന്നത്. ചക്കപ്പൊടിയും ഇതിൽ േചർക്കുന്നു.\nകാർഷികവിഭവങ്ങൾ വിളയുന്നിടത്തുനിന്നു ശേഖരിച്ചു സംസ്കരിക്കുകയാണ് ഇവരുടെ രീതി. കപ്പ വാങ്ങി, ക്ലീൻ ചെയ്ത്, വെയിലത്തു വച്ച് ഉണക്കി പൊടിച്ചെടുത്താണ് ഉപയോഗിക്കുക. എല്ലാ ധാന്യങ്ങളും ഇങ്ങനെ തന്നെ പൊടിച്ചെടുക്കുന്നു. അതുകൊണ്ടു തനിമ നഷ്ടപ്പെടുന്നില്ല. സീസണിൽ ചക്ക ശേഖരിച്ച് ഉണക്കിപ്പൊടിച്ച് സ്റ്റോക്ക് ചെയ്യും.


മഴക്കാടുകള് സംരക്ഷിക്കുന്നതില് പരാജയപ്പെടുന്നു – നേരിടം\n2018 ഓരോ അരമണിക്കൂറിലും ലോകത്ത് ഒരു ഫുട്ബാള് കോര്‍ട്ടിന്റെ വലിപ്പത്തില് മഴക്കാടുകള് വെട്ടി നശിപ്പിച്ചു.\nആ വര്‍ഷത്തില് നഷ്ടപ്പെട്ട മൊത്തം കാട് ഏകദേശം3കോടി ഏക്കറാണ് എന്ന് World Resources Institute ന്റെ വാര്‍ഷിക റിപ്പോര്‍ട്ടില് പറയുന്നു. അതിന് മുമ്പുള്ള വര്‍ഷങ്ങളില് വലിയ കാട്ടുതീ കാരണം ദശലക്ഷക്കണക്കിന് മരങ്ങള്‍ക്ക് തീപിടിച്ചതോടെ അതിലും കൂടുതല് വനമാണ് നഷ്ടപ്പെട്ടത്. ഹരിതഗ്രഹവാതക ഉദ്‌വമനത്തിന്റെ 10% വരുന്നത് വനനശീകരണത്തില് നിന്നാണ്. വനനശീകരണം ഒരു രാജ്യം ആയിരുന്നെങ്കില് അത് കാര്‍ബണ് മലിനീകരണത്തിന്റെ കാര്യത്തില് അമേരിക്കക്കും ചൈനക്കും ശേഷമായി മൂന്നാമത്തെ സ്ഥാനത്ത സ്ഥാനത്താകുമായിരുന്നു.\n— സ്രോതസ്സ് grist.org | Apr 25, 2019\nമുമ്പത്തെ ലേഖനം യുദ്ധ സമയത്ത് പോലും എംബസികള് സംരക്ഷിക്കപ്പെട്ടിരുന്നു\nഅടുത്ത ലേഖനം അമേരിക്കയുടെ നേതൃത്വത്തിലുള്ള സഖ്യ കക്ഷികള് സിറിയയിലെ റാഖയില് 1,600 സാധാരണക്കാരെ കൊന്നു


പ്ലാസ്റ്റിക് മലിനീകരണത്തെ ചെറുത്തുതോല്‍പിക്കാം…\nപരിസ്ഥിതി സംരംക്ഷണത്തിന്റെ പ്രാധാന്യം വിളിച്ചോതിക്കൊണ്ട് മറ്റൊരു പരിസ്ഥിതി ദിനം കൂടി. പ്ലാസ്റ്റിക് മലിനീകരണത്തെ പ്രതിരോധിക്കാം എന്നുള്ളതാണ് ഇത്തവണത്തെ സന്ദേശം. പരിസ്ഥിതി പ്രശ്‌നങ്ങളെ കുറിച്ചുള്ള അവബോധം വരുത്താനും കര്‍മ്മ പരിപാടികള് ആസൂത്രണം ചെയ്യാനുമാണ് പരിസ്ഥിതി ദിനം എല്ലാ കൊല്ലവും ആചരിക്കുന്നത്. ഐക്യരാഷ്ട്രസഭ ജനറല് അസംബ്ലിയാണ് 1972 മുതല് ഈ ദിനാചരണം ആരംഭിച്ചത്.\nഈ വര്‍ഷത്തെ പരിസ്ഥിതി ദിനാചരണത്തിന് ആതിഥേയത്വം വഹിക്കുന്നത് ഇന്ത്യയാണ്. പ്ലാസ്റ്റിക്കിന്റെ ഗുരുതര പ്രത്യാഘാതങ്ങളെ കുറിച്ച് സര്‍ക്കാരുകള്, വ്യവസായ സ്ഥാപനങ്ങള്, വ്യക്തികള് തുടങ്ങിയവരെ ബോധവല്‍ക്കരിക്കുകയും പ്ലാസ്റ്റിക്കിന് ബദല്‍മാര്‍ഗങ്ങള് കണ്ടെത്തി ഉപയോഗം കുറച്ചുകൊണ്ടുവരികയുമാണ് ഇതിനായി ചെയ്യുന്നത്.\nനന്മയും ഭക്തിയും ചേരുന്ന ബൈബിള് കഥകള്\nനീരാളിയിലെ ആദ്യഗാനമെത്തി ‘അഴകെയഴകെ ആദ്യമായി…’


സ്വിച്ച് ഹിറ്റ് ആകാമെങ്കില് എന്തുകൊണ്ട് സ്വിച്ച് ബൗളിംഗ് ആയിക്കൂടാ; 360 ഡിഗ്രിയില് കറങ്ങി നിന്നുള്ള ബൗളിംഗ് കണ്ട് അമ്പരന്ന് ക്രിക്കറ്റ് ലോകം | The Indian Telegram\nസ്വിച്ച് ഹിറ്റ് ആകാമെങ്കില് എന്തുകൊണ്ട് സ്വിച്ച് ബൗളിംഗ് ആയിക്കൂടാ; 360 ഡിഗ്രിയില് കറങ്ങി നിന്നുള്ള ബൗളിംഗ് കണ്ട് അമ്പരന്ന് ക്രിക്കറ്റ് ലോകം\nമുംബൈ: പന്തെറിയുന്നത് എങ്ങിനെയാവും എന്ന് ബാറ്റ്‌സ്മാന് ഒരു സൂചന നല്‍കാതിരിക്കുക എന്നതാണ് ബൗളര്‍മാരുടെ ലക്ഷ്യം. റണ് അപ്പിന് ഇടയില് പന്ത് മറുകൈ കൊണ്ട് മറച്ചു പിടിച്ചും, ഒരു കൈയില് നിന്നും മറ്റേതിലേക്ക് പന്ത് മാറ്റിയുമെല്ലാം ബാറ്റ്‌സ്മാന്റെ ശ്രദ്ധ കളയാന് ബൗളര്‍മാര് ശ്രമിക്കും. എന്നാലിവിടെ ഒരു മത്സരത്തില് തീര്‍ത്തും വിചിത്രമായ ഒരു ബൗളിങ് ആക്ഷനോടെയാണ് ബൗളര് എത്തിയത്.\nഏത് മത്സരത്തിന് ഇടയിലാണ് ഈ സംഭവം എന്ന് വ്യക്തമല്ല. എങ്കിലും സമൂഹമാധ്യമങ്ങളില് വീഡിയോ വൈറലായി കഴിഞ്ഞു. ബാറ്റ്‌സ്മാന്‍മാര്‍ക്ക് സ്വിച്ച് ഹിറ്റ് മറ്റും പറഞ്ഞ് എന്തും ചെയ്യാമെന്നിരിക്കെ ബൗളര്‍മാര്‍ക്ക് എന്തുകൊണ്ട് സ്വിച്ച് ബൗളിംഗ് ആയിക്കൂടാ എന്നാണ് മറ്റ് ചിലര് ചോദിക്കുന്നത്.\nകാര്യവട്ടം ഏകദിനം: ഇന്ത്യയ്ക്ക് മികച്ച തുടക്കം; വിന്‍ഡീസിന് രണ്ട് വിക്കറ്റ് നഷ്ടം\nഎന്തൊരു നില്‍പ്പാണിത്; ബോളിതെങ്ങോട്ടെറിയും; ബാറ്റിങ്ങിനായുള്ള ബെയ്‌ലിയുടെ നില്‍പ്പ് കണ്ട് ബൗളര്‍ക്ക് കണ്‍ഫ്യൂഷന്; പൊട്ടിച്ചിരിച്ച്…\nഎന്റെ ഇഷ്ട ക്രിക്കറ്റ് താരം ഇതാണ്; ഇന്ത്യന് താരത്തോടുള്ള ആരാധന തുറന്നു പറഞ്ഞ്…\n32ാം വയസില് ക്രിക്കറ്റ് ലോകത്തോട് വിടപറയാനൊരുങ്ങി ഇന്ത്യന് താരം; വിരമിക്കല് വാര്‍ത്തയില് നിരാശ…\nഅയാള് എന്നെ കിടക്കയിലേക്ക് തള്ളിയിട്ടു; എനിക്ക് പ്രതിരോധിക്കാനുള്ള കരുത്തുണ്ടായിരുന്നില്ല; ഞാന് കണ്ണും വായും…\nകളത്തിലിറങ്ങുമ്പോള് ആ ബൗളറെ പേടിയായിരുന്നു; തുറന്ന് പറഞ്ഞ് ക്രിക്കറ്റ് ഇതിഹാസം വീരേന്ദര് സെവാഗ്\nജഡേജയെ കുറ്റപ്പെടുത്താന് വരട്ടെ; മോശം അംപയറിങിനെ കുറിച്ചും പറയണം; പിഴയടയ്ക്കാന് താല്‍പര്യമില്ലെന്ന് ധോണി\nമക്കള് ബാറ്റെടുത്ത് ഇറങ്ങിയാല് വഴക്കുപറയണ്ട; അവര് കളിക്കട്ടെ; പഠനം മാത്രമല്ല എല്ലാമെന്ന് തെളിയിച്ച…


ഡോക്ടർ അകത്തുണ്ട്: INTRO :)\nആദ്യമായ് എഴുതുകയാണ്. ഇതെന്തു പേര് എന്ന് എല്ലാരും വിചാരിക്കുന്നുണ്ടാകും. ഡോക്ടർ .ആയിട്ടില്ല. ആകുന്നെ ഉള്ളു. അത് തന്നെയാണ് ഡോക്ടർ അകതില്ലാത്തതും !\nവടക്കൻ കേരളത്തിലെ ഒരു പ്രമുഖ മെഡിക്കൽ കോളേജ് വിദ്യാർഥിനി ആണ് ഞാൻ. ഒന്നാം കൊല്ലം ചേര്ന്ന അന്ന് മുതൽ ഉള്ള കുറെ ഏറെ കഥകൾ ഉണ്ട്.. വഴിയെ പറയാം..\nമെഡിക്കൽ സീറ്റ് ഉറപ്പിക്കാൻ നേര്ച്ചയും കാഴ്ചയും നേർന്നു പേടിച്ചു വിറച്ചു ഫസ്റ്റ് ഇയർ പാസ് ആയാൽ തുടങ്ങും ഉള്ളിലെ fraud പുറത്തു വരാൻ..\n:) രസമാണ് സംഗതികൾ..ടൈപ്പ് ചെയ്യാൻ മടിച്ചി ആണ്.. വീണ്ടും വരാം\nPosted by ShimnAzeez at 10:18 AM\nnjan rathrimazha November 17, 2013 at 4:49 AM\nകൊള്ളാം.. ഡോക്ടറെ...അകതുണ്ടാകുമ്പോ പറയണേ.. നമ്മള് പുറത്ത് വരാം... ഇപ്പോളെ ടോക്കെന് എടുത്ത് മടങ്ങുന്നു..ഇങ്ങള് ഡോക്ടര് ആകുമ്പോ അന്ന് കൈയ്യില് ഉള്ള അസുഖങ്ങളും വാരി കെട്ടി എടുത്ത് നമ്മള് അങ്ങ് വരാം.... !!!\nShimnAzeez November 17, 2013 at 6:47 AM\n:) നന്ദി...ഉടൻ പ്രതീക്ഷിക്കുക..\nV_BLOGR November 17, 2013 at 7:50 AM


റിസ്ക് എടുക്കണോ? – LUCA\nഎന്തുകൊണ്ട് എപ്പിഡെമിയോളജി ? -രോഗവ്യാപനത്തിന്റെ ശാസ്ത്രം എന്ന പേരില് ഡോ.വി. രാമന്‍കുട്ടി എഴുതുന്ന ലേഖനപരമ്പരയുടെ മൂന്നാം ഭാഗം\nഒരു പുതിയ കണക്ക്\nപുതിയതായി രോഗം വരുന്നവരുടെ എണ്ണം കണക്കാക്കുന്നതിന് ഇൻസിഡൻസ് നിരക്ക് എന്ന സൂചിക നമ്മൾ കണ്ടുകഴിഞ്ഞു. (ഒന്നാം ഭാഗത്തില്) ഒരു വർഷത്തിലോ, അല്ലെങ്കിൽ മാസത്തിലോ, ദിവസത്തിലോ, ഓരോ പതിനായിരം അല്ലെങ്കിൽ ഒരു ലക്ഷം അല്ലെങ്കിൽ പത്തുലക്ഷം പേരിൽ എത്രപേർക്ക് പുതിയതായി രോഗം വരുന്നു എന്നതിന്റെ അനുമാനം- എസ്റ്റിമേറ്റ്- ആണ് ഇത്. ഈ സൂചികയിൽ സമയസൂചകമായ വർഷവും, ഡിനോമിനേറ്റർ (കീഴ്സംഖ്യ) ആയ ലക്ഷം, പത്തുലക്ഷം എന്നിവയും, നിശ്ചിതമല്ല- അതായത് അവയെ നമ്മുടെ ഇഷ്ടം പോലെ മാറ്റി നിശ്ചയിക്കാം. മാത്രമല്ല, ഒന്നിൽനിന്ന് മറ്റൊന്നിലേക്ക് പരിവർത്തനം ചെയ്യുകയും ആവാം. ഉദാഹരണത്തിന് ഒരു രോഗത്തിന്റെ ഇൻസിഡൻസ് നിരക്ക് പതിനായിരം പേർക്ക് ഒരു വർഷം ഇരുപതു പുതിയ കേസുകൾ എന്നാണെന്നിരിക്കട്ടെ. അതിനെ ലക്ഷത്തിൽ ഇരുനൂറായോ, ആയിരത്തിൽ 0.02 എന്നോ പ്രകടിപ്പിക്കാം. തെറ്റൊന്നുമില്ല. പക്ഷേ ഓരോ സന്ദർഭത്തിനും അനുയോജ്യമായ ഓരോ രീതി അവലംബിക്കുകയും അത് ലോകമെമ്പാടും പിന്തുടരുയും ചെയ്യുന്ന പതിവുണ്ട്. മരണത്തിന്റെ കാര്യത്തിൽ ഇത് ആയിരത്തിൽ വർഷം തോറും എത്ര മരണം എന്നതാണ്; ജനനത്തിനും ഇതുതന്നെ. ചില അപൂർവരോഗങ്ങളുടെ കാര്യത്തിൽ- കാൻസർ മുതലായവ- ലക്ഷത്തിലെത്ര എന്ന കണക്കാണു പതിവ്.\nഇൻസിഡൻസ് നിരക്ക് എന്ന സംഖ്യ പതിനായിരമോ, പത്തുലക്ഷമോ, ഒരു കോടിയൊ, അതിലധികമോ ആകാം. ഒരുദാഹരണം പറഞ്ഞാൽ, അന്യഗ്രഹത്തിൽ നിന്ന് അജ്ഞാതമായ ഒരു സൂക്ഷ്മജീവി ഭൂമിയിൽ എത്തി നൊടിയിടകൊണ്ട് മനുഷ്യരാശിയെ ആകെത്തന്നെ ഇല്ലാതാക്കിയാൽ, ആ രോഗത്തിന്റെ ഇൻസിഡൻസ് നിരക്ക് ഭീമമായിരിക്കും. ഇതിനെയാണ് വില്യം ഫാർ ‘ഹോഴ്സ് ഓഫ് അറ്റാക്ക്’- ആക്രമണശക്തി എന്നു വിളിച്ചത്. ഒരു നിമിഷം കൊണ്ട് പതിനായിരം പേരെ ബാധിക്കുന്നതും, ഒരു വർഷം കൊണ്ട് പതിനായിരം പേരെ ബാധിക്കുന്നതും തമ്മിൽ വലിയ അന്തരമുണ്ടല്ലോ.\nവേറെ ഒരു തരത്തിലും പുതിയ രോഗികളുടെ കണക്കെടുക്കാം. ഒരു സമൂഹമായി ജീവിക്കുന്ന ഏതാനും ആളുകളെക്കുറിച്ച് ചിന്തിക്കുക. ഈ സമൂഹത്തിൽ ഓരൊ വർഷവും ഒരു ലക്ഷം പേർക്ക് പത്ത് പുതിയ ക്ഷയരോഗികൾ ഉണ്ടാകുന്നു എന്ന് സങ്കല്പിക്കുക. അപ്പോൾ ലക്ഷത്തിനു പത്ത് എന്നതാണ് ക്ഷയരോഗത്തിന്റെ ഈ സമൂഹത്തിലുള്ള ഇൻസിഡൻസ് നിരക്ക്. ഈ സമൂഹത്തിന്റെ ഭാഗമാണു നിങ്ങളെങ്കിൽ, ഓരോവർഷവും നിങ്ങൾക്ക് ക്ഷയരോഗം വരാനുള്ള ചാൻസ് അഥവാ സാദ്ധ്യത ലക്ഷത്തിൽ പത്ത് അഥവാ പതിനായിരത്തിൽ ഒന്ന് എന്നതായിരിക്കും. അഞ്ചുവർഷം ഈ സമൂഹത്തിൽ ജീവിച്ചാൽ ക്ഷയരോഗ സാദ്ധ്യത സാമാന്യേന പതിനായിരത്തിൽ അഞ്ചായി ഉയരും.\nഇനി ഈ സമൂഹത്തെ ഒരു ‘അടഞ്ഞ സമൂഹ’മായി സങ്കല്പിക്കുക: അതായത്, ഇവിടെനിന്ന് പുറത്തേക്ക് ആർക്കും പോകാനും, അകത്തേക്ക് ആർക്കും വരാനും സാധിക്കുകയില്ല. മാത്രമല്ല, പുതുതായി ജനനങ്ങളും ഉണ്ടാകുന്നില്ല. അപ്പോൾ മരണം കൊണ്ടു മാത്രമേ നിങ്ങൾക്ക് ഈ സമൂഹത്തിനു വെളിയിലാകാൻ സാധിക്കുകയുള്ളൂ (സങ്കല്പമാണേ!). ഈ സമൂഹത്തിൽ ക്ഷയരോഗമല്ലാതെ വേറെ രോഗങ്ങളില്ലെന്നും കരുതുക. അങ്ങിനെയാണെങ്കിൽ ഇവിടെ ക്രമേണ എല്ലാ ആളുകൾക്കും ഒന്നുകിൽ ക്ഷയരോഗം വരും, അല്ലെങ്കിൽ ഏതെങ്കിലും കാരണം കൊണ്ട് അവർ മരിച്ചുപോകും. അപ്പോൾ വളരെയധികം കാലം മരണങ്ങൾ ആ സമൂഹത്തിൽനിന്ന് അകന്നു നിൽക്കുകയാണെങ്കിൽ, അവിടെ ക്ഷയരോഗ സാദ്ധ്യത പതിനായിരത്തിനു പതിനായിരം എന്ന നിലയിലേക്ക് ഉയരാം. അതായത് എല്ലാവർക്കും രോഗം ഉറപ്പായും വരും. എന്നാൽ ഇതിനെക്കാൾ കൂടുതൽ പുതിയരോഗികളുടെ കണക്ക് ഉയരാൻ ഈ സമൂഹത്തിൽ സാധിക്കുകയില്ല. കാരണം എല്ലാവർക്കും രോഗം വന്നതുകൊണ്ട് പുതിയതായി ആർക്കും രോഗം വരിക എന്നത് സാദ്ധ്യമല്ല.\nഈ സാങ്കല്പിക സമൂഹത്തിൽ രോഗം വരാനുള്ള സാദ്ധ്യത പതിനായിരത്തിൽ പൂജ്യം മുതൽ പതിനായിരത്തിൽ പതിനായിരം വരെ ആയിരിക്കും. മറ്റൊരു വിധത്തിൽ പറഞ്ഞാൽ പൂജ്യം മുതൽ ഒന്നു വരെ. ഈ സാങ്കല്പിക രോഗസാദ്ധ്യതാ നിരക്കിന് മറ്റൊരു പേരുണ്ട്: ഇൻസിഡൻസ് പ്രൊപ്പോർഷൻ. ഒരു നിശ്ചിതകാലയളവിലെ ഇൻസിഡൻസ് പ്രൊപ്പോർഷന്റെ സമവാക്യം:\nഇതും പുതിയ രോഗികളുടെ എണ്ണത്തിന്റെ വർദ്ധനയുടെ മറ്റൊരു തരത്തിലുള്ള അനുമാനമാണ്. ഇൻസിഡൻസ് പ്രൊപ്പോർഷൻ ഒരു അടഞ്ഞ സമൂഹത്തിൽ- ക്ലോസ്ഡ് പോപ്പുലേഷനിൽ- മാത്രമേ അളക്കാൻ സാധിക്കുകയുള്ളൂ. ഇൻസിഡൻസ് നിരക്കിനെ നമുക്ക് പല യൂനിറ്റുകളിൽ അളക്കാം- വർഷത്തിൽ, ദിവസത്തിൽ, മാസത്തിൽ എന്നിങ്ങനെ. എന്നാൽ ഇതിൽ നിന്നു വ്യത്യസ്തമായി ഇൻസിഡൻസി പ്രൊപ്പോർഷനെ ഒരു രീതിയിൽ മാത്രമെ നമുക്ക് പ്രകടിപ്പിക്കാൻ സാദ്ധ്യമാകൂ- പൂജ്യത്തിനും ഒന്നിനും ഇടക്കുള്ള ഒരു ഭിന്ന സംഖ്യയായി. ഇൻസിഡൻസ് നിരക്കിനെ കാലവധി കൊണ്ട് ഗുണിച്ചാൽ ഏകദേശം ഇൻസിഡൻസ് പ്രൊപ്പോർഷൻ കണക്കാക്കാൻ പറ്റും: ഉദാഹരണത്തിന് ഒരു സമൂഹത്തിൽ ഒരു വർഷം പതിനായിരത്തിനു രണ്ട് എന്ന നിരക്കിലാണ് പുതിയ രോഗികൾ എങ്കിൽ, അഞ്ചുവർഷത്തെ ഇൻസിഡൻസ് പ്രൊപ്പോർഷൻ പതിനായിരത്തിനു പത്തായിരിക്കും. ഇത് ഒരു ഏകദേശക്കണക്കാണ്, കാരണം, ഇൻസിഡൻസ് പ്രപ്പോർഷൻ ശരിയായി കണക്കാക്കാൻ സ്വാഭാവിക സമൂഹങ്ങളിൽ സാധ്യമല്ല; അവയിൽ പുതുതായി ആളുകൾ എത്തിച്ചേരുകയും, കുറെപ്പേർ വിട്ടുപോവുകയും ചെയ്യും. അതിന് അടഞ്ഞ സമൂഹം എന്ന സങ്കല്പം വേണം. ‘അടഞ്ഞ സമൂഹം’ എന്നത് ഒരു സ്വാഭാവിക പ്രതിഭാസമല്ല, നമ്മുടെ സങ്കല്പത്തിൽ മാത്രം നിലനിൽക്കുന്ന ഒന്നാണ്.\nഇൻസിഡൻസ് പ്രൊപ്പോർഷന് ‘കുമുലേറ്റീവ് ഇൻസിഡൻസ്’ എന്നും പേരുണ്ട്.\nറിസ്കും ഇൻസിഡൻസ് പ്രൊപ്പോർഷനും\nഎന്താണ് ഇൻസിഡൻസി പ്രൊപ്പോർഷന്റെ പ്രസക്തി? അപകടം സംഭവിക്കാനുള്ള സാദ്ധ്യതയെ ആണ് സാധാരണ ‘റിസ്ക്’ എന്നു വിളിക്കുന്നത്. (ഡെമോഗ്രഫി- ജനസംഖ്യാശാസ്ത്രത്തിൽ ‘റിസ്ക് ഓഫ് മാര്യെജ്’ – വിവാഹത്തിനുള്ള റിസ്ക്ക് എന്ന ഒരു സങ്കൽപ്പമുണ്ട്. ഒരു കൂട്ടം ആളുകളുടെ ജിവിതത്തിൽ വിവാഹം സംഭവിക്കനുള്ള പ്രൊബാബിലിറ്റി എന്നേ അർത്ഥമുള്ളു. ചിലരുടെയെങ്കിലും അഭിപ്രായത്തിൽ വിവാഹം ഒരു അപകടമാണെന്നാവാം വിവക്ഷ!) ഏതു സംഭവത്തിന്റെ സാദ്ധ്യതയെക്കുറിച്ചും സാങ്കേതികമായി ‘റിസ്ക്’ എന്നു പറയാം. വലിയ റിസ്കുള്ള സംഭവങ്ങൾ റിസ്കി ആണെന്നു പറയാറുണ്ട്. എന്നാൽ ‘വലിയ’ എന്നത് പലപ്പോഴും വ്യക്തിഗതമായിരിക്കും, അഥവാ സാമൂഹ്യമായി തീരുമാനിക്കപ്പെടുന്നതായിരിക്കും. വേറൊരു തരത്തിൽ പറഞ്ഞാൽ റിസ്ക് എന്നതുകൊണ്ട് ഉദ്ദേശിക്കുന്നത് ഒരു പ്രൊബാബിലിറ്റി ആണ്- സംഭവ്യത അഥവാ സാദ്ധ്യത. ഒരു കാര്യം ഒരു നിശ്ചിതസമയത്തിനുള്ളിൽ നടക്കാനുള്ള സാദ്ധ്യത ചിലപ്പോൾ പൂജ്യമാകാം- അത് നടക്കുകയില്ല എന്ന് നമുക്കുറപ്പുണ്ടെങ്കിൽ. (സൂര്യൻ വടക്ക് ഉദിക്കാനുള്ള സാദ്ധ്യത പൂജ്യമാണെന്ന് ധൈര്യമായി പറയാം!). അഥവാ അത് ഒന്നാകാം- അത് നടക്കും എന്നുറപ്പുണ്ടെങ്കിൽ. (ജൂൺ മാസത്തിൽ കേരളത്തിൽ ഏതെങ്കിലും ദിവസം എവിടെയെങ്കിലും മഴപെയ്യും എന്ന് ഉറപ്പിച്ചു പറയാം- എവിടെ, എന്ന് എന്നു പറയാൻ പറ്റില്ലെങ്കിലും). മിക്കവാറും കാര്യങ്ങളുടെ പ്രൊബാബിലിറ്റി ഇതിനു രണ്ടിനും ഇടയിൽ എവിടെയോ ആണ്. (ഇതുകൊണ്ടാണ് ദിവസേനയുള്ള കാലാവസ്ഥ പ്രവചിക്കൽ ഇത്ര ബുദ്ധിമുട്ടുള്ള കാര്യമായിരിക്കുന്നത്). ജനിച്ചാൽ ഒരിക്കൽ മരിക്കും എന്നു പറയുമ്പോൾ, എല്ലാവർക്കും മരണത്തിന്റെ റിസ്ക് ഒന്നാണ് എന്നതാണ് അർത്ഥമാക്കുന്നത്- എന്നെങ്കിലും. എന്നാൽ അടുത്ത പത്തുകൊല്ലത്തിനുള്ളിൽ മരിക്കാനുള്ള റിസ്ക് എന്താണെന്നു ചോദിച്ചാൽ, അത് സ്ഥലവും, കാലവും, വ്യക്തിയും, വ്യക്തി ജീവിക്കുന്ന സമൂഹത്തിലെ പ്രവണതകളും അനുസരിച്ചിരിക്കും.\nറിസ്ക് എന്നതിന് രണ്ടു പ്രധാന മാനങ്ങളുണ്ട്– ഒന്ന് ആരുടെ റിസ്ക്? രണ്ട്, ഏതുകാലയളവിലെ റിസ്ക്? ഇതു രണ്ടും നിർവചിക്കാതെ റിസ്കിനെപ്പറ്റി സംസാരിക്കാനാവില്ല. ഇത് മനസ്സിലാക്കാൻ ചില ഉദാഹരണങ്ങൾ ആലോചിച്ചാൽ മതി. കളിസ്ഥലങ്ങളിൽ മറിഞ്ഞുവീഴാനും അപകടം പറ്റാനുമുള്ള റിസ്ക് കുട്ടികളിലും ചെറുപ്പക്കാരിലും കൂടുതൽ ആയിരിക്കും. പക്ഷേ വീട്ടിനുള്ളിൽ, പ്രത്യേകിച്ച് കുളിമുറിയിലും മറ്റും, മറിഞ്ഞുവീഴുന്നത് സാധാരണ പ്രായമായവരാണ്. രോഗങ്ങളുടെ റിസ്കും പുരുഷന്മാരിലും സ്ത്രീകളിലും വ്യത്യസ്തമായിരിക്കും. ചില രോഗങ്ങൾ പുരുഷന്മാർക്കു മാത്രമായി വരാറുണ്ട്; ഉദാഹരണം പ്രോസ്റ്റേറ്റ് കാൻസർ. സ്ത്രീകൾക്ക് ഇതിനുള്ള റിസ്ക് പൂജ്യമാണെന്നു പറയാം. തിരിച്ച് സ്തനാർബുദം സ്ത്രീകളിലാണു സാധാരണ കാണുന്നത്. പുരുഷന്മാരിൽ ഇതിനുള്ള റിസ്ക് പൂജ്യമല്ലെങ്കിലും വളരെ ചെറുതാണ്. അതുപോലെ ഏതു രോഗത്തിനും ഏതു തരത്തിലുള്ള ആളുകൾക്കും ഉള്ള റിസ്ക് കാലയളവു കൂടും തോറും കൂടിക്കൊണ്ടിരിക്കും. കാൻസർ വരുവാനുള്ള സാദ്ധ്യത ഒരു വർഷം ഉള്ളതിന്റെ അഞ്ചിരട്ടിയായിരിക്കും സാധാരണയായി അഞ്ചുവർഷത്തേത്.\nസമൂഹത്തിൽ രോഗവ്യാപനത്തിനുള്ള റിസ്ക് അളക്കുന്നതിന് ഏറ്റവും ഇണങ്ങുന്ന ഒരു സൂചികയാണ് മുൻപ് പറഞ്ഞ കുമുലേറ്റീവ് ഇൻസിഡൻസ് അഥവാ ഇൻസിഡൻസ് പ്രൊപ്പോർഷൻ. ഒരു കൂട്ടം ആളുകളെ നിശ്ചിതസമയത്തേക്ക് നിരീക്ഷിച്ച് അവരിലുണ്ടാകുന്ന പുതിയ കേസുകളുടെ എണ്ണം കണക്കാക്കിയാൽ ആ രോഗത്തിന് ആ സമൂഹത്തിലുള്ള റിസ്ക് കണക്കാക്കാൻ പറ്റും. പക്ഷേ ഈ രീതിക്ക് ചില പരിമിതികളുണ്ട്. ഒന്നാമതായി, ഇതുപോലെ ഒരു സമൂഹത്തിനെ പുറത്തുനിന്ന് ആരും വരികയോ, പുറത്തേക്ക് ആരും പോകുകയോ ചെയ്യാതെ നിരീക്ഷിക്കുക എന്നു പറയുന്നതിന്റെ പ്രായോഗികവിഷമതകൾ. ചില പഠനങ്ങളിൽ ഇതുപോലെയുള്ള ശ്രമങ്ങൾ നടന്നിട്ടുണ്ടെങ്കിലും, അവ ഒരു ചെറിയ ഗ്രാമമോ, ഗോത്രമോ മറ്റൊ അവലംബമാക്കിയുള്ള പഠനങ്ങളാണ്; അവക്ക് സാർവത്രിക പ്രസക്തിയില്ല. എളുപ്പം ചെയ്യാൻ പറ്റുന്ന ഒരു കാര്യം നേരത്തെ സൂചിപ്പിച്ച ഇൻസിഡൻസ് നിരക്ക് കണക്കാക്കുകയാണ്: അതായത് ആയിരത്തിന് (പതിനായിരത്തിന്/ ലക്ഷത്തിന്) എത്ര പേർക്ക് വർഷം തോറും രോഗം വരുന്നു എന്ന് കണക്കാക്കുക. അത് ശരിയായി പറഞ്ഞാൽ റിസ്കിന്റെ അളവല്ല. പക്ഷെ ചെറിയ കാലയളവിനെക്കുറിച്ചാവുമ്പോൾ ഈ ഏകദേശക്കണക്ക് മതി. കൂടുതൽ നീണ്ട കാലയളവിന്റെ കാര്യത്തിൽ ഇൻസിഡൻസ് നിരക്കിൽ നിന്ന് ഇൻസിഡൻസ് പ്രൊപ്പോർഷനിലേക്ക് എത്താൻ ചില കണക്കുകൂട്ടലുകളിലൂടെ കഴിയും. അതിന്റെ വിശദാംശങ്ങൾ ഈ പുസ്തകത്തിന്റെ പരിധിക്കപ്പുറമാണ്.\nഎന്നാൽ കൂടുതൽ കുഴക്കുന്ന ഒരു പ്രശ്നം കൂടിയുണ്ട്: ഇൻസിഡൻസ് പ്രൊപോർഷൻ കണക്കാക്കുന്നത് കഴിഞ്ഞുപോയ കാലത്തെ ആശ്രയിച്ചാണ്; അങ്ങിനെയേ പ്രായോഗികമായി സാധ്യമാകൂ. പക്ഷേ ‘റിസ്ക്’ എന്ന സങ്കല്പം ഭാവിയെ സംബന്ധിച്ചുള്ളതാണ്. അതായത് ഇനിയുള്ള അഞ്ചുവർഷം ഈ സമൂഹത്തിൽ ഹൃദ്രോഗത്തിന്റെ റിസ്ക് കണക്കാക്കുന്നത് കഴിഞ്ഞ അഞ്ചുവർഷത്തെ ഇൻസിഡൻസ് പ്രൊപോർഷന്റെ കണക്കനുസരിച്ചായിരിക്കും. ഇതിന്റെ നിരർത്ഥകത ബോധ്യമാകാൻ ഈ കോവിഡ് എപ്പിഡെമിക്കിനെക്കുറിച്ച് ആലോചിച്ചാൽ വ്യക്തമാകും.\nകഴിഞ്ഞ വർഷാവസാനം ഡിസംബറിൽ ആരെങ്കിലും കോവിഡിന്റെ റിസ്ക് കണക്കാക്കിയിരുന്നെങ്കിൽ അതു പൂജ്യത്തോടടുത്തുമാത്രമെ ഉണ്ടാകുമായിരുനുള്ളു. പക്ഷേ സംഭവിച്ചതെന്താണെന്ന് നമുക്കെല്ലാം അറിയാം. ഭൂതകാലത്തെ ആശ്രയമാക്കി ഭാവിപ്രവചിക്കാൻ ശ്രമിക്കുമ്പോൾ വളരെ സൂക്ഷിക്കണമെന്നാണ് ഇതു നമ്മെ പഠിപ്പിക്കുന്നത്. എന്നാലും ദൈനംദിന വ്യവഹാരങ്ങളിൽ ഈ രീതിയിൽ തന്നെയാണ് റിസ്ക് കണക്കാക്കുന്നത്; അതുകൊണ്ട് വലിയ തെറ്റൊന്നുമില്ല താനും.\nറിസ്കും ‘അറ്റ് റിസ്കും’\nറിസ്ക് എന്ന സങ്കല്പം പോലെ തന്നെ പ്രധാനമാണ് ‘അറ്റ് റിസ്ക്’ എന്ന സങ്കല്പവും. റിസ്കിന്റെ അളവ് പല ഗ്രൂപ്പുകളിലും പലതായിരിക്കും എന്നു കണ്ടല്ലോ, അതു പോലെ ചിലർക്ക് ചിലകാര്യങ്ങൾക്കുള്ള റിസ്ക് എന്നും പൂജ്യമായിരിക്കും. റിസ്ക് കണക്കാക്കുമ്പോൾ അങ്ങിനെയുള്ളവരെ ഉൾപ്പെടുത്തുന്നതിൽ അർത്ഥമില്ല. ഗർഭപാത്രത്തിൽ ഉണ്ടാകുന്ന കാൻസറിന്റെ റിസ്ക് കണക്കാക്കുമ്പോൾ കീഴ്സംഖ്യയിൽ നിന്ന്- ഡിനോമിനേറ്ററിൽ നിന്ന്- പുരുഷന്മാരെ ഒഴിവാക്കണം, അതാണു ബുദ്ധി. തിരിച്ച് വൃഷണത്തിൽ കാൻസർ വരാൻ സ്ത്രീകൾക്കുള്ള റിസ്കും പൂജ്യമായിരിക്കും. ഈ ഒരു ആശയത്തെയാണ് ‘അറ്റ് റിസ്ക്’ എന്ന പദം കൊണ്ട് ഉദ്ദേശിക്കുന്നത്. ഒരു സംഭവത്തിന് വളരെചെറിയ റിസ്കെങ്കിലും ഉണ്ടെങ്കിൽ മാത്രമെ അതിനൊരാൾ ‘അറ്റ് റിസ്ക്’ ആകുന്നുള്ളു. ഇതുപോലെ പ്രകടമായ ഉദാഹരണങ്ങളിൽ ഇതു വ്യക്തമാണെങ്കിലും, ചിലപ്പോൾ ആരാണ് അറ്റ് റിസ്ക് എന്നു പറയാൻ ബുദ്ധിമുട്ടായിരിക്കും. ചിക്കൻപോക്സ് പോലെയുള്ള സാംക്രമിക രോഗങ്ങളിൽ, ഒരിക്കൽ രോഗം വന്നവർക്ക് ജീവിതകാലം മുഴുവൻ നീണ്ടുനിൽക്കുന്ന പ്രതിരോധശേഷി ലഭിക്കും. അതിന്റെ അർത്ഥം, പിന്നീട് അവർ ‘അറ്റ് റിസ്ക്’ അല്ല എന്നാണ്. പക്ഷേ പ്രായോഗികമായി സമൂഹത്തിൽ ചിക്കൻ പോക്സ് പിടിക്കാനുള്ള റിസ്ക് കണക്കാക്കുമ്പോൾ, ഒരിക്കൽ വന്നിട്ടുള്ളവരുടെ എണ്ണം കണക്കാക്കി അവരെ ഒഴിവാക്കുക എളുപ്പമല്ല. ഇങ്ങിനെയുള്ള സന്ദർഭങ്ങളിൽ ഈ വേർതിരിവ് അവഗണിക്കാറുണ്ട്. പക്ഷേ ഇതുകൊണ്ടുവരാവുന്ന അബദ്ധങ്ങളെക്കുറിച്ച് തികച്ചും ബോധ്യമുള്ളവരാണ് ശാസ്ത്രജ്ഞന്മാർ.\nഎപ്പിഡെമിക് പടർന്നുതുടങ്ങുന്ന സമയത്ത്, ആദ്യമായുണ്ടാകുന്ന കേസുകളെ ‘ഇൻഡെക്സ് കേസുകൾ’ എന്നു വിളിക്കാറുണ്ട്- അതായത്, അവർക്ക് രോഗം വന്നത് ആരിൽനിന്നാണെന്ന് അനുമാനിക്കാൻ വിഷമമായിരിക്കും. ഇൻഡെക്സ് കേസുകളിൽ ഓരോരുത്തരിൽ നിന്നും എത്ര പേർക്ക് രോഗം പടർന്നു എന്നുള്ളത് ഒരു പ്രധാനപ്പെട്ട സംഖ്യയാണ്. അവരുമായി സമ്പർക്കത്തിൽ വന്നിട്ടുള്ളവരിൽ എത്ര പേർക്ക് ഒരു നിശ്ചിതസമയത്തിനുള്ളിൽ രോഗം പകർന്നു എന്ന ശതമാനം അഥവാ അംശത്തെ ‘അറ്റാക്ക് റേറ്റ്’ എന്നു പറയാറുണ്ട്. ഒരു ഇൻഡെക്സ് കേസ് ഒരാഴ്ചക്കകം സമ്പർക്കത്തിൽ വന്ന പത്തുപേരിൽ ആറുപേർക്കും അടുത്ത രണ്ടാഴ്ചക്കുള്ളിൽ രോഗം പിടിപെട്ടാൽ അറ്റാക് റേറ്റ് പത്തിൽ ആറായിരിക്കും. ഇതിനെ ‘റേറ്റ്’ അഥവാ നിരക്ക് എന്നാണു വിളിക്കുക എങ്കിലും ഇതൊരു റിസ്ക് അഥവാ പ്രൊബാബിലിറ്റി ആണെന്നു കാണാം. കാരണം, സമ്പർക്കത്തിൽ വന്നവരുടെ എണ്ണമായ പത്ത് പേരിൽ, ഒരാൾക്കുപോലും രോഗം പിടിപെടാതിരിക്കാം, അല്ലെങ്കിൽ പത്തുപേർക്കും രോഗം വരാം. പത്തിലധികം പേർക്ക് ഈ സമയത്തിനുള്ളിൽ രോഗം ഈ ഇൻഡെക്സ് കേസിൽനിന്ന് പകരുകയില്ല, കാരണം പത്തുപേരെ ഇൻഡക്സ് കേസുമായി ഈ സമയത്തിനധികം സമ്പർക്കത്തിൽ വന്നിട്ടുള്ളൂ. അതുകൊണ്ടുതന്നെ അറ്റാക് റേറ്റിനെ പൂജ്യം മുതൽ ഒന്നു വരെ ആകാവുന്ന ഒരു പ്രൊബാബിലിറ്റിയായേ കാണാൻ കഴിയൂ. സ്വാഭാവികമായും വളരെ ‘വീര്യം’ കൂടിയ അണുക്കളുടെ കാര്യത്തിൽ അറ്റാക്ക് റേറ്റ് വളരെ കൂടുതലായിരിക്കും. പല അണുക്കളിലും, രോഗലക്ഷണങ്ങൾ പുറത്തുവരുന്നതിനുമുന്നെ തന്നെ രോഗാണുവ്യാപനം നടന്നു കഴിഞ്ഞിരിക്കും. ചിക്കൻ പോക്സ് ഇതിനൊരു ഉത്തമോദാഹരണമാണ്- ഈ രോഗത്തിന്റെ തൊലിപ്പുറത്തുള്ള കുമിളകൾ പൊട്ടിവരുമ്പോഴേക്കും അടുത്ത സമ്പർക്കമുള്ള ‘അറ്റ് റിസ്ക്’ ആളുകളിലേക്കെല്ലാം രോഗാണു പടർന്നു കഴിഞ്ഞിരിക്കും. അതിനാൽ അറ്റാക് റേറ്റ് ഒന്നിനോടടുത്തിരിക്കും. ചിക്കൻ പോക്സിന്റെ അണുവ്യാപനം നടക്കുന്നത് ചുമ, തുമ്മൽ എന്നിവയിൽ കൂടി വായുവിലെ ചെറുകണങ്ങൾ- എയ്റോസോൾ- പടരുമ്പോഴാണ്. എച് ഐ വി -എയ്ഡ്സിന്റെ കാര്യത്തിലും ഇത് ശരിയാണ്- എച് ഐ വി പോസിറ്റീവ് ആയിട്ടുള്ള ഒരാൾ ഒരുപാടുകാലം രോഗലക്ഷണങ്ങൾ ഇല്ലാതെ തന്നെ രോഗം പരത്തുവാൻ സദ്ധ്യതയുണ്ട്. ഈ രോഗത്തെ അത്യന്തം അപകടകാരിയാക്കുന്ന കാര്യങ്ങളിൽ ഒന്നാണിത്. എങ്കിലും എച് ഐ വി എയ്ഡ്സിന്റെ അറ്റാക്ക് റേറ്റ് ചിക്കൻ പോക്സിനെ അപേക്ഷിച്ച് കുറവാണ്- രോഗാണുവാഹകരുമായി ലൈംഗികസമ്പർക്കത്തിൽ വരുന്ന കൂടുതൽ പേരിലേക്കും രോഗം പടരണമെന്നില്ല.\nസാംക്രമികരോഗപ്പകർച്ച എപ്പിഡെമിക്ക് ആയി മാറുന്നത് അറ്റാക്ക് റേറ്റിനെ മാത്രം ആശ്രയിച്ചല്ല. അതിനു വേറെ പല ഘടകങ്ങളുമുണ്ട്. എത്രപേരുമായി ഓരോ രോഗിയും സമ്പർക്കത്തിൽ വരുന്നു, അവരുമായി എത്രനേരം സമ്പർക്കമുണ്ടാവുന്നു, രോഗാണുവിന്റെ ‘ഡോസ്’ എത്രത്തോളം ഉണ്ടായിരുന്നു- (അതായത് രോഗിയിൽ നിന്ന് രോഗമില്ലാത്ത ആളിലേക്കെത്തുന്ന രോഗാണു കണങ്ങളുടെ അളവ്), രോഗമില്ലാത്ത ആളുകളുടെ രോഗപ്രതിരോധശക്തി, ഇവയെല്ലാം രോഗവ്യാപനത്തിന്റെ വേഗതയെ സഹായിക്കും. ഇതിന്റെയെല്ലാം സമ്മിശ്രമായ ഒരു സൂചികയാണ് ‘ആർ-0′ (ആർ നോട്ട് അഥവാ ആർ ശൂന്യം) എന്നു വിളിക്കുന്ന നമ്പർ. (ചിലപ്പോൾ ഇതിന്റെ ‘ആർ’ എന്നു മാത്രവും സൂചിപ്പിക്കാറുണ്ട്. സന്ദർഭത്തിനനുസരിച്ച് ആർ-0 യും ആറും തമ്മിൽ ചില വ്യത്യാസങ്ങൾ ഉണ്ടാകാം. അവ ഈ പുസ്തകത്തിന്റെ പരിധിയിൽനിന്നും ഉയർന്നതാണ്. ചുരുക്കിപ്പറഞ്ഞാൽ ആർ-0 എന്നത് ഒരു സൈദ്ധാന്തിക സംഖ്യയും, ആർ എന്നത് ഓരൊ അവസരത്തിലും കണക്കാക്കപ്പെടുന്ന സംഖ്യയുമാണെന്നുപറയാം).\nആർ-0 ഒന്നിനുമുകളിലാണെങ്കിൽ അതിന്റെ അർത്ഥം ഒരു രോഗിയിൽ നിന്ന് ഒന്നിലധികം രോഗികൾക്ക് രോഗം പകരാൻ സാദ്ധ്യതയുണ്ടെന്നാണ്. മറിച്ച് ഒന്നിൽ താഴെയാണെങ്കിൽ ഒരു രോഗിയിൽ നിന്നു തികച്ച് മറ്റൊരു രോഗിയിലേക്കുപോലും പകരാൻ സാദ്ധ്യതയില്ല. സ്വാഭാവികമായും ഉയർന്ന ആർ-0 എപ്പിഡെമിക്കുകളുടെ സാധ്യതയെ സൂചിപ്പിക്കുന്നു: ഒന്നിനുമുകളിൽ ആർ-0 ഉള്ള രോഗം പൊട്ടിപ്പുറപ്പെടലുകളാണ് എപ്പിഡെമിക്കായി പരിണമിക്കാറ്.\nപക്ഷേ ആർ-0 കണക്കാക്കുക അത്ര എളുപ്പമല്ല; കാരണം നേരത്തെ സൂചിപ്പിച്ച പല ഘടകങ്ങളും പല സന്ദർഭങ്ങളിലും ഒരുപോലെ ആയിരിക്കുകയില്ല. അതുകൊണ്ട് ഒരു രോഗത്തിന് ഒരു ആർ-0 എന്നു പറയാറാനാവില്ല; ചില രോഗങ്ങൾക്കു പൊതുവെ ആർ-0 കുടുതലണ് എന്നു മാത്രമെ പറയാനാകൂ. പലപ്പോഴും എപ്പിഡെമിക്ക് പടർന്നതിനുശേഷം മാത്രമെ നമുക്ക് അതിന്റെ ആർ-0 ശരിയായി കണക്കാക്കാൻ പറ്റൂ. മാത്രമല്ല, ആർ-0 ന് ഒരു സമയമാനമില്ല. അതായത് വളരെപ്പെട്ടെന്ന് പടർന്നുപിടിക്കുന്ന മീസിൽസ് പോലുള്ള രോഗങ്ങൾക്കും, വളരെ സാവധാനം ഒരുപാടുപേരിലേക്കു പകരുന്ന എച് ഐ വി എയ്ഡ്സ് പോലുള്ള രോഗത്തിനും ഒരുപോലെ ആർ-0 വലുതായിരിക്കും. ഒരു സാംക്രമികരോഗം എപ്പിഡെമിക്ക് ആകാനുള്ള സാധ്യത മാത്രമാണ് ആർ-0 യിൽ നിന്ന് നമുക്ക് മനസ്സിലാകുന്നത്.\nസാംക്രമിക രോഗപ്രതിരോധപ്രവർത്തനങ്ങൾ എല്ലാം തന്നെ ആർ-0 കുറക്കാൻ ഉദ്ദേശിച്ചുകൊണ്ടുള്ളതാണെന്നു കാണാം. വ്യക്തിപരമായ അകലം പാലിക്കൽ, കൈ കഴുകൽ എന്നിവ രോഗാണുവിന്റെ വ്യാപനം തടയുന്നു, രോഗികളുമായുള്ള സമ്പർക്കം ഒഴിവാക്കലും ഇതുപോലെ ഫലപ്രദമായി ആർ-0 കുറക്കാനുള്ള ഉപാധിയാണ്. അതോടൊപ്പം പ്രതിരോധ കുത്തിവെപ്പുകൾ സാധ്യമായ രോഗങ്ങളാണെങ്കിൽ രോഗമില്ലാത്തവരുടെ പ്രതിരോധശക്തി വർദ്ധിപ്പിക്കുന്നു. രോഗചികിത്സ ഫലപ്രദമാണെങ്കിൽ രോഗം പരത്തുന്നവരുടെ എണ്ണം കുറക്കുക വഴി രോഗികളുമായുള്ള സമ്പർക്കസാധ്യത കുറക്കുന്നു.\nസാംക്രമികരോഗങ്ങൾ മരണകാരണങ്ങൾ ആകുമ്പോഴാണല്ലോ അവയെ ആളുകൾ ഭയക്കുന്നത്. യൂറോപ്പിൽ പ്ലേഗും മറ്റും ജനസംഖ്യയിൽ ഒരു നല്ല ശതമാനത്തെ തന്നെ ഇല്ലാതാക്കിയ അവസരങ്ങൾ ഉണ്ടായിരുന്നതായി ചരിത്രം പറയുന്നു. കഴിഞ്ഞ നൂറ്റാണ്ടിന്റെ അവസാനവർഷങ്ങളിൽ ലോകത്തെയാകെ ഭയപ്പെടുത്തിയ പാൻഡെമിക്ക് ആണ് എച് ഐ വി – എയ്ഡ്സ്. ഒരിക്കൽ പിടിപെട്ടാൽ ഫലപ്രദമായ ചികിത്സ ലഭ്യമല്ല (ആദ്യകാലത്ത്) എന്ന വസ്തുതയാണ് എയ്ഡ്സിനെക്കുറിച്ചുള്ള ഭീതിയുടെ ആധാരം.\nരോഗം വരുന്നവരിൽ എത്രപേർ മരിക്കുന്നു എന്നതും ഒരു പ്രൊപ്പോർഷൻ-അംശം- ആയി നമുക്കു കണക്കാക്കാം. അതിനെ യാണ് ‘കേസ് ഫേറ്റാലിറ്റി റേറ്റ് (CFR)’ എന്നു പറയുന്നത്. സാധാരണയായി ഇത് ഒരു ശതമാനമായാണ് അവതരിപ്പിക്കാറ്. കേസ് ഫേറ്റാലിറ്റി റേറ്റും ഒരു പ്രൊബാബിലിറ്റി ആണ്- രോഗം വന്നവരിൽ എത്ര ശതമാനം പേർ മരിക്കാൻ സാദ്ധ്യതയുണ്ട് എന്നുള്ളതിന്റെ അനുമാനം. കേസ് ഫേറ്റാലിറ്റി കണക്കാക്കുമ്പോൾ രോഗം വന്നവരുടെ എണ്ണമാണ് നമ്മുടെ ഡിനോമിനേറ്റർ അഥവ കീഴ്സംഖ്യ. ഇത് കണക്കാക്കാൻ അത്ര എളുപ്പമല്ല; കാരണം രോഗം പടർന്നുകൊണ്ടിരിക്കുന്ന അവസ്ഥയിൽ പ്രത്യക്ഷലക്ഷണങ്ങൾ കാണിക്കുന്നവരെക്കാൾ പലമടങ്ങ് ആളുകളിൽ രോഗാണുവിന്റെ സാന്നിധ്യം കണ്ടേക്കാം. ഇത് അറിയണമെങ്കിൽ രോഗാണുവിന്റെ സാന്നിധ്യം അളക്കുന്ന ടെസ്റ്റുകൾ വ്യാപകമായി ചെയ്യണം, അല്ലെങ്കിൽ രോഗാണുവിനെതിരായുള്ള ആന്റിബോഡികൾ എത്രത്തോളം പേരുടെ ശരീരത്തിൽ ഉണ്ടെന്നു ടെസ്റ്റ് ചെയ്ത് നോക്കണം. ഇതിനൊക്കെ പ്രായോഗികമായി ബുദ്ധിമുട്ടുകൾ ഉണ്ട്. അതുകൊണ്ട് സാധാരണ ചെയ്യുന്നത് പ്രത്യക്ഷലക്ഷണങ്ങൾ ഉള്ളവരുടെ എണ്ണം എടുത്ത് കേസ് ഫേറ്റാലിറ്റി റേറ്റ് കണക്കാക്കുക എന്നതാണ്. ഇത് എപ്പോഴും ശരിയായകണക്കിൽ നിന്നും വലുതായിരിക്കും എന്നു വ്യക്തമാണല്ലോ.\nസാധാരണ ഫ്ലു പോലുള്ള രോഗങ്ങളിൽ കേസ് ഫേറ്റാലിറ്റി റേറ്റ് വളരെ കുറവായിരിക്കും: പതിനായിരത്തിലോ, ലക്ഷത്തിലോ ഒന്ന് എന്ന നിരക്കിൽ. എന്നാൽ ചില സന്ദർഭങ്ങളിൽ ഇത് വളരെ കൂടുതലാവാൻ സാധ്യതയുണ്ട്. 1918ൽ തുടങ്ങിയ ‘സ്പാനിഷ് ഫ്ലൂ’ എന്നറിയപ്പെട്ടിരുന്ന എപ്പിഡെമിക്കിൽ അൻപതുലക്ഷത്തോളം പേർ മരണപ്പെട്ടതായി കണക്കാക്കിയിരിക്കുന്നു.\nകേസ് ഫേറ്റാലിറ്റി റേറ്റിനും സമയമാനമില്ല. അതായത് ഒരു രോഗം വന്നതിനുശേഷം എപ്പോൾ ആ രോഗം കൊണ്ട് മരിച്ചാലും കേസ് ഫേറ്റാലിറ്റി കണക്കാക്കുമ്പോൾ അതിലുൾപ്പെടുത്തണം. ക്ഷയരോഗം പോലുള്ള രോഗങ്ങളിൽ ചികിത്സ ലഭ്യമായിട്ടുകൂടി കേസ് ഫേറ്റാലിറ്റി വളരെ വലുതാണ്; പക്ഷെ മരണം സംഭവിക്കുന്നത് ചിലപ്പോൾ വർഷങ്ങൾക്ക് ശേഷമായിരിക്കും. വേറൊരുതരത്തിൽ പറഞ്ഞാൽ കേസ് ഫേറ്റാലിറ്റി റേറ്റ് വലുതാണെന്നതുകൊണ്ടു മാത്രം ആ രോഗം വരുന്നവർക്ക് മരണത്തിന്റെ ഫോഴ്സ് ഓഫ് അറ്റാക്ക് വലുതാണെന്നർത്ഥമില്ല.\nറിസ്ക്– വ്യക്തിയിലും സമൂഹത്തിലും\nഓരോ വ്യക്തിയുടെയും വ്യത്യസ്തരോഗങ്ങൾക്കുള്ള റിസ്ക് പലകാലഘട്ടങ്ങളിൽ വ്യത്യസ്തമായിരിക്കും. ഹൃദ്രോഗം വരാനുള്ള റിസ്ക് പ്രായം കൂടുന്തോറും ഏറിവരും. ശ്വാസകോശകാൻസറിനുള്ള റിസ്ക് പുരുഷന്മാർക്ക് കൂടുതൽ ആയിരിക്കും. റിസ്ക് എന്നത് ഒരു വ്യക്തിഗതമായ സങ്കൽപ്പമാണ്. എന്നാൽ റിസ്ക് കണക്കാക്കാനുപയോഗിക്കുന്ന ഇൻസിഡൻസ് പ്രൊപ്പോർഷൻ എന്ന സൂചകം, നേരത്തെ പറഞ്ഞതുപോലെ, സാങ്കല്പികമായ ഒരു അടഞ്ഞസമൂഹത്തെ ആസ്പദമാക്കി കണക്കാക്കുന്ന ഒന്നാണ്. അതുകൊണ്ടുതന്നെ ഒരു പ്രത്യേകവ്യക്തിയുടെ റിസ്ക് കൃത്യമായി പ്രവചിക്കാൻ സാദ്ധ്യമല്ല; അയാളുൾപ്പെടുന്ന സമൂഹത്തിന്റെ റിസ്ക്കാണ് സാധാരണ കണക്കാക്കാറ്. അൻപത്തി അഞ്ചുവയസ്സുള്ള ഒരു ഇന്ത്യാക്കാരന് ഹൃദ്രോഗം വരാനുള്ള സാദ്ധ്യത അടുത്ത അഞ്ചുവർഷത്തിൽ നൂറിൽ ഒന്നാണെന്നു പറയുമ്പോഴും, എല്ലാ ഇത്തരം ഇന്ത്യക്കാർക്കും ഇത് ഒരുപോലെയാണെന്നു പറയാനാവില്ല. ഇത് ഒരു ശരാശരിക്കണക്കാണ്. ഒരു പക്ഷേ ചിലർക്ക് ജനിതകമായി ഹൃദ്രോഗത്തിനുള്ള റിസ്ക് കുറവായിരിക്കാം. മറ്റുചിലർക്ക്- പുകവലിക്കാർക്കും മറ്റും- മറ്റുള്ളവരെ അപേക്ഷിച്ച് റിസ്ക് കൂടുതൽ ആയിരിക്കാം. ഈ ഏറ്റക്കുറച്ചിലുകൾ അറിയണമെങ്കിൽ ഇന്ത്യാക്കാരെ വീണ്ടും വ്യത്യസ്തഗ്രൂപ്പുകളായി വേർതിരിച്ച് നിരീക്ഷിക്കേണ്ടിവരും. പക്ഷേ എത്ര ഗ്രൂപ്പുകളായി വേർതിരിച്ചാലും ഒരു വ്യക്തി മറ്റൊരു വ്യക്തിയിൽ നിന്നും വ്യത്യസ്തനായിരിക്കും. അതുകൊണ്ടുതന്നെ വ്യക്തിഗതമായ റിസ്ക് അളക്കുക എന്നത് തികച്ചും അസാദ്ധ്യമാണ്. ഇന്ത്യാക്കാരുടെ, കേരളീയരുടെ, കണ്ണൂർക്കാരുടെ, പുരുഷന്മാരുടെ, സ്ത്രീകളുടെ, പുകവലിക്കാരുടെ, കോളേജിൽ പഠിച്ചിട്ടുള്ളവരുടെ ഒക്കെ റിസ്ക്കാണ് കണക്കാക്കാറ്. ഒരു വ്യക്തി ഏതൊക്കെ ഗ്രൂപ്പിൽ പെടുന്നുണ്ടോ അതാതു ഗ്രൂപ്പുകളുടെ റിസ്ക് അയാൾക്ക് ബാധകമായിരിക്കുമെന്ന് അനുമാനിക്കാം. ഇങ്ങിനെയുള്ള റിസ്ക്കിനെ ‘കണ്ടീഷണൽ റിസ്ക്’ – അഥവാ ‘സോപാധിക റിസ്ക്’ എന്നാണു സാധാരണ പറയുക: അതായത്, അൻപതു വയസ്സുകഴിഞ്ഞവരുടെ റിസ്ക്, സ്ത്രീകളുടെ റിസ്ക്, ഇന്ത്യാക്കാരുടെ റിസ്ക് എന്നിങ്ങനെ. ഇങ്ങിനെ എന്തെങ്കിലും ഒരു വിശേഷണം ഇല്ലാതെ റിസ്കിനെക്കുറിച്ച് പറയുന്നതിൽ അർത്ഥമില്ല.\nറിസ്ക് ഒരു സാധ്യത- പ്രൊബാബിലിറ്റി ആയതുകൊണ്ടുതന്നെ പ്രൊബാബിലിറ്റിയുടെ നിയമങ്ങൾ റിസ്കിനും ബാധകമാണ്. പ്രധാനമായ പ്രൊബാബിലിറ്റി ‘നിയമങ്ങൾ’ ഇവയാണ്:\nഏയും ബിയും രണ്ട് പരസ്പരസ്വാധീനമില്ലാത്ത, സ്വതന്ത്ര സംഗതികളാണെങ്കിൽ, ഏ-യോ, ബി-യോ ഏതെങ്കിലും ഒന്ന് സംഭവിക്കും എന്നുള്ളതിന്റെ പ്രൊബാബിലിറ്റി, ഏ സംഭവിക്കും എന്ന പ്രൊബാബിലിറ്റിയും, ബി സംഭവിക്കും എന്ന പ്രൊബാബിലിറ്റിയും തമ്മിൽ കൂട്ടുമ്പോൾ കിട്ടുന്നതായിരിക്കും:\nനിയമം ഒന്ന്: പ്രൊബ് (ഏ അല്ലെങ്കിൽ ബി) = പ്രൊബ് (ഏ) + പ്രൊബ് (ബി)\nഇതിനു പ്രൊബാബിലിറ്റിയുടെ ‘അഡ്ഡിഷൻ നിയമം’ അഥവാ കൂട്ടൽനിയമം എന്നു പറയാം\nഒരു ഓഫീസിൽ ജോലിചെയ്യുന്ന അഞ്ഞൂറു പേരിൽ, അടുത്ത വർഷം പ്രൊമോഷൻ സാധ്യത അൻപതിലൊരാൾക്കും, ജോലി നഷ്ടപ്പെടാനുള്ള സാധ്യത ആയിരത്തിൽ ഒരാൾക്കും ആണെന്നിരിക്കട്ടെ. പ്രൊമോഷൻ കിട്ടുന്ന ആരെയും പിരിച്ചുവിടില്ല എന്ന് നമുക്ക് അനുമാനിക്കാം; അതുകൊണ്ട് ഇതു രണ്ടും പരസ്പരനിഷേധങ്ങളായ പ്രൊബാബിലിറ്റികൾ ആണ്- രണ്ടും കൂടി സംഭവിക്കാൻ സാധ്യതയില്ല. ഇവയിൽ ഏതു സംഭവിച്ചാലും പക്ഷെ ഒരു ജോലിക്കാരിക്ക് അവിടെ പഴയപോലെ തുടരാൻ ആവില്ല. അവിടെ ജോലി ചെയ്യുന്ന ഒരാൾക്ക് ജോലിയിൽ പഴയപോലെ തുടരാൻ വയ്യാത്ത അവസ്ഥയുടെ പ്രൊബാബിലിറ്റി:\n(അൻപതിലൊന്ന് (0.02) + ആയിരത്തിലൊന്ന് (0.001)= 0.021\nആയിരത്തിൽ ഇരുപത്തിയൊന്ന് ആയിരിക്കും.\nഏയും ബിയും പരസ്പരനിഷേധങ്ങൾ അല്ലെങ്കിൽ, അഥവാ ഏ സംഭവിച്ചാലും ബി സംഭവിക്കാനും, മറിച്ചുമുള്ള സാധ്യതയുണ്ടെങ്കിൽ, അവ രണ്ടും ഒരുമിച്ചുസംഭവിക്കും എന്നുള്ളതിന്റെ പ്രൊബാബിലിറ്റി, ഏ സംഭവിക്കും എന്നുള്ള പ്രൊബാബിലിറ്റിയും, ബി സംഭവിക്കും എന്നുള്ള പ്രൊബാബിലിറ്റിയും തമ്മിൽ ഗുണിക്കുമ്പോൾ കിട്ടുന്നതായിരിക്കും.\nനിയമം രണ്ട്: പ്രൊബ്(ഏ & ബി) അഥവാ പ്രൊബ്(ഏയും ബിയും)= പ്രൊബ്(ഏ) * പ്രൊബ്(ബി)\nഇതിനെ നമുക്ക് പ്രൊബാബിലിറ്റിയുടെ ‘മൾടിപ്ലിക്കേറ്റീവ് നിയമം’ അഥവാ പെരുക്കൽ നിയമം എന്നു പറയാം\nഅൻപതു വയസ്സിനു മുകളിൽ പ്രായമുള്ളവരിൽ ഒരു വർഷത്തിനുള്ളിൽ പ്രമേഹത്തിനുള്ള സാധ്യത ഇരുപതിലൊന്നും, ഹൃദ്രോഗത്തിനുള്ള സാധ്യത അൻപതിലൊന്നും ആണെങ്കിൽ, പ്രമേഹവും ഹൃദ്രോഗവും ഒരു വർഷത്തിനുള്ളിൽ വരാനുള്ള സാധ്യത\nഇരുപതിലൊന്ന് (0.05) * അൻപതിലൊന്ന് (0.02) = ആയിരത്തിലൊന്ന് (0.001).\nചില സംഭവങ്ങൾ ‘മ്യുച്വലി എക്സ്ക്ലുസിവ്’ ആയിരിക്കും- ഒരുമിച്ചു സംഭവിക്കാൻ സാധ്യമല്ലാത്തവ. വേറോരു തരത്തിൽ പറഞ്ഞാൽ, ഏ സംഭവിച്ചാൽ ബി സംഭവിക്കുകയില്ല, മറിച്ചും. ഒരു കാറപകടത്തിൽ പെട്ട ഒരാൾ മരിക്കുകയോ, ജീവിക്കുകയോ ആവാം, രണ്ടും കൂടി സംഭവിക്കുന്നില്ല. നിങ്ങൾക്ക് കോവിഡ് പിടിക്കാനും പിടിക്കാതിരിക്കാനും സാധ്യതയുണ്ട്. പരസ്പരം ഉൾപ്പെടാൻ സാധ്യമല്ലാത്ത കാര്യങ്ങൾ ഒരുമിച്ച് ഉണ്ടാകുന്നതിന്റെ സംഭവ്യത പൂജ്യമാണെന്നാണ് ഇതിനെ പ്രൊബാബിലിറ്റിയുടെ ഭാഷയിൽ നമ്മൾ പറയുക.\nപ്രൊബ്(ഏ & ബി) അഥവാ പ്രൊബ്(ഏയും ബിയും)=0ആണെങ്കിൽ അവ പരസ്പരനിഷേധങ്ങൾ ആണെന്നു പറയാം.\nമുകളിൽ പറഞ്ഞവയെല്ലാം ചേർത്തുവെച്ചാൽ ഒരു അടിസ്ഥാന നിയമത്തിലെത്താം:\nനിയമം മൂന്ന്. പ്രൊബ്(ഏ അല്ലെങ്കിൽ ബി)= പ്രൊബ്(ഏ) + പ്രൊബ് (ബി) – പ്രൊബ്(ഏയും ബിയും)\nനേരത്തെ പറഞ്ഞ ഉദാഹരണത്തിൽ, അൻപതുവയസ്സു കഴിഞ്ഞ ഒരാൾക്ക് പ്രമേഹമോ ഹൃദ്രോഗമോ ഒരു വർഷത്തിനുള്ളിൽ വരാനുള്ള സാധ്യത:\nഇരുപതിലൊന്ന് (0.05) + അൻപതിലൊന്ന് (0.02) – ആയിരത്തിലൊന്ന് (0.001) = ആയിരത്തിൽ 69 (0.069) ആണെന്നു കാണാം.\nറിസ്കും റിസ്കിനെക്കുറിച്ചുള്ള ബോധവും (റിസ്ക് പെർസെപ്ഷൻ)\nഇടിവെട്ടി മരണം സംഭവിക്കുക എന്നത് ഏവരിലും ഭീതി ഉളവാക്കുന്ന ഒരു സംഭവമായിരിക്കും. എന്നാൽ അതിനുള്ള സാദ്ധ്യത താരതമ്യേനവിരളമാണ്. ഇന്ത്യയിലാകെ രണ്ടായിരത്തിലധികം മരണങ്ങൾ ഇടിമിന്നൽ കൊണ്ട് ഓരോവർഷവും ശരാശരി ഉണ്ടാകുന്നതായി കണക്കാക്കപ്പെട്ടിട്ടുണ്ട്. നൂറ്റിനാല്പതുകോടിയോളം ജനങ്ങളുള്ള രാജ്യത്ത് ഈ പ്രൊബാബിലിറ്റി എത്ര ചെറുതാണെന്ന് നമുക്ക് ഊഹിക്കാം. അതിലും എത്രയോ അധികം പേർ എല്ലാ വർഷവും ആറ്റിലും സമുദ്രത്തിലും കുളിക്കാനിറങ്ങി അപകടമരണങ്ങളിൽ പെടുന്നുണ്ട്. അവയെല്ലാം പത്രങ്ങളിലും മറ്റു മാദ്ധ്യമങ്ങളിലും വരാറുമുണ്ട്. പക്ഷെ എല്ലാ വർഷവും വീണ്ടും വീണ്ടും വിനോദ സഞ്ചാരത്തിനായി പോകുന്നവർ കുളിക്കാനിറങ്ങി മുങ്ങിമരിച്ച സംഭവങ്ങൾ നാം വായിക്കുന്നു. ഇടിമിന്നലിനോടുള്ള പേടി ആറ്റിലെ ഒഴുക്കിനോടില്ല.\nഈ പ്രതിഭാസം സർവസാധാരണമാണ്; അതു മനുഷ്യന്റെ മാനസികവ്യാപരങ്ങളുടെ ഒരു പ്രത്യേകതയാണ്. പരിചിതമായ അപകടങ്ങൾ നമുക്ക് ഭീതി ഉയർത്തുന്നില്ല; പക്ഷേ അപരിചിതവും, നമ്മുടെ സങ്കല്പത്തിനപ്പുറത്തുള്ളതുമായ കാര്യങ്ങളാണ് എല്ലാവരുടെയും പേടി സ്വപ്നങ്ങളിൽ മുൻപന്തിയിൽ. ഇവയിൽ ഇടിമിന്നലിനു പുറമേ പാമ്പുകടി, പച്ചക്കറിയിലും മറ്റുമുള്ള വിഷാംശം മൂലമുണ്ടാകുന്ന കാൻസർ, പ്ലെയിനപകടം മുതലായി പലതുമുണ്ട്. ഇവയെല്ലാം മരണകാരണങ്ങൾ ആകുന്നില്ല എന്നല്ല; പക്ഷേ അവ വളരെ അപൂർവമാണ്. അവയെക്കാൾ സർവസാധാരണവും വളരെക്കൂടുതൽ പേരെ എല്ലാവർഷവും തേടിയെത്തുനതുമായ അപകടങ്ങളെ നാം ഒരു പക്ഷേ ഭയക്കുന്നില്ല- റോഡപകടങ്ങളെ പ്പോലെ. ഓരൊ വർഷവും കേരളത്തിൽ മാത്രം അയ്യായിരത്തോളം റോഡ് അപകടം മൂലമുണ്ടാകുന്ന മരണങ്ങൾ സംഭവിക്കുന്നുണ്ട്. ഇതൊരു ചെറിയ സംഖ്യയല്ല. പക്ഷേ നമ്മുടെ നിരത്തുകളിൽ വാഹനങ്ങൾ ഓടിക്കുന്ന ആരും ഈ ബോധത്തോടുകൂടിയാണ് അത് ചെയ്യുന്നത് എന്നു തോന്നുന്നില്ല. റോഡ് ക്രോസ്സ് ചെയ്യുക എന്നത് നാം ഏവരും എന്നും ചെയ്യുന്ന ഒരു കാര്യമാണ്. അതു ചെയ്യാൻ ആരും ഭയക്കാറുമില്ല. പല ഹോളിവ്വുഡ് സിനിമകളുടെയും പ്രമേയം അന്യഗ്രഹജീവികളുടെ ആക്രമണമോ, ഒരു നൂക്ലിയർ യുദ്ധത്തിന്റെ അനന്തരഫലങ്ങളോ ഒക്കെയാണ്. എന്നാൽ അതിനെക്കാൾ വലിയ റിസ്ക്കായ കാലവസ്ഥാവ്യതിയാനത്തെക്കുറിച്ച് ഒരു പക്ഷേ സിനിമകളൊന്നും നിർമ്മിച്ചതായി അറിവില്ല (ഡൊകുമെന്ററികളുടെ കാര്യമല്ല).\nകോവിഡ് പാൻഡെമിക്കിന്റെ ഇതുവരെയുള്ള ചരിത്രം പരിശോധിച്ചാലും ഈ കാര്യം വ്യക്തമാകും. ആദ്യമാദ്യം കേസുകളുടെ എണ്ണം വളരെ കുറവായിരുന്നപ്പോൾ ആളുകൾ പുറത്തിറങ്ങാൻ ഭയപ്പെട്ടിരുന്നുവെങ്കിൽ ഇപ്പോൾ കേസുകൾ കൂടുതൽ സാധരണമാകുന്നതനുസരിച്ച് ആളുകളുടെ ഭയവും കുറഞ്ഞാണു വരുന്നത്. കൃത്രിമപാനീയങ്ങളിലുള്ള ആരോഗ്യത്തിനു ഹാനികരമായ അംശങ്ങളെ ഭയക്കുന്നത് ന്യായമാണ്, പക്ഷെ ആ റിസ്കിനെക്കാൾ സർവസാധാരണമാണ് പുകയിലയുടെയും മദ്യത്തിന്റെയും ഉപയോഗം കൊണ്ടുണ്ടാകുന്ന റിസ്ക് എന്ന് മറന്നുപോകരുതെന്നു മാത്രം. പ്ലെയിനിൽ യാത്രചെയ്യുമ്പോൾ അപകടഭീതി ചെറിയതോതിലെങ്കിലും എല്ലാവരിലും ഉണ്ടാകും, പ്രത്യേകിച്ച് ആദ്യത്തെ അനുഭവം ആണെങ്കിൽ. പക്ഷെ ഓരോവർഷവും പ്ലെയിനപകടങ്ങളിൽ മരിക്കുന്നവരെ അപേക്ഷിച്ച് എത്രയോ കൂടുതൽ പേർ എല്ലാവർഷവും സ്വിമ്മിംഗ് പൂളുകളിലും നദികളിലും മുങ്ങിമരിക്കാറുണ്ട്. എങ്കിലും ജലാശയങ്ങളിൽ ഇറങ്ങാൻ സാധാരണ ചെറുപ്പക്കാർ ഭയക്കാറില്ല.\nഇതുപോലെ സർവസാധാരണമായ ഒന്നാണ് വിദൂരമായ അപകടങ്ങളെക്കുറിച്ചുള്ള ഭയക്കുറവും. ചെറുപ്പക്കാരോട് പുകവലിയുടെയും മദ്യപാനത്തിന്റെയും മറ്റും ദൂഷ്യഫലങ്ങളെ ക്കുറിച്ച് ബോധവൽകരിക്കുന്നത് ഒരു പാഴ് വേലയാണെന്നു ചിലരെങ്കിലും അനുഭവം കൊണ്ട് വിശ്വസിക്കുന്നുണ്ടാകും. അതിന്റെ കാരണം അതി വിദൂരഭാവിയിൽ സംഭവിക്കാവുന്ന ഒരപകടം- ലങ്ങ് കാൻസറും മറ്റും- അവരെ ഭയപ്പെടുത്തുന്നില്ല എന്നതാണ്. അതുകൊണ്ട് ബോധവൽക്കരണമല്ല ഇതിനു പ്രതിവിധി എന്നത് മിക്കവാറും എല്ലാ രാജ്യങ്ങളും അംഗീകരിച്ചിട്ടുള്ള വസ്തുതയാണ്, മറിച്ച് ചെറിയപ്രായത്തിൽ ഇവക്ക് അടിമപ്പെടാതെ സൂക്ഷിക്കാമെങ്കിൽ പിന്നീട് ഈ സ്വഭാവങ്ങൾ സ്വീകരിക്കാനുള്ള സാദ്ധ്യത കുറവാണ്. ഇരുപത്തഞ്ചുവയസ്സിനുശേഷം ആദ്യമായി പുകവലിക്കുന്നവർ തുലോം കുറവായിരിക്കും. പാശ്ചാത്യരാജ്യങ്ങളിലുള്ള ഗവേഷണം കാണിക്കുന്നത് പുകവലി തുടങ്ങാതിരിക്കാനുള്ള ഏറ്റവും ഫലപ്രദമായ വഴികളിലൊന്ന് ഒറ്റ സിഗരറ്റിന്റെ വില്പന നിയന്ത്രണമാണ്. കൗമാരക്കാരും ചെറുപ്പക്കാരും താരതമ്യേന സ്വതന്ത്രവരുമാനം ഇല്ലാത്തവരായിരിക്കും. അതുകൊണ്ട് സിഗരറ്റും മറ്റും പാക്കറ്റായി വാങ്ങാൻ അവർക്ക് പലപ്പോഴും സാധിച്ചെന്ന് വരില്ല്; ഒന്നും രണ്ടുമായിട്ടാണ് തുടക്കക്കാർ വാങ്ങുന്നത്.ഇത് നിയന്ത്രിക്കാമെങ്കിൽ ചെറുപ്പക്കാരുടെ പുകവലി നിയന്ത്രിക്കാം. സിഗരറ്റിന്റെയും ബീഡിയുടെയും നികുതി കൂട്ടുന്നതിന്റെയും ഒരു ന്യായം ഇതു തന്നെയാണ്- തുടക്കക്കാരെ നിരുൽസാഹപ്പെടുത്തുക. പാശ്ചാത്യരാജ്യങ്ങളിൽ മറ്റൊരു നിയമം കൂടിയുണ്ട്- വാഹനമോടിക്കാൻ ഉള്ള ലൈസൻസ് ആദ്യം നൽകുന്നത് ഒരു ടെമ്പററി ലൈസൻസ് ആയിട്ടാണ്. മദ്യപിച്ചും അശ്രദ്ധയോടെയും വാഹനമോടിച്ച് പിടിയിലായാൽ അത് ലൈസൻസിൽ രേഖപ്പെടുത്തും. കൂടുതൽ തവണ ഇത് സംഭവിച്ചാൽ അയാൾക്ക് ജീവിതകാലം മുഴുവൻ ലൈസൻസ് നിഷേധിക്കപ്പെട്ടേക്കാം. മദ്യപിച്ചും മറ്റും വാഹനമോടിക്കുനതിൽ നിന്ന് ചെറുപ്പക്കാരെ നിരുൽസാഹപ്പെടുത്തുന്ന ഒരു നടപടിയാണ് ഇത്. ഇരുപത്തഞ്ചുവയസ്സു വരെ ഉത്തരവാദിത്തോടെ വാഹനമോടിക്കാൻ കഴിഞ്ഞാൽ പിന്നീടും ആ രീതി പിന്തുടരും എന്നള്ളതാണ് ഈ നയത്തിനുപിന്നിലുള്ള ന്യായം\nപ്രൊബാബിലിറ്റിയെക്കുറിച്ച് കണക്കുകൂട്ടലുകൾ, ചിലപ്പോഴെങ്കിലും വഴിമാറിപ്പോകാൻ സാദ്ധ്യതയുണ്ട്. അതിനിടയാകുന്ന ചില കഥകൾ ഇതാ.\nപ്ലെയിനിൽ യാത്ര ചെയ്യാൻ പുറപ്പെട്ട ഒരാൾ, പ്ലെയിനിയിൽ ബോംബുണ്ടാകാനുള്ള സാദ്ധ്യത പത്തുലക്ഷത്തിൽ ഒന്നാണെന്നു ഒരു ലേഖനത്തിൽ നിന്നു മനസ്സിലാക്കി. പ്രൊബാബിലിറ്റി നിയമങ്ങൾ വശമുള്ള അയാൾ, ഒരു പ്ലെയിനിൽ രണ്ട് ബോംബുണ്ടാകാനുള്ള സാദ്ധ്യത, പത്തുലക്ഷത്തിൽ ഒന്ന് * പത്തുലക്ഷത്തിൽ ഒന്ന് (പെരുക്കൽ നിയമം അനുസരിച്ച്) , അതായത് തീരെ കുറഞ്ഞ പ്രൊബാബിലിറ്റി ആയിരിക്കും എന്ന് അനുമാനിച്ചു. അതുകൊണ്ട് അയാൾ സ്വയം ഒരു ബോംബും കൊണ്ട് പ്ലെയിനിൽ കേറാൻ ഒരുങ്ങി എന്നാണ് ഒരു കഥ.\nഈ കഥയിലെ കഥാനായകൻ പമ്പരവിഢ്ഢിയാണെന്നു നാമെല്ലാവരും തിരിച്ചറിയും. പക്ഷേ എന്താണ് പ്രൊബാബിലിറ്റി നിയമങ്ങൾ അനുസരിച്ച് അദ്ദേഹത്തിന്റെ ചിന്തയിലെ പിഴവ്? അയാൾ ബോംബും കൊണ്ട് പ്ലെയിനിൽ കയറിയാൽ, ബോംബിന്റെ സാദ്ധ്യത പൂർണ്ണമായും ഒന്നു തന്നെയാണ്- കാരണം ആ സാദ്ധ്യത ഒരു വസ്തുതയായി മാറിക്കഴിഞ്ഞു. അതുകൊണ്ടുതന്നെ മറ്റൊരു ബോംബുകൂടി ഉണ്ടാകാനുള്ള സാദ്ധ്യതയെ അത് ബാധിക്കുന്നില്ല. അതുകൊണ്ട് രണ്ടുബോംബിന്റെ സാദ്ധ്യത, പത്തുലക്ഷത്തിൽ ഒന്ന് * ഒന്ന് എന്നതായി മാറുന്നു, അഥവാ പത്തുലക്ഷത്തിൽ ഒന്നായി തുടരുന്നു. അയാളുടെ പ്രവൃത്തികൊണ്ട് അതിനു മാറ്റമൊന്നും വരുന്നില്ല.\nഇതുപോലെ രസകരമായ ഒരു പ്രശ്നമാണ് ഇനി പറയുന്നത്. പല ആളുകളും റോഡപകടങ്ങളിൽ മരിക്കുന്നു. ചിലർ യുദ്ധത്തിൽ മരിക്കുന്നു. ചിലർ മുങ്ങിമരിക്കുന്നു. എന്നാൽ ഏറ്റവും അധികം ആളുകൾ മരിക്കുന്നത് കിടക്കയിൽ കിടന്നുകൊണ്ടാണ്. ഏറ്റവുമധികം മരണസാധ്യതയുള്ളത് കിടക്കുമ്പോൾ ആയതുകൊണ്ട് കിടക്കുക എന്നത് അപകടകരമായ ഒരു പ്രവൃത്തിയാണ്.\nഇവിടെയും എന്തോ ഒരു കുഴപ്പമുണ്ടെന്നു വ്യക്തമാണ്. അത് എന്താണെന്നു ചിന്തിച്ചുനോക്കുക.\nസോപാധിക (കണ്ടിഷനൽ) പ്രൊബാബിലിറ്റിയും തോമസ് ബേയ്സ് എന്ന പുരോഹിതനും\nനേരത്തെ പറഞ്ഞതുപോലെ സോപാധികമായ പ്രൊബാബിലിറ്റികളാണ് നാം നിരന്തരം നേരിടുന്നത്: ഇന്ത്യക്കാരനാണെങ്കിൽ ക്ഷയരോഗം വരാനുള്ള സാദ്ധ്യത, പുകവലിക്കുന്നവർക്ക് ശ്വാസകോശകാൻസർ വരാനുള്ള സാധ്യത, കോവിഡ് രോഗിയുമായി സമ്പർക്കം ഉണ്ടായാൽ പതിനഞ്ചുദിവസത്തിനകം രോഗം പിടിപെടാനുള്ള സാധ്യത എന്നിങ്ങനെ. ഇവയിൽ ആദ്യം പറഞ്ഞ അവസ്ഥകളായ ഇന്ത്യക്കാരനാകുക, പുകവലിക്കുക, കോവിഡ് രോഗിയുമായി സമ്പർക്കം ഉണ്ടാകുക എന്നതിനും അതിന്റേതായ സാദ്ധ്യതയുണ്ട്. ഉദാഹരണത്തിന് ലോകജനസംഖ്യയിൽ ആറിലൊന്നോളം ഇന്ത്യാക്കാരാണ്; അതുകൊണ്ട് ലോകത്തിൽ ആരെ എടുത്താലും അയാൾ ഇന്ത്യാക്കാരനാകാനുള്ള പ്രൊബാബിലിറ്റി ആറിലൊന്നാണ്. ഇങ്ങിനെയുള്ള രണ്ടു പ്രൊബാബിലിറ്റികളെ ബന്ധിപ്പിക്കുന്ന നിയമമാണ് ‘ബേയ്സിന്റെ തിയറം’ എന്നറിയപ്പെടുന്നത്.\nഏയും ബിയും രണ്ടു പ്രൊബാബിലിറ്റികളാണെങ്കിൽ, എ ആയവർക്ക് ബി ആകാനുള്ള സോപാധിക പ്രൊബാബിലിറ്റിയെ ‘പ്രോബ് (ബി)/ (ഏ)- ഏ എങ്കിൽ ബി’ എന്നു വിളിക്കാം. അതുപോലെ ‘ബി എങ്കിൽ ഏ’ എന്നു പറഞ്ഞാൽ ബി ആയവർക്ക് ഏ ആകാനുള്ള സാദ്ധ്യത. ബി എന്നത് സമ്പർക്ക സാധ്യതയും, ഏ എന്നത് കോവിഡിനുള്ള റിസ്കിനെയും സൂചിപ്പിക്കുന്നുവെങ്കിൽ,\nപ്രോബ് (ഏ)/(ബി) = പ്രോബ്(ബി)/(ഏ)* പ്രോബ്(ഏ) / പ്രോബ് (ബീ) എന്നതായിരിക്കും.\nഅഥവാ കോവിഡ് ഉള്ളവരിൽ സമ്പർക്കം ഉണ്ടായിട്ടുള്ളവരുടെ അംശവും സമൂഹത്തിൽ കോവിഡിന്റെ പ്രാചുര്യവും തമ്മിൽ ഗുണിച്ചുകിട്ടുന്ന സംഖ്യയെ സമൂഹത്തിൽ സമ്പർക്കത്തിനുള്ള സാധ്യതകൊണ്ട് ഹരിച്ചാൽ നമുക്ക് സമ്പർക്കം കൊണ്ട് കോവിഡ് വരാനുള്ള സാധ്യതിലെത്താം. ഈ സമവാക്യത്തിൽ വലതുവശത്തുള്ള സംഖ്യകൾ കണക്കാക്കാൻ താരതമ്യേന എളുപ്പമായതുകൊണ്ട് ഇതു വളരെ ഉപയോഗപ്രദമായ ഒരു സമവാക്യമാണ്.\nതോമസ് ബേയ്സ് (Thomas Bayes)\nഈ സമവാക്യം ആദ്യം വിവരിച്ചത് പത്തൊൻപതാം നൂറ്റാണ്ടിൽ ഇംഗ്ലണ്ടിൽ ഒരു ഗ്രാമത്തിൽ വസിച്ചിരുന്ന ആംഗ്ലിക്കൻ പുരോഹിതൻ ആയ തോമസ് ബേയ്സ് (Thomas Bayes) ആയിരുന്നു. അതുകൊണ്ട് ഇതിനെ ‘ബേയ്സിന്റെ തിയറം’ എന്നു പറയുന്നു. ആധുനിക സ്റ്റാറ്റിസ്റ്റിക്സിലെ ഒരു പ്രധാന ചിന്താപദ്ധതിയായ ബേയ്സിയൻ സ്റ്റാറ്റിസ്റ്റിക്സിന്റെ തുടക്കം ഈ തിയറമാണ്. അടുത്തകാലത്ത് വളരെ പ്രാമാണ്യം കല്പിക്കപ്പെടുന്ന ഒന്നാണിത്. പൊതുവെ പറഞ്ഞാൽ നമ്മുടെ ഭൂതകാലാനുഭവം വെച്ചുകൊണ്ടാണ് ഒരു പുതിയ അനുഭവത്തിന്റെ സാധ്യത നാം അളക്കുന്നത്. ഒരു റെസ്റ്റോറന്റിലെ ഭക്ഷണം പലതവണമോശമായ അനുഭവം തന്നിട്ടുണ്ടെങ്കിൽ അവരുടെ ഭക്ഷണം മോശമായിരിക്കനുള്ള സാധ്യത വളരെ വലുതാണെന്നു നാം അനുമാനിക്കുന്നു. അല്ലാതെ ഓരോ തവണയും നാം അവിടെ പോകുമ്പോൾ ഒരു പുതിയ അനുഭവം ആയതുകൊണ്ട് നല്ലതാവാനും മോശമാകാനും സാധ്യത ഒരു പോലെ- ഫിഫ്റ്റി ഫിഫ്റ്റി- എന്നായിരിക്കില്ല നമ്മുടെ ചിന്ത. നേരത്തെയുള്ള അനുഭവത്തെ ‘പ്രയർ പ്രോബാബിലിറ്റി’ എന്നു നാം വിളിക്കും. എന്നാൽ രണ്ടും കല്പിച്ച് ആ റെസ്റ്റോറന്റിൽ തന്നെ പോയെന്നിരിക്കട്ടെ- ഒരു പക്ഷേ അന്നു വേറൊന്നും തുറന്നിട്ടില്ലായിരിക്കാം- നമുക്ക് ചിലപ്പോൾ അപ്രതീക്ഷിതമായി നല്ല അനുഭവം ഉണ്ടാകാം. അപ്പോൾ നാം ആ റെസ്റ്റൊറന്റിന്റെ ഭക്ഷണം നല്ലതാകാനുള്ള സാധ്യതയെക്കുറിച്ചുള്ള നമ്മുടെ അനുമാനത്തെ അനുഭവത്തിന്റെ വെളിച്ചത്തിൽ തിരുത്തും. ഇതിനു ‘പോസ്റ്റീരിയർ പ്രൊബാബിലിറ്റി’ എന്നു പറയും. രോഗമുണ്ടോ എന്നറിയാൻ ചെയ്യുന്ന ടെസ്റ്റുകളുടെ ഫലം മനസ്സിലാക്കാൻ വളരെ പ്രധാനമാണ് ബേയ്സിന്റെ തിയറം. വളരെചുരുക്കി പറഞ്ഞാൽ സാമന്യബുദ്ധിയെ ഗണിത നിയമങ്ങൾക്കകത്തു കൊണ്ടുവരികയാണ് ബേയ്സിയൻ സ്റ്റാറ്റിസ്റ്റിക്സ്.


കള്ളി ചെടികള്‍ക്ക് വംശനാശം – malabarinews.com\nകള്ളി ചെടികള്‍ക്ക് വംശനാശം\nPosted on February 18, 2013 September 22, 2013 by newsmal\nപരപ്പനങ്ങാടി: കടല് തീരത്തിന് പ്രതിരോധമായി പ്രകൃതി തീര്‍ത്ത കള്ളിചെടി വംശനാശ ഭീഷണി നേരിടുന്നു. തീരത്ത് നിര നിരയായി കാടുക്കൂട്ടിയിരുന്ന കള്ളിചെടി കാടുകള് കടലോരത്തെ കരിങ്കല് ഭിത്തി നിര്‍മ്മാണത്തോടെയാണ് തീരത്തോട് വിടപറഞ്ഞത്.\nനിര്‍മ്മാണ രംഗത്ത് സിമന്റിന്റെ ഉപയോഗം വ്യാപകമാകുന്നതിന് മുമ്പ് കുമ്മായത്തില് കള്ളിച്ചെടിയുടെ മുള്ള് ഇടിച്ചു ചേര്‍ക്കുക പതിവായിരുന്നു. പശ പ്രകൃതമുള്ള ഈ മുള്‍ച്ചെടി കുമ്മായത്തിന് കരുത്തുപകരുന്നതാണെന്ന് പഴമക്കാര് പറയുന്നു.\nചില കാലങ്ങളില് മാത്രമായി ഈ കള്ളിചെടികളിലുണ്ടാകുന്ന പഴത്തിന് ഗള്‍ഫ് രാജ്യങ്ങളിലും മറ്റും പ്രിയമേറെയാണ്. കള്ളിചെടികളുടെ ഔഷധ ഗുണം ധാരളമാണെന്നും തൊലിപ്പുറത്തെ പല അസുഖങ്ങള്‍ക്കും ഉത്തമ ഔഷധമാണ കള്ളിമുള്‍ചെടികളെന്നും ആയുര്‍വേദ ഡോക്ടറായ റസീന സേതു പറഞ്ഞു.\nPrevious PostPrevious സുബ്രഹ്മണ്യന്(60) (60)\nNext PostNext വനിത എംഎല്‍എമാരെ മര്‍ദ്ദിച്ച എസ്‌ഐക്ക് സസ്‌പെന്‍ഷന്


അന്ത്യരംഗം – ChattampiSwami.com\nപന്മന സി.പി.പി.സ്മാരക വായനശാലയിലാണ് അവിടുന്ന് വിശ്രമിച്ചത്. അവിടെ ചെന്നശേഷം രോഗം വര്‍ദ്ധിച്ചു. ക്ഷീണം നാള്‍ക്കുനാള്‍കൂടി. എന്നിട്ടും പ്രസന്നതയ്ക്ക് യാതൊരു കുറവും കണ്ടില്ല. ശിഷ്യഗണങ്ങളാണെങ്കില് -അവരുടെ ഇടയ്ക്ക് പണഡിതന്മാര്, ശാസ്ത്രജ്ഞന്മാര്, ധനാഢ്യന്മാര് എന്നിങ്ങനെ ഏതിനക്കാരുമുണ്ടായിരുന്നു- അവിടുത്തെ പരിചരിക്കുന്നത് ജീവിത സാഫല്യമാണെന്നു കരുതി അഹമികയാ പ്രവര്‍ത്തിച്ചുവന്നു. ഓരോരുത്തരോടും സ്വാമികള് വാത്സല്യമിശ്രണവും ഫലിതമയവുമായി സംസാരിച്ചുകൊണ്ടിരുന്നു. അതിനിടയ്ക്ക് സംഗീതമുണ്ട്, ശാസ്ത്രചര്‍ച്ചയുമുണ്ട്. പ്രധാനമായി സംഗീതം തന്നെ. അതിനാവശ്യമുള്ള ഉപകരണങ്ങള്- ഗഞ്ചിറ, വീണ, ഫിഡില് മുതലായവ- കൂടെ എപ്പോഴും ഉണ്ടായുരുന്നു. കട്ടിലിനടിയില് തന്‍റെ നിതാന്ത സഖാക്കളായ, മാക്രി, എലി, മുതലായചെറു ജന്തുക്കളും അടുത്തുകൂടിയിരുന്നു. ഒരു ദിവസം ഒരു മഞ്ഞച്ചേരയും അവയോടൊന്നിച്ചുണ്ടായിരുന്നുവത്രെ.\nമേടം 22-ാംതീയതി സ്വാമികള് ശ്രീ.കുമ്പളത്തിനെ വിളിച്ച് അവിടെത്തന്നെ ഉണ്ടായിരിക്കണമെന്ന് പതിവില്ലാത്തവണ്ണം നിര്‍ദ്ദേശിച്ചു. അടുത്തദിവസം അതായത് 1099 മേടം 23-ാംതീയതി വൈകിട്ട് സ്വാമികള് എഴുന്നേറ്റിരിക്കാനുള്ള ആഗ്രഹം പ്രകടിപ്പിച്ചു. വത്സലശിഷ്യനായ പത്മനാഭപണിക്കരുടെ സഹായത്തോടുകൂടി അവിടുന്നു കട്ടിലില് എഴുന്നേറ്റിരുന്ന് സാവധാനത്തില് ഉപവിഷ്ടനായി. ക്രമേണ ധ്യാനനിഷ്ഠനായി കാണപ്പെട്ടു. അത് അവസാന നിമിഷങ്ങളാണെന്ന് ആരും ധരിച്ചില്ല. എങ്കിലും പരമാര്‍ത്ഥം അങ്ങിനെയായിരുന്നു. അവിടുന്ന് ദേഹബന്ധം ഉപേഷിച്ച് പരമപദം പ്രാപിച്ചുകഴിഞ്ഞു. ആപുണ്യകളേബരം നേരത്തെ നിര്‍ദ്ദേശിച്ചതനുസരിച്ച് പന്മനക്കാവില് വിധിയാംവണ്ണം സമാധിയിരുത്തപ്പെട്ടു.\nആ വിയോഗവാര്‍ത്ത പെട്ടെന്ന് കേരളമാകെ പരന്നു. ചട്ടമ്പിസ്വാമികളുടെ നാമം കേട്ടിട്ടില്ലാത്ത കേരളീയര് ചുരുക്കമായിരുന്നു. അപ്രമേയ പ്രഭാവനായ ഒരു ആത്മയോഗി, ആചാര്യന്,അസാധാരണസിദ്ധികള് തികഞ്ഞ ഒരു കലാകാരന്, സര്‍വ്വശാസ്ത്രപാരംഗതന്, സകല ജീവജാലങ്ങളേയും ആത്മനിര്‍വ്വിശേഷം ദര്‍ശിക്കാന് കഴിഞ്ഞ ഒരു സ്നേഹമൂര്‍ത്തി ഇതൊക്കെയായിരുന്നു കേരളീയര്‍ക്ക് ശ്രീ ചട്ടമ്പിസ്വാമികള്. ആ സ്ഥാനത്തേയ്ക്കു പകരം മറ്റാരേയും കാണാന് ആര്‍ക്കും കഴിഞ്ഞില്ല. ശദാബ്ദങ്ങള്‍ക്കിടയ്ക്കെങ്ങാനും ആകസ്മികമായാവിര്‍ഭവിച്ച് മറയാറുള്ള ഒരു അപൂര്‍വ്വജ്യോതിസിന്‍റെ തിരോധാനമാണ് ആ സമാധിയോടുകൂടി കേരളത്തിനുണ്ടായതെന്ന് എല്ലാവര്‍ക്കും ബോധ്യമായി.\nTags biography chattampiswamikal paramabhattaraka samadi vidyadhiraja\nവളരെ നന്ദി SREE.ഹരി നായര്. അതി മനോഹരം വെബ്സൈറ്റ്. സ്വാമികളുടെ എല്ലാ അനുഗ്രഹങ്ങളും ഉണ്ടാകെട്ടെ.


കേക്കും ഭക്ഷ്യവസ്തുക്കളും വീട്ടിലുണ്ടാക്കി വിൽക്കുന്നവർ സൂക്ഷിക്കുക; ലൈസന്‍സും റജിസ്ട്രേഷനുമില്ലാതെ വിൽപ്പന നടത്തിയാൽ5ലക്ഷം രൂപ വരെ പിഴയും6മാസം വരെ തടവും - മീഡിയ മലയാളം (Media Malayalam)\nകേക്കും ഭക്ഷ്യവസ്തുക്കളും വീട്ടിലുണ്ടാക്കി വിൽക്കുന്നവർ സൂക്ഷിക്കുക; ലൈസന്‍സും റജിസ്ട്രേഷനുമില്ലാതെ വിൽപ്പന നടത്തിയാൽ5ലക്ഷം രൂപ വരെ പിഴയും6മാസം വരെ തടവും\nതിരുവനന്തപുരം: കേക്കും ഭക്ഷ്യവസ്തുക്കളും വീട്ടിലുണ്ടാക്കി വിൽക്കുന്നവർ സൂക്ഷിക്കുക. ലൈസന്‍സും റജിസ്ട്രേഷനുമില്ലാതെ വിൽപ്പന നടത്തിയാൽ5ലക്ഷം രൂപ വരെ പിഴയും6മാസം വരെ തടവും അനുഭവിക്കേണ്ടി വരും. ഫുഡ് സേഫ്റ്റി ആൻഡ് സ്റ്റാൻഡേഴ്സ് അതോറിറ്റി ഓഫ് ഇന്ത്യയുടെ നിർദേശങ്ങളനുസരിച്ച് സംസ്ഥാന ഭക്ഷ്യസുരക്ഷാ വകുപ്പാണ് ഇത്തരം ഭക്ഷ്യയൂണിറ്റുകൾക്ക് അനുമതി നൽകുന്നത്.\n2011 ഓഗസ്റ്റ് 5ന് ഇതുസംബന്ധിച്ച നിയമം വന്നെങ്കിലും കോവിഡ് കാലത്താണ് ഇതിനെക്കുറിച്ചു കൂടുതൽ പേർ മനസിലാക്കി തുടങ്ങിയത്. കോവിഡ് വ്യാപിച്ചതോടെ ജോലി നഷ്ടമായവരും വിദേശത്തുനിന്നു വന്നവരും വീടുകളിൽ കേക്കും ഭക്ഷ്യവസ്തുക്കളും നിർമിക്കാൻ തുടങ്ങി. മാർച്ചിനുശേഷം 2300 റജിസ്ട്രേഷനാണ് നടന്നത്. എന്നാൽ, ഇപ്പോഴും ലൈസൻസും റജിസ്ട്രേഷനുമില്ലാതെ പ്രവർത്തിക്കുന്ന നിരവധി യൂണിറ്റുകളുണ്ട്. പലർക്കും നിയമത്തെക്കുറിച്ച് ധാരണയില്ല. വീട്ടിലുണ്ടാക്കുന്ന സാധനങ്ങൾ വിറ്റാൽ എന്താണ് പ്രശ്നമെന്നാണ് പരിശോധനയ്ക്കെത്തുന്ന ഉദ്യോഗസ്ഥരോട് അവർ ചോദിക്കുന്നത്.\n12 ലക്ഷം രൂപയ്ക്കു മുകളിൽ കച്ചവടം ഉണ്ടെങ്കിൽ ലൈസന്‍സ് നിർബന്ധമാണ്. അതിനുതാഴെയാണെങ്കിൽ റജിസ്ട്രേഷൻ നടത്തണം. അക്ഷയകേന്ദ്രം വഴി ഫുഡ് സേഫ്റ്റി ആൻഡ് സ്റ്റാൻഡേഴ്സ് അതോറിറ്റി ഓഫ് ഇന്ത്യയുടെ സൈറ്റിൽ റജിസ്റ്റർ ചെയ്യാം. നടപടിക്രമങ്ങള് എളുപ്പമാണ്. ഫോട്ടോ ഐഡി, ഫോട്ടോ തുടങ്ങിയവ അപ്‌ലോഡ് ചെയ്തു റജിസ്ട്രേഷൻ പൂർത്തിയാക്കാം. ഉപയോഗിക്കുന്ന വെള്ളത്തിന്റെയും സാധനങ്ങളുടെയും ഗുണമേന്മ ഉറപ്പുവരുത്തേണ്ട ഉത്തരവാദിത്തം നിർമാതാവിനാണ്. ഭക്ഷ്യസുരക്ഷാ വകുപ്പിന്റെ ജില്ലാ ഓഫിസിൽനിന്നാണ് ലൈസൻസും റജിസ്ട്രേഷനും നൽകുന്നത്. വീഴ്ച വരുത്തിയതായി വിവരം ലഭിച്ചാൽ ബന്ധപ്പെട്ട മേഖലയിലെ ഭക്ഷ്യസുരക്ഷാ ഉദ്യോഗസ്ഥരെത്തി പരിശോധന നടത്തി പിഴ ഈടാക്കും.\n∙ ലൈസന്‍സോ റജിസ്ട്രേഷനോ ഇല്ലാതെ പ്രവർത്തിച്ചാൽ കുറ്റകൃത്യത്തിന്റെ രീതി അനുസരിച്ച്5ലക്ഷം വരെ പിഴയും6മാസം വരെ തടവും\n∙ മായം ചേർത്ത ആഹാരം വിൽപ്പന നടത്തിയാൽ കുറ്റകൃത്യത്തിന്റെ രീതി അനുസരിച്ച് ജയിൽ ശിക്ഷയും പിഴയും\n∙ ലേബൽ ഇല്ലാതെ വിൽപ്പന നടത്തിയാൽ3ലക്ഷം പിഴ\n∙ ഗുണമേൻമയില്ലാതെ വിൽപന നടത്തിയാൽ5ലക്ഷം പിഴ\nBeware of homemade cakes and groceries. Selling withoutalicense or registration carriesafine of up to Rs5lakh and imprisonment for up to6months\na fine of up to Rs5lakh\nand imprisonment for up to6months\nBeware of homemade cakes\nor registration carries\nPrevious articleമുഖ്യമന്ത്രിയെ സംരക്ഷിക്കാനാണ് സ്വപ്‌ന സുരേഷും ശിവശങ്കറും പെടാപ്പാട് പെടുന്നത്. പരസ്പര സഹായ സംഘം പോലെയാണ് ഇവര് പ്രവര്‍ത്തിക്കുന്നത്; സ്വര്‍ണക്കടത്തുകാര്‍ക്ക് എല്ലാ സഹായവും പിന്തുണയും ചെയ്തുകൊടുത്തത് മുഖ്യമന്ത്രിയുടെ ഓഫീസും അദ്ദേഹത്തിന്റെ പ്രിന്‍സിപ്പള് സെക്രട്ടറിയുമാണെന്ന് പ്രതിപക്ഷ നേതാവ് രമേശ് ചെന്നിത്തല\nNext articleമുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം ശിവശങ്കറിനെ ഈ മാസം 28വരെ അറസ്റ്റ് ചെയ്യരുതെന്ന് ഹൈക്കോടതി; മുന്‍കൂര് ജാമ്യാപേക്ഷയില് 28ന് വിധി പറയും


ഇംപെരിയാലെ 250 പണിപ്പുരയില്; ഇന്ത്യയിലേക്ക് പരിഗണിക്കുമെന്ന് ബെനലി - Malayalam DriveSpark\n20 min ago ബിഎസ്-VI ലിയോൺ‌സിനോ 500 മോഡലിനായുള്ള വില വർധിപ്പിച്ച് ബെനലി\nUpdated: Wednesday, September 23, 2020, 11:36 [IST]\nഇന്ത്യന് വിപണിയില് പുതിയ മോഡലുകളെ പരിഗണിക്കുന്നുവെന്ന് ഇറ്റാലിയന് ഇരുചക്രവാഹന നിര്‍മ്മാതാക്കളായ ബെനലി അടുത്തിടെയാണ് റിപ്പോര്‍ട്ട് ചെയ്തത്.\nയൂറോ5മലിനീകരണ മാനദണ്ഡങ്ങള് പാലിക്കുന്നതിനായി ബെനലി അതിന്റെ ആഗോള നിര അപ്ഡേറ്റുചെയ്യുന്നു. പഴയ മോട്ടോറുകള് അപ്ഡേറ്റ് ചെയ്യുന്നതിനൊപ്പം നിര്‍മ്മാതാക്കള് ആഗോളതലത്തിലും ഇന്ത്യന് നിരയിലും പുതിയ എഞ്ചിനുകളും അവതരിപ്പിക്കും.\nഇതില് ബ്രാന്‍ഡിന്റെ ശ്രദ്ധ 250 സിസി എയര്-കൂള്‍ഡ് ലോംഗ് സ്‌ട്രോക്ക് മോട്ടോര് ആണ്. ബ്രാന്‍ഡ് നിരയില് നിലവില് ലിക്വിഡ്-കൂള്‍ഡ് സിംഗിള് സിലിണ്ടര് മോട്ടോര് ഉണ്ട്. അത് TRK251, ലിയോണ്‍സിനോ 250 മോട്ടോര്‍സൈക്കിളുകളിലാണ് വാഗ്ദാനം ചെയ്യുന്നത്.\nഇന്ത്യയിലെ ഇരുചക്രവാഹന വിപണി 300 സിസി മുതല് 400 സിസി മോട്ടോര് സൈക്കിള് വിഭാഗത്തില് ആധിപത്യം പുലര്‍ത്തുന്നു. റോയല് എന്‍ഫീല്‍ഡ് 250 സിസി മോട്ടോര് സൈക്കിളില് പ്രവര്‍ത്തിക്കുന്നുണ്ടെന്നാണ് റിപ്പോര്‍ട്ട്.\nഇതുകൊണ്ട് തന്നെയാണ് ഇംപെരിയാലെ 250 സിസി മോഡലിനെ ബെനലിയും പരിഗണിക്കുന്നത്. വിപണിയില് എത്തി അധികം വൈകാതെ തന്നെ ജനപ്രീയമായ മോഡലാണ് ഇംപെരിയാലെ 400.\nലുക്കും ഡിസൈന് ശൈലിയുമാണ് മോഡലിനെ ജനപ്രീയമാക്കിയത്. 250 സിസി മോട്ടോറിനുപുറമെ, ബെനലിക്ക് മറ്റ് രണ്ട് യൂറോ5/ ബിഎസ് VI സിംഗിള് സിലിണ്ടര് എഞ്ചിനുകളും ഉണ്ട്. അതിലൊന്നാണ്, ഇംപെരിയാലെ 400 -ല് കണ്ട ബിഎസ് VI 380 സിസി എഞ്ചിനാണ്.\nനിലവില് ഒരു ബിഎസ് VI മോഡല് മാത്രമാണ് ബ്രാന്‍ഡ് ഇന്ത്യന് വിപണിയില് എത്തിച്ചിരിക്കുന്നത്. അപ്ഡേറ്റുചെയ്ത യൂറോ5മോട്ടോര് സൈക്കിള് ഉടന് യൂറോപ്യന് വിപണിയില് പ്രവേശിക്കും. ഇംപെരിയാലെ 530 സിസി യൂണിറ്റാണ് വലിയ എഞ്ചിന്.\nഎന്നിരുന്നാലും ഇംപെരിയാലെ 530 ഇന്ത്യയില് അവതരിപ്പിക്കാന് സാധ്യതയില്ല, കാരണം നമുക്ക് ഇതിനകം തന്നെ ഇംപെരിയാലെ 400 ബിഎസ് VI ഇന്ത്യയില് ലഭ്യമാണ്. ഇതിനകം തന്നെ എതിരാളികളേക്കാള് വിലയേറിയ ഇംപെരിയാലെ 400 -നെക്കാള് കൂടുതല് വിലയുള്ള ഇംപെരിയാലെ 530 ബെനലിക്ക് ഇന്ത്യയില് വില്‍ക്കാന് പ്രയാസമാണെന്നാണ് റിപ്പോര്‍ട്ട്.\nഅതേസമയം ഇംപെരിയാലെ 400-യുടെ 2,500-ല് അധികം യൂണിറ്റുകള് നിരത്തിലെത്തിക്കാന് കമ്പനിക്ക് സാധിച്ചു. 2019 ഒക്ടോബര് അവസാനത്തോടെയാണ് ബെനലി റെട്രോ ക്രൂയിസര് മോഡലിനെ വിപണിയില് എത്തിക്കുന്നത്.\nBenelli Working In Imperiale 250, India Launch Likely. Read in Malayalam.


Yahoo CEO, Marissa Mayer, Google's Executive, Internet Company, യാഹൂ സിഇഒ, മരിസ്സ മെയര്, ഗൂഗിളിലെ എക്‌സിക്യൂട്ടീവ്, ഇന്റര്‍നെറ്റ് കമ്പനി - Malayalam Gizbot\nഗൂഗിളിലെ പ്രഥമ വനിതാ എഞ്ചിനീയര് യാഹൂവിന്റെ സിഇഒ പദവിയിലേക്ക്\nഗൂഗിള് എക്‌സിക്യൂട്ടീവ് മരിസ്സ മെയര് യാഹൂവിന്റെ പുതിയ സിഇഒയായി ചുമതലയേറ്റു. ഗൂഗിളിലെ പ്രഥമ വനിതാ എഞ്ചിനീയറായിരുന്നു മരിസ്സ. ഇന്റര്‍നെറ്റ് വിപണിയില് പിറകോട്ട് നീങ്ങിക്കൊണ്ടിരിക്കുന്ന യാഹൂവിന് വീണ്ടും മുന്‍നിരയിലേക്ക് വരാനുള്ള ശ്രമമാണ് മരിസ്സയെ തെരഞ്ഞെടുത്ത് കമ്പനി നടത്തിയിരിക്കുന്നത്. കഴിഞ്ഞ അഞ്ച് വര്‍ഷത്തിനുള്ളില് ഇത് അഞ്ചാമത്തെ സിഇഒയാണ് യാഹൂവിനായി പ്രവര്‍ത്തിക്കുന്നത്.\nയാഹൂവിന്റെ തലപ്പത്തേക്ക് എത്തുന്ന രണ്ടാമത്തെ വനിതയാകും ഇതോടെ 37കാരിയായ മരിസ്സ. ഇതിന് മുമ്പ് കരോള് ബാര്‍ട്‌സ് യാഹൂവിന്റെ പ്രഥമ വനിതാ സിഇഒയായി രണ്ടരവര്‍ഷം പ്രവര്‍ത്തിച്ചിരുന്നു. ബാര്‍ട്‌സിന് ശേഷമെത്തിയ സ്‌കോട്ട് തോംസണ് സിഇഒ പദവിയിലിരിക്കാന് കുറച്ചു നാളുകളേ സാധിച്ചിരുന്നുള്ളൂ. അതിനിടെ ഔദ്യോഗിക ബയോഡാറ്റയില് കൃത്രിമത്വം കാണിച്ചതിന്റെ പേരില് ഏറെ വിവാദങ്ങളെ തുടര്‍ന്ന് ഇദ്ദേഹത്തെ പുറത്താക്കുകയായിരുന്നു.\nതോംസണിന്റെ ഒഴിവിലേക്ക് യാഹൂവിലെ തന്നെ എക്‌സിക്യൂട്ടീവായ റോസ്സ് ലെവിന്‍സണിനെയാണ് പ്രതീക്ഷിച്ചിരുന്നതെങ്കിലും അദ്ദേഹത്തെ മറികടന്നാണ് മെയര് ഈ സ്ഥാനത്തേക്ക് തെരഞ്ഞെടുക്കപ്പെട്ടത്. സ്റ്റാന്‍ഡ്‌ഫോര്‍ഡ് യൂണിവേഴ്‌സിറ്റിയില് നിന്നും സിമ്പോളിക് സിസ്റ്റംസില് ബിരുദവും കമ്പ്യൂട്ടര് സയന്‍സില് മാസ്റ്റര് ബിരുദം മരിസ്സ മേയറിനുണ്ട്. അന്ന് മെയറിന്റെ സഹപാഠികളായിരുന്നു ഗൂഗിള് സ്ഥാപകരായ സെര്‍ജി ബ്രിന്നും ലാറി പേജും.\n1999ല് ഗൂഗിളിന്റെ 20മത്തെ ജീവനക്കാരിയായാണ് മെയര് സെര്‍ച്ച് എഞ്ചിന് ഭീമനോടൊപ്പം ചേര്‍ന്നത്. തുടര്‍ന്ന് ജിമെയില്, ഓണ്‍ലൈന് മാപ്പിംഗ് സേവനങ്ങളുടെ ഡിസൈനിനും വളര്‍ച്ചയ്ക്കും അവര് മുഖ്യപങ്കുവഹിച്ചു. തുടക്കത്തില് ഗോസിപ്പുകളും മെയറിനൊപ്പം ഉണ്ടായിരുന്നു. ഗൂഗിള് സ്ഥാപകരിലൊരാളായ ലാറി പേജിന്റെ കാമുകിയെന്നായിരുന്നു മെയറിനെ വിശേഷിപ്പിച്ചത്.\nമെയറിന്റെ അസാന്നിധ്യം ഗൂഗിളിന് കനത്ത നഷ്ടമാണെന്ന് പേജും യാഹൂ ഒരു മികച്ച വ്യക്തിയെയാണ് കമ്പനിയുടെ ഉന്നമനത്തിനായി തെരഞ്ഞെടുത്തതെന്ന് എക്‌സിക്യൂട്ടീവ് ചെയര്‍മാന് എറിക് ഷിമിഡിറ്റും പ്രതികരിച്ചു.


വെട്ടാതെ നീട്ടി വളർത്തിയത് നീണ്ട 30 വർഷങ്ങൾ; ഗിന്നസ് റെക്കോർ‍ഡ് വരെ സ്വന്തം; ഒടുവിൽ അയന്ന നഖം മുറിച - Samakalika Malayalam\nവെട്ടാതെ നീട്ടി വളർത്തിയത് നീണ്ട 30 വർഷങ്ങൾ; ഗിന്നസ് റെക്കോർ‍ഡ് വരെ സ്വന്തം; ഒടുവിൽ അയന്ന നഖം മുറിച്ചു! (വീഡിയോ)\nBy സമകാലിക മലയാളം ഡെസ്‌ക് | Published: 09th April 2021 01:09 PM |\nLast Updated: 09th April 2021 01:09 PM | A+A A- |\nനഖം നീട്ടി വളർത്തിയും നഖം മുറിച്ച ശേഷവും അയന്നാ വില്യംസ്/ ട്വിറ്റർ\nലോകത്തിലെ ഏറ്റവും നീളമേറിയ കൈ നഖങ്ങളുടെ ഉടമയായ അയന്നാ വില്യംസ് ഒടുവിൽ തന്റെ നഖങ്ങൾ മുറിച്ചു മാറ്റി. മുപ്പത് വർഷത്തിന് ശേഷമാണ് തന്റെ പ്രിയപ്പെട്ട നഖങ്ങൾ അയന്ന മുറിച്ചുമാറ്റിയിരിക്കുന്നത്. ലോകത്തിലെ ഏറ്റവും നീളമുള്ള കൈ നഖങ്ങളുള്ള വ്യക്തിയെന്ന ഗിന്നസ് വേൾഡ് റെക്കോർഡ് അയന്നയുടെ പേരിലാണ്.\nസി.എൻ.എന്നിന്റെ റിപ്പോർട്ടനുസരിച്ച് 2017 ലാണ് അയന്ന ലോക റെക്കോർഡ് നേടിയത്. 19 അടിയും 10.9 ഇഞ്ച് നീളവും ഈ സമയത്ത് അയന്നയുടെ നഖത്തിനുണ്ടായിരുന്നു. രണ്ട് ബോട്ടിൽ നെയിൽ പോളിഷെങ്കിലും കുറഞ്ഞത് വേണമായിരുന്നു ഈ നഖങ്ങൾ ഭംഗിയാക്കാൻ.\n24 അടി നീളമുണ്ടായിരുന്നു നഖങ്ങൾക്ക്. അമേരിക്കയിലെ ടെക്സാസിലുള്ള ട്രിനിറ്റി വിസ്റ്റ ഡെർമറ്റോളജിയിലെ ഡോ. അലിസൺ റീഡിങ്ങറാണ് അയന്നയുടെ നഖങ്ങൾ മുറിച്ചത് വികാരഭരിതമായ ആ രംഗങ്ങൾ ആശുപത്രി അധികൃതർ വീഡിയോയിൽ പകർത്തുകയും ചെയ്തു.\n1990 മുതൽ അയന്ന നഖങ്ങൾ വളർത്തിത്തുടങ്ങിയിരുന്നു. 'നഖമുണ്ടെങ്കിലും ഇല്ലെങ്കിലും ഞാൻ തന്നെയാണ് രാജ്ഞി.' അയന്ന ഗിന്നസ് വേൾഡ് റെക്കോർഡ്സിനോട് പറഞ്ഞു. അയന്ന നഖം മുറിക്കുന്ന വീഡിയോ ഗിന്നസ് വേൾഡ് റെക്കോർഡ്സിന്റെ ഇൻസ്റ്റഗ്രാമിൽ പങ്കുവച്ചിട്ടുണ്ട്.\nഗിന്നസ് വേൾഡ് റെക്കോർഡ് നഖങ്ങൾ അയന്നാ വില്യംസ് ലോക റെക്കോർഡ് Ayanna Williams GuinessWorldRecord longest nails USA


ഒരു പെങ്ങളുടെ ആവശ്യമില്ല സ്ത്രീകളോട് മര്യാദ കാണിക്കാന്, തുറന്ന് പറഞ്ഞ് ഷെയ്ന് - Skylark Pictures\nമലയാളസിനിമാ രംഗത്തിലെ യുവനടന്മാരില് വളരെ ശ്രദ്ധേയനായ താരമാണ് ഷെയ്ന് നിഗം. അത് കൊണ്ട് തന്നെ അനവധി ചിത്രങ്ങളിലൂടെ മോളിവുഡ് സിനിമയിൽ സ്വന്തമായൊരു സ്ഥാനം നേടാൻ താരത്തിന് കഴിഞ്ഞിട്ടുണ്ട്.അതെ പോലെ സിനിമയ്ക്ക് പുറത്തും ഷെയ്ന് ശ്രദ്ധേയനാണ്. താരം സോഷ്യല് മീഡിയയിലും വളരെ സജീവമാണ്. സോഷ്യല് മീഡിയയിൽ ഇപ്പോൾ ശ്രദ്ധ നേടുന്നത് എന്തെന്നാൽ ഷെയ്ന് പങ്കുവച്ചൊരു പോസ്റ്റും താരത്തിന്റെ വാക്കുകളുമാണ്. ഷെയ്ന് പങ്കുവച്ചത് വനിതാ ശിശുവികസന വകുപ്പിന്റെ ഒരു പോസ്റ്ററായിരുന്നു.\nഈ പോസ്റ്റ് സോഷ്യല് മീഡിയയില് സ്ത്രീകളെ അപമാനിക്കുന്നതിനെതിരെയുള്ളതായിരുന്നു ഓണ്‍ലൈന് ആയാലും ഓഫ്‌ലൈന് ആയാലും സ്ത്രീകളോട് മാന്യമായി പെറുമാറത്തവരോട് വിട്ടു വീഴ്ചയില്ലെന്നും കമന്റടിക്കാനുള്ള സ്ഥലമല്ല കമന്റ് ബോക്‌സ് എന്നായിരുന്നു പോസ്റ്റ്.ആ സമയത്ത് ഒരാള് വളരെ മോശം കമന്റുമായി എത്തുകയായിരുന്നു. സ്ത്രീയും പുരുഷനും ഒരേപോലെയല്ലേ അപ്പൊ പിന്നെ സ്ത്രീകളോട് മാത്രം എന്തിനാ ഒരു പ്രത്യേക മര്യാദ കാണിക്കുന്നത്? മര്യാദയൊക്കെ കണ്ണാടിപോലെയല്ലേ കൊടുത്താല് കിട്ടും എന്നല്ലേ ആണായാലും പെണ്ണായാലും മുത്തേ എന്നായിരുന്നു കമന്റ്. അതിന് ശേഷം ഈ കമന്റിന് മറുപടിയുമായി ഷെയ്ന് തന്നെ എത്തുകയായിരുന്നു.താങ്കള് ഉത്തരം അര്‍ഹിക്കുന്നില്ല എന്നാലും പറയാം. തുല്യതയില് അഭിപ്രായ വ്യത്യാസം ഒന്നുമില്ല.\nപക്ഷേ സ്ത്രീകളോട് മര്യാദ കാണിക്കുക എന്നൊരു അറിവ് ഉണ്ടാകാന് സ്വന്തമായി പെങ്ങള് വേണം എന്നില്ല. വളര്‍ന്ന് വന്ന സാഹചര്യവും.വളര്‍ത്തു ഗുണവും കൊണ്ട് പഠിക്കുന്ന ഒന്നാണ് എന്നെ എനിക്ക് അഭിപ്രായമുള്ളു. പിന്നെ ഈ പോസ്റ്റ് വനിതാ ശിശുക്ഷേമ വകുപ്പ് ഞരമ്ബ് രോഗികള്‍ക്ക് ഒരു അറിവിനായി പങ്കു വെച്ചതാണ് എന്നുള്ള കാര്യം ഓര്‍മ്മിപ്പിക്കട്ടെ. ചിലര്‍ക്ക് കാണുമ്ബോ കൊള്ളും. ചിലര്‍ക്ക് മാത്രം. എന്നായിരുന്നു താരത്തിന്റെ മറുപടി.ഷെയ്‌ന്റെ മറുപടിയ്ക്ക് സോഷ്യല് മീഡിയ കൈയ്യടിക്കുകയാണ്. നിരവധി പേരാണ് പിന്തുണയുമായി എത്തിയിരിക്കുന്നത്.